BREAKING NEWS: Baarugadha Binhelumaa Eku 8 Gaumakah Tsunami Ge Inzaaru Dheefi - Vaguthu\nމެކްސިކޯ އަށް އައި ބިންހެލުމުގައި ގިނަ ބަޔަކު މަރުވެއްޖެ\n2 މަސް ކުރިން ( ސެޕްޓެމްބަރު 8, 2017 )\n19:27 އަމީން ފަހްމީ\nބިންހެލުން އައިތާ 10 ގަޑިއިރު ވީއިރުވެސް ސުނާމިގެ އިންޒާރު ކެންސަލް ކޮށްފައެއް ނުވޭ.\nޕެސިފިކް ސުނާމީ ސެންޓަރުން ނެރުނު 12 ވަނަ ސުނާމީ ނޯޓިސްގައިވެސް ވަނީ އަދިވެސް ސުނާމީ އެރުމުގެ ފުރުސަތު އެބައޮތްކަމަށް.\n18:42 އަމީން ފަހްމީ\nބިންހެލުމާއި ގުޅިގެން މަރުވި މީހުންގެ އަދަދު 29 އަށް އަރައިފި.\n17:01 ހަސަން ރަޝީދު\nބިންހެލުމާ ގުޅިގެން މަރުވި މީހުންގެ އަދަދު 15 އަށް އަރައިފި.\n16:00 ހަސަން ރަޝީދު\nބިންހެލުމަށްފަހު މެކްސިކޯއަށް މިހާތަނަށް 62 ލޮޅުން އައިސްފި.\n15:29 ހަސަން ރަޝީދު\nބިންހެލުމަށްފަހު އެތަށް އިރެއް ވީއިރުވެސް ސުނާމީގެ އިންޒާރު އަދި ކެންސަލްކޮށްފައެއް ނުވޭ.\n13:50 ހަސަން ރަޝީދު\nމިއީ ފާއިތުވި އެއް ގަރުނުގެ ތެރޭގައި މެކްސިކޯއަށް އައި އެންމެ ބާރުގަދަ ބިންހެލުން. މީގެކުރިން 1985 ވަނަ އަހަރު 8.1 ގެ ބާރުމިނުގައި އައި ބިންހެލުމުގައި 10،000 މީހުން މަރުވި.\n13:47 ހަސަން ރަޝީދު\nބިންހެލުމުގެ ބާރުމިން މިހާރު ވަނީ 8.2 އަށް މަތިކޮށްފައި.\n13:46 ހަސަން ރަޝީދު\nބިންހެލުމާ ގުޅިގެން މަރުވި މީހުންގެ އަދަދު ހަޔެކަށް އަރައިފި.\n12:33 އާދަމް ނަވާޒް\nސުނާމީގެ އިންޒާރު މިހާތަނަށް 43 ގައުމަކަށް ވަނީ ދީފައި. އޭގެތެރޭގައި އިންޑޮނޭޝިއާ، ޖަޕާން، ފިލިޕީންސް، ޗައިނާ، އޮސްޓްރޭލިއާ. މިގައުމުތަކަށް އަރާނެ ކަމަށް ލަފާކޮށްފައި ވަނީ 0.3 މީޓަރުގެ ސުނާމީއެއް. އެހެންކަމުން އޭގެ ސަބަބުން މާބޮޑު ގެއްލުމެއް ލިބިދާނެ ކަމަކަށް ނުބެލެވޭ.\n12:26 އާދަމް ނަވާޒް\nމެކްސިކޯ އަށް ތިން މީޓަރަށް (10 ފޫޓަށް) ވުރެ އުސް ސުނާމީއެއް ވެސް އަދި އަރާފާނެ ކަމުގެ އިންޒާރު ވަނީ ދީފައި.\n12:03 ހަސަން ރަޝީދު\nބިންހެލުމާ ގުޅިގެން ފަސް މީހަކު މަރުވެފައިވާ ކަމަށް ރިޕޯޓުތައް ބުނެފި.\n11:59 ހަސަން ރަޝީދު\nސުނާމީގެ ރާޅުތައް މެކްސިކޯއަށް އަރަން ފަށާފައިވާ ކަމަށް ޕެސިފިކް ސުނާމީ ވާނިން ސެންޓަރުން ބުނެފި. އެގޮތުން މިހާތަނަށް އެރި އެންމެ ބޮޑު ރާޅުގެ އުސްމިނުގައި 2.3 ފޫޓު ހުރި ކަމަށް ބުނެފައިވޭ.\n11:47 ހަސަން ރަޝީދު\n11:38 ހަސަން ރަޝީދު\nސުނާމީގެ އިންޒާރު ބައެއް އެހެން ގައުމުތަކަށް ވެސް މިހާރު ވަނީ ނެރެފައި. އޭގެތެރޭގައި ޗައިނާ އާއި އޮސްޓްރޭލިއާ އާއި ޖަޕާން އާއި އިންޑޮނީޝިއާ ފަދަ ގައުމުތައް ހިމެނޭ.\n11:26 ހަސަން ރަޝީދު\nބިންހެލުމާ ގުޅިގެން މެކްސިކޯގެ ޗިއާޕަސް ސްޓޭޓުން ދެ މީހަކު މަރުވެފައިވާ ކަމަށް އެގައުމުގެ އިންޓީރިއާ މިނިސްޓަރު ވިދާޅުވެއްޖެ.\n11:24 ހަސަން ރަޝީދު\nބިންހެލުމުގެ އަސަރު ގުއަޓަމާލާއަށް ވެސް ކޮށްފައިވާއިރު އެގައުމުގެ ރައީސް ޖިމީ މޮރާލޭސް ވަނީ އެމެޖެންސީ ޓީމުތަކުން ލިބިފައިވާ ގެއްލުންތައް ބަލަމުންދާ ކަމަށް ވިދާޅުވެފައި. އަދި އެގައުމުގެ ބައެއް މީޑިޔާތަކުން ވަނީ ބިންހެލުމާ ގުޅިގެން މީހަކު މަރުވެފައިވާ ކަމަށްވެސް ރިޕޯޓުކޮށްފައި.\n11:23 ހަސަން ރަޝީދު\nބިންހެލުމާ ގުޅިގެން މެކްސިކޯގެ އެއާޕޯޓަކަށް ލިބިފައިވާ ގެއްލުންތައް\n11:19 ހަސަން ރަޝީދު\nޕެސިފިކް ސުނާމީ ވާނިން ސެންޓަރުން ހާމަކުރާ ގޮތުގައި ކަނޑުގެ ލޮނުގަނޑަށް ވުރެ ތިން މީޓަރު އުސް ސުނާމީގެ ރާޅުތަކެއް މެކްސިކޯއަށް އެރުމަކީ އެކަށީގެންވާ ކަމެއް.\n11:18 ހަސަން ރަޝީދު\nމިހާތަނަށް ލިބިފައި ހުރި ޑާޓާތަކަށް ބަލާއިރު މި ބިންހެލުމާ ގުޅިގެން ގެއްލުން ބޮޑު ސުނާމީއެއް ބައެއް ހިސާބުތަކަށް އަރާނެ ކަމަށް ވަނީ ލަފާކޮށްފައި.\n11:12 ހަސަން ރަޝީދު\nބިންހެލުމާ ގުޅިގެން ސުނާމީގެ ރާޅުތައް އުފެދިއްޖެ.\n11:06 ހަސަން ރަޝީދު\nބިންހެލުމާ ގުޅިގެން އާއްމުން އިމާރާތްތަކުން ނިކުމެ މަގުމަތީގައި\n11:04 ހަސަން ރަޝީދު\nމި ބިންހެލުމަށްފަހު ވެސް މެކްސިކޯއަށް އިތުރު ކުދި ބިންހެލުންތަކެއް މިއަދު ވަނީ އައިސްފައި.\n11:03 ހަސަން ރަޝީދު\nބިންހެލުމުގެ ބާރުމިން މިހާރު ވަނީ 8.1 އަށް ބަދަލުކޮށްފައި.\n10:59 ހަސަން ރަޝީދު\nމެކްސިކޯއަށް މިއަދު އައި ބިންހެލުމަކީ 1985 ވަނަ އަހަރަށްފަހު އެގައުމަށް އައި އެންމެ ބާރުގަދަ ބިންހެލުމެވެ.\n10:58 ހަސަން ރަޝީދު\nބިންހެލުމާ ގުޅިގެން މެކްސިކޯގެ ޝޮޕިން މޯލްއަކަށް ލިބިފައިވާ ގެއްލުން\nއެމެރިކާގެ ޖިއޮލޮޖިކަލް ސާވޭ އިން ބުނާ ގޮތުގައި މި ބިންހެލުން އައިސްފައި ވަނީ ރެކްޓާ މިންގަނޑުން 8.0 މެގްނެޓިއުޑްގެ ބާރުމިނުގައެވެ.\nމި ބިންހެލުން އައިސްފައިވަނީ މެކްސިކޯގެ ދެކުނުގައި އޮންނަ ޗިއާޕާސް ސްޓޭޓަށެވެ.\nމި ބިންހެލުމާ ގުޅިގެން ސުނާމީގެ އިންޒާރު ވެސް މިހާރު ވަނީ ނެރެފައެވެ.\nބިންހެލުމާ ގުޅިގެން މެކްސިކޯގެ އިތުރުން އެހެން ގައުމުތަކަށް ވެސް މިހާރު ވަނީ ސުނާމީގެ އިންޒާރު ނެރެފައެވެ. އެގޮތުން ސުނާމީގެ އިންޒާރު ނެރެފައިވާ ގައުމުތަކަކީ އިކުއެޑޯ އާއި ނިކަރާގުއާ އާއި ޕެނަމާ އާއި ގުއަޓަމާލާ އާއި ހޮންޑިއުރަސް އާއި އެލް ސަލްވަޑޯގެ އިތުރުން ކޮަސްޓަރީކާއެވެ.\nބިންހެލުމާ ގުޅިގެން މެކްސިކޯގެ ބައެއް ހިސާބުތަކުން ކަރަންޓް ކެނޑިފައިވާއިރު ގިނަ އަދަދެއްގެ މީހުން އިމާރާތްތަކުން ނިކުމެ މިހާރު ތިބީ މަގުމަތީގައި ކަމަށް ރިޕޯޓުތައް ބުނެއެވެ.\nސެޕްޓެމްބަރު 8, 2017 - 15:30\nސެޕްޓެމްބަރު 8, 2017 - 12:05\nތިވާނީ ބަރުމާއަށް ބިންހެލުން އައުމުގެ ކޮޅުމަތި ކަމަށް. ތިރަށުގައި ލައްކަ އަންހެނުން ތިބޭނެ ޖީންސް ލާގެން ވެސް.\nސެޕްޓެމްބަރު 8, 2017 - 11:35\nސެޕްޓެމްބަރު 8, 2017 - 10:58\nސެޕްޓެމްބަރު 8, 2017 - 10:53\nސެޕްޓެމްބަރު 8, 2017 - 12:48


Aa kulhuntherin stadium ah thaarafu kuri match gai PSG ah molheh - One Online\nއެމްބާޕޭއާއި ހަކީމީ --- ފޮޓޯ/ ޕީއެސްޖީ\nއާ ކުޅުންތެރިން ސްޓޭޑިއަމަށް ތައާރަފް ކުރި މެޗުގައި ޕީއެސްޖީއަށް މޮޅެއް\nލީގު ވަންގައި ރޭ ޕީއެސްޖީން ކުޅުނު މެޗުގައި ސްޓްރަސްބާގު ކައިރިން ބޮޑު މޮޅެއް ހޯދާފައިވާ އިރު، މި ޓްރާންސްފާ ސީޒަނުގައި އެޓީމަށް އަލަށް ގެންދިޔަ ވަރުގަދަ ކުޅުންތެރިންތައް ސްޓޭޑިއަމަށް ވަދެ ތިބި އެތައް ހާސް ސަޕޯޓަރުންނަށް ތައާރަފު ކޮށްލައިފިއެވެ.\nޕީއެސްޖީން ރޭ ކުޅެފައި ވަނީ އާ ސީޒަންގައި އެޓީމުން ކުޅުނު ދެވަނަ މެޗެވެ. ރޭގެ މެޗުގައި ސްޓްރަސްބާގު ކައިރިން މޮޅުވީ 4-2 ގެ ނަތީޖާ އަކުންނެވެ. ރޭގެ މެޗުގެ ކުރިން ޕީއެސްޖީން ވަނީ އަލަށް ޓީމަށް ގެންދިޔަ އިޓަލީގެ ގޯލްކީޕަރު ޖިއާންލުއީޖީ ޑޮނަރޫމާ އާއި ޑިފެންޑަރު ސާޖިއޯ ރާމޯސްގެ އިތުރުން މިޑްފީލްޑަރު ޖީނީ ވައިނާލްޑަމް އަދި އަޝްރަފު ހަކީމީއާ އެކު ލިއޮނަލް މެސީވެސް ސަޕޯޓަރުންނަށް ތައާރަފު ކޮށްލައިފައެވެ.\nއަލަށް ޓީމަށް ގެންދިޔަ ކުޅުންތެރިންގެ ތެރެއިން ރޭގެ މެޗުގައި ކުޅެފައި ވަނީ އަޝްރަފު ހަކީމީ އާއި ވައިނާލްޑަމް އެކަންޏެވެ. ޕީއެސްޖީން ރޭ ކުޅުނު މެޗުގައި މެސީ އާއި ނޭމާގެ އިތުރުން ޑޮނަރޫމާ އާއި ރާމޯސްވެސް ބެންޗުގައި ނެތެވެ. ކޯޗު މައުރީސިއޯ ޕޮޗެޓީނޯ ބުނެފައި ވަނީ މެޗު ފިޓްނަސްއަށް ވަގުތު ދޭން ޖެހޭ ކަމަށާއި މެސީގެ ފުރަތަމަ ފެނިލުމަށް އަދި ދުވަސްކޮޅެއް ނަގާނެ ކަމަށެވެ.\nރޭގެ މެޗުގައި ތަރިއަކަށްވީ ކިލިއަން އެމްބާޕޭއެވެ. އޭނާގެ ހުނަރު މެޗުގައި ފުރިހަމައަށް ފެނިގެން ގޮސްފައިވެއެވެ. މެޗުގެ 30 މިނެޓާ ހަމައަށް ދިޔަ އިރު، ޕީއެސްޖީން ތިން ގޯލުވެސް ޖަހައި މެޗުން ތިން ޕޮއިންޓް ގާތްގަނޑަކަށް ޔަގީންކުރިއެވެ. މެޗުގައި ޕީއެސްޖީގެ ގޯލްތައް ޖަހައި ދިނީ މައުރޯ އިކާޑީ އާއި އެމްބާޕޭގެ އިތުރުން ޑްރެގްޒްލާ އާއި ސަރާބިއާއެވެ.\nޕީއެސްޖީން ދެން ކުޅޭ މެޗު އޮންނާނީ 21 އޯގަސްޓް ވާ ހޮނިހިރު ދުވަހުއެވެ. އެ މެޗުގައި މެސީ ފެނުން އެކަށީގެންވެއެވެ. ރާމޯސް މިވަގުތު އަނިޔާގައި ހުރުމުން އޭނާ ޕީއެސްޖީ ޖާޒީގައި ކުޅޭ ފުރަތަމަ މެޗަށް އަދި ޖެހޭނީ އިންތިޒާރު ކުރާށެވެ.\nގުޅޭ ޓެގު ޕީއެސްޖީ ފްރާންސް


Kulhi madukohtha noonee Kulhi gadha kohtha? - One Online\nމިރުހަކީ ދިވެހިންގެ ދިރިއުޅުމާ އެންމެ އިހު ޒަމާނުއްސުރެވެސް ވަރަށް ބޮޑަށް ގުޅިފައިވާ އެއްޗެކެވެ. ދިވެހިންގެ ކެއުމާއި ގުޅިފައިވަނީ ހަމައެކަނި ވަކި ވައްތަރެއްގެ މިރުހެއް ނޫނެވެ. ގިތެޔޮ މިރުހާއި ތޮޅި މިރުހާއި މިހެން ގޮސް މިރުހުގެ ހުރިހާ ބާވަތަކީ ވެސް ދިވެހި ބަދިގެތަކުން އަބަދުވެސް އަހަރެމެންނަށް ފެންނަ ބާވަތްތަކެވެ. ދިވެހީންގެ ކެއުންބުއިމުގެ އެންމެ އިހު ޒަމާނުއްސުރެވެސް މިރުހުގެ ބައި ހިމެނިފައި ވެއެވެ.\nދިވެހިވަންތަ ކެއުންތަކުގައި ހާއްސަކޮށް ލޮނު އެއްޗެހި ތައްޔާރުކުރާނަމަ މިރުސްކޮޅެއް ނާޅައިނަމަ އެ ކައްކާ އެއްޗެއް ފުރިހަމައެއް ވެސް ނުވެއެވެ. ދިވެހިންގެ ތެރޭގައި މިރުހަކީ ވަރަށް ހިނގާ އެއްޗަކަށް ވިޔަސް ދެބަސް ނުވެވޭނެ ހަގީގަތަކީ އެހާ ގިނައިން މިރުސް އަޅައިގެން ކުޅި ގަދަކޮށް ނުކެވޭ މީހުންވެސް އުޅޭ ކަމެވެ. ހަމައެގޮތަށް ކުޅިއަރައިގެން ގޮސް ލޮލުން ފެންނަ ނާންނަ ނަމަ ކުޅި ރަހަ ނުލާ މީހުންވެސް މަދެއް ނޫނެވެ. އެއްބަަޔަކަށް ކުޅި މަޑުކޮށް މީރުއިރު އެނެއްބައި މީހުންނަށް ރަނގަޅީ ކުޅި ގަދަވި ވަރެކެވެ. ބުނަން މިއުޅޭ ވާހަކައަކީ ދިވެއްސެއް ވިއްޔާ ކެއުމުގައި އެއްވެސް ވަރަކަށް ކުޅި ރަހައެއް ނުލާނަމަ ހިތްހަމަ ނުޖެހޭނެ ވާހަކައެވެ. ބައެއް ދިވެހިންނަށް ކުޅި ރަހަ ނުލާ ނަމަ ކާއެއްޗެހި މީރު ކަމަކަށް ނުވެ އެވެ.\nދިވެހިންގެ ތެރެއިން ކުޅިގަދަކޮށް ކެއުމަށް ލޯބިކުރާ މީހުންނަށް ބަލައިލަމާ ހިނގާށެވެ. ބައެއް މީހުންނަކީ ގަރުދިޔައާއި ބަތާއި ނުވަތަ ރިހާކުރާއި ބަތާ ކާއިރު ދެތިން ތޮޅިމިރުސް ބަތްތަށްޓަށް ފިއްތައިގެން ނުވަތަ ކާ މީހުންނެވެ. ރިހާކުރާއި ބަތާ މޮޑެގެން ކާއިރު ލޮނުމިރުސް ހަވާދުކޮޅެއްވެސް ބައެއް މީހުން އަޅައެވެ. އަދި އޭގެ އިތުރުން ކޮންމެ ބަތް ސުވަޔަކަށް ފަހު ހަފައިލަން ކުޅި ގަދަ ތޮޅި މިރުހެއް ވެސް ބޭނުންވާނެއެވެ. މީގެ އިތުރުން ހެދިކާގެ ބާވަތްތަކުގެ ތެރެއިން ހާއްސަކޮށް ކުޅި ބޯކިބާ އާއި ގުޅައާއި މަސްރޮށި ފަދަ ތަކެތި ތައްޔާރުކުރާއިރު ކުޅި ވަސް ގަދަކަމުން ނޭފަތްވެސް ކައިރި ކޮށްލަން ނުކެރޭ ވަރުގެ ގިތޮޔޮ މިރުސް އެ މަސްގަނޑުގެ ރަހަ ހެޔޮވަރުކޮށްލަން އޭގެ ތެރެއަށް ފިއްތައި ނުލެވޭނަމަ ހިތްހަމައެއް ނުޖެހޭނެ އެވެ. ގިނައިން މިރުސް އަޅައިގެން ކުޅިކޮށް ކާން ބޭނުންވާ މީހުން އެވަރުންވެސް ފުއްދައިލަނީ ހިތްހަމަޖެހިގެނެއް ނޫނެވެ. ގޭގައި ދެން ތިބޭ ކުޅިމަޑު މީހުނަށްޓަކައެވެ. ހަގީގަތުގައި އެމީހުންނަށް އެންމެ ހެޔޮވަރީ ކަމުންދާއިރު ވެސް ހޫސް ހޫސް ލައްވަލައްވައި ތިބޭން ޖެހޭ ވަރެވެ. ކަމުންދާ އިރު ނޯށްވެސް ދަމަން ޖެހޭ ވަރެވެ. ނޭފަތާއި ލޮލުން ހެޔޮވަރަކަށް ފެން ނާންނަ ނަމަވެސް މި ފަދަ މީހުންނަށް ކުޅިރަހަ ލާކަމަކަށް ނުވާނެ އެވެ.\nލޮލުން ފެން އަންނަ ވަރަށް ކުޅިކޮށް ކައި ހަދާ މީހުން އުޅޭއިރު ތޮޅި މިރުހުން އެތިކޮޅެއް ހަފައި ލެވުނަސް ކުޅިކަމުން ރޮވޭ މީހުން މަދެއް ނޫނެވެ. ބަތްތައްޓަށް ގިތޮޔޮ މިރުހުގެ ކޮޅުން އެތިކޮޅެއް ނުވަތަ ކަރުގަނޑުން ދެތިން އޮށެއް ލައިގެންވެސް ނުކެވޭ މީހުން މަދެން ނޫނެވެ. އެފަދަ މީހުން ގަރުދިޔާއި ބަތާ އަދި ރިހާކުރާ ބަތާ ކާއިރު ބޭނުންވާނީ ކުޅި ރަހަ "ނަމަކަށް" ހުންނަ މިރުހެވެ. މިރުސް ހުންނަން ވާނެ އެވެ. ނަމަކަށެވެ. މިފަދަ މީހުން ކުޅި ބޯކިބާ އާއި ގުޅަ ބަޖިޔާ ފަދަ ތަކެތި ތައްޔާރުކުރާއިރު އެހާ ގިނައިން މިރުސް ބޭނުމެއް ނުކުރާނެއެވެ. ފާހަގަކޮށްލަން ޖެހޭ ކަމަކީ ބައެއް މީހުން އެހާ ކުޅިކޮށް ނުކަނީ ހަމައެކަނި އެމީހުންނަށް ކުޅިކޮށް ނުކެވޭތީ ނޫންކަމެވެ. ސިއްހީ މައްސަލަތަކާ ހެދި ވެސް ކުޅި މަޑުކޮށް ކާ މީހުން އުޅެއެވެ. ކުޅިގަދަކޮށް ކެއުމުން ނިކަން އަވަހަށް ބަނޑުކައްކާ މީހުންވެސް މަދެއް ނޫނެވެ.\nކުޅިކޮށް ކެއުމަކީ މައްސަލައެއް ނޫނެވެ. އެހެންނަމަވެސް ކުޅިކޮށް ކާ އިރުވެސް އެ އޮންނަ މިންގަނޑެއް ފަހަނަ އަޅައިގެން ދާނަމަ އެއީ މައްސަލައެކެވެ. ހުރިހާ ކަމެއްގައިވެސް މެދުމިންގަނޑެއް ގެންގުޅޭން ޖެހޭ އުސޫލުން ކެއިން ބުއިމުގައިވެސް ބޭނުންވާ ބައިތައް އެ އޮންނަ މިންގަނޑުގައި ހިފެހެއްޓުމުން ރަނގަޅު ވާނެ އެވެ. ކުޅި ގަދަ ކުރާން ވާނީވެސް މަޑުކުރަން ވާނީވެސް އެމިންގަނޑަށް ބަލައިގެންނެވެ.


Dhekunu asia ge furathama Disneyland Sri Lanka gai hadhanee | Mihaaru\nދެކުނު އޭޝިއާގެ ފުރަތަމަ ޑިޒްނީލޭންޑް ސްރީ ލަންކާގައި ހަދަނީ\nސްރީ ލަންކާގެ ބޮޕިޓިޔާގެ އަތިރިމަތި\n08 އެޕްރީލް 2021 - 21:14\nދެކުނު އޭޝިއާގައި ހަދާ ފުރަތަމަ ޑިޒްނީލޭންޑް ސްރީ ލަންކާގައި ހަދަން ނިންމާފައިވާކަން އިއުލާނުކޮށްފި އެވެ.\nދެކުނު ކޮރެއާގެ ކެވިޓޭޝަން ކޮމްޕެނީން މިތަން ހަދަން ނިންމާފައިވަނީ ސްރީ ލަންކާގެ ބޮޕިޓިޔާގައި ޕާކެއް ހަދަން ކަނޑައަޅާފައިވާ ބިމެއްގަ އެވެ. މިތަނަށް ހޭދަކުރާނީ މެލޭޝިއާ އާއި ކޮރެއާގެ އިންވެސްޓްމަންޓްތަކުންނެވެ.\nކެވިޓޭޝަން ކޮމްޕެނީގެ ރައީސް ބައީކްގިއަމް ކިމް އާއި ސްރީ ލަންކާ އަށް އެ ކުންފުނިން ކަނޑައަޅާފައި ހުންނަ މަންދޫބު ޑރ. ޕަރިމަލާ ރާޖޯ އީސާ މައިކަލްއާ ހަވާލާދީ ނިއުސްއިން އޭޝިއާ ނޫހުން ބުނީ ޕާކު ހަދަން 150 އޭކަރުގެ ބިމެއް ކުއްޔަށް ހޯދަން ސަރުކާރަށް މިހާރު ހުށަހަޅާފައި ވާނެ ކަމަށެވެ.\n"އަޅުގަނޑުމެން އުންމީދުކުރަނީ މި މަޝްރޫއަށް ބައިނަލްއަގުވާމީ އެކި ފަރާތްތައް މެދުވެރިވެގެން 400 މިލިއަން ޑޮލަރު ހޯދޭނެ ކަމަށް. އެއީ މައިގަނޑު ގޮތެއްގައި މެލޭޝިއާ އާއި ކޮރެއާ އިން. ކޮވިޑްގެ ބަލިމަޑުކަމުގެ ކުރިން ވެސް ވާނީ ބޭނުންވާ ފައިސާގެ 30 ޕަސެންޓް ކަށަވަރުކޮށްފައި،" ކިމް ވިދާޅުވެފައިވެ އެވެ.\nލަންކާގައި ކޮވިޑް ވެކްސިން ދޭން ފަށައި އެ ބަލީގެ މީހުން މަދުވެ ހާލަތު ރަނގަޅުވަމުން އައުމަކީ އިންވެސްޓަރުންގެ ޝައުގުވެރިކަން އިތުރަށް ލިބޭނެ ސަބަބެއް ކަމަށް ޑިޒްނީލޭންޑް ހަދާ ކުންފުނިން ބުނެފައިވެ އެވެ. އެގޮތުން އިންޑިއާ އިން ވެސް އިންވެސްޓަރުން ލިބޭނެ ކަމަށް ވަނީ ބުނެފަ އެވެ.\nކިމް ވިދާޅުވީ މިތަން މެލޭޝިއާގެ ޖެންޓިން ހައިލޭންޑްސްއާ އެއްގޮތްވާނެ ކަމަށެވެ. މިތަނަށް ރޭލުގައި ދަތުރުކުރެވޭ ގޮތް ވެސް ހަދާނެ ކަމަށާއި މުނިފޫހިފިލުވުމުގެ އިތުރު އެތައް ކަމެއް ގެންނާނެ ކަމަށް ވެސް އޭނާ ވިދާޅުވި އެވެ.\nމި ޕާކާ އެކު، އެތަނަށް ދާ ދަތުރުވެރިންނަށް ހާއްސަކޮށްގެން 300 ކޮޓަރީގެ ހޮޓަލެއް ހަދައި އިންޓަނޭޝަނަލް އޮޕަރޭޓަރަކާ ހަވާލުކޮށްގެން ހިންގަން ވެސް ވަނީ ނިންމައިފަ އެވެ.\nލަންކާގައި ޑިޒްނީލޭންޑް ހަދާ ކުންފުންޏަކީ އެ ގައުމުގައި ބޮޑެތި ޕްރޮޖެކްޓްތައް ހިންގާ ކުންފުންޏެކެވެ.\nލަންކާ އަކީ ކުރިއެރުމުގެ ފުރުސަތު އޮތް ގައުމެއް. އެކަމަކު މިހާތަނަށް އެކަން ކުރެވިފަނެތް. ސަބަބަކީ އެތާގައި ދިގުދެމިގެން ދިޔަ ދާޚިލީ ހަމަނުޖެހުން. މިއީ ބަޔަކު އަޑީގައި ތިބެގެން ކުރުވި ކަމެއް. އެހެން ނޫންނަމަ ލަންކާ މިހާރު އޮންނާނީ މިހިސާބުގައި އެންމެ ކުރިއަރާފައިވާ ގައުމުގެ ގޮތުގައި.\nތިޔަ ކަހަލަ ކަމެއް ދިވެހި ފަސްގަނޑުގައި ކުރަން ކެރޭނެ ވަރުގެ ގާބިލް އެންމެ ލީޑަރެއް ހުރީ އެއީ ކޮންބޭފުޅެއްތޯ. ........................ އިދި ކޮޅަސް އެއްކޮޅަސް ދިވެއްސެއްވެއްޖެއިޔާ މި ސުވާކުރާ އިރަށް ސިކުނޑި އަށް ބޭފުޅަކު އެބަ އާދޭ.\nދިވެހި ފަސްގަޚދަކީ ކ.އަތޮޅު މާލެ ކަމަށް ދެކޭހާ ދުވަހަކު މިފަދަ ކަންކަން ނުކުރެވޭނެ. ފުރަތަމަ އެއްރަށް ދައުލަތް ސިޔާސަތު ދޫކުރާން އުލޭ. އޭގެ ފަހުން ތިކަންކަން ކުރެވޭތޯ ބަލާނީ.\nސަރަހައްދުގެ އެންމެ ފަގީރު ގައުމު ފުލުގަ އެލިގެން އޮވޭ\nލަންކާއަށް ދެން ހާދަ ފައިދާވާނޭ. ލަންކާމީހުން ތިތަނަށް ނުދިޔަސް ދިވެހިން ތިތަނަށްގޮސް ފުރާލާނެ.\nދިވެހިންނަށް އޮތީ އެޖެންޑާ19 އަކާއި އިންޑިއާގެ އުތުރު ތިލަ ފަޅު. އައްޑޫ އިންޑިއާގެ މިލިޓަރީ ބޭސް. ހަނިމާދޫ އިންޑިއާގެ އެއަރޕޯޓް.\nދެން ކިޔަނީ "ސަރުކާރު ކިތަންމެ ގަމާރަސް، ކައުންސިލްތައް ވަރައް މޮޅުވާނެޔޯ" ހެހެހެހެހެހެހ ކެނެރީ ދެން ދޯ....


SunOnline: Hukumah ihuthiraam kurumun Shameem vidhaalhuvee, gaanoonu islaahu kuran mashvaraa kuraane kamah\nހުކުމަށް އިހުތިރާމް ކުރަމުން ޝަމީމް ވިދާޅުވީ، ގާނޫނު އިސްލާހު ކުރަން މަޝްވަރާ ކުރާނެ ކަމަށް\nމުހައްމަދު މުޒައްޔިން ނާޒިމް 18 Feb 2021, 23:38\nޕީޖީ ޝަމީމް --- ފައިލް ފޮޓޯ/ ފަޔާޒު މުސާ\nކުރީގެ ނައިބު ރައީސް އަބްދުﷲ ޖިހާދުގެ ޕާސްޕޯޓު މައްސަލައިގައި މިއަދު ސުޕްރީމް ކޯޓުން ކުރި ހުކުމަށް އިހްތިރާމް ކުރައްވާ ކަމަށާއި ޖިނާއީ އިޖުރާއަތުގެ ގާނޫނަށް އިސްލާހު ގެނައުމަށް މަޝްވަރާ ކުރައްވާނެ ކަމަށް ޕްރޮސެކިއުޓާ ޖެނެރަލް ހުސައިން ޝަމީމް ވިދާޅުވެއްޖެ އެވެ.\nޕާސްޕޯޓް ހިފެހެއްޓުމުގެ އަމުރަށް އެދުމުގެ ބާރު ޕްރޮސެކިއުޓާ ޖެނެރަލަށް ނެތް ކަމަށް ނިންމައި، ސުޕްރީމް ކޯޓުން މިއަދު ވަނީ ޖިހާދުގެ ޕާސްޕޯޓު ޕީޖީން އެދިގެން ކްރިމިނަލް ކޯޓުން ހިފެހެއްޓީ ގާނޫނާ ޚިލާފަށް ކަމަށް ކަނޑައަޅާފަ އެވެ.\nއެކަމާ ގުޅިގެން ޝަމީމް މިރޭ ކުރެއްވި ޓްވީޓްގައި ވިދާޅުވީ، ފުރުން މަނާކުރުމުގެ އަމުރާ ގުޅޭގޮތުން ސުޕްރީމް ކޯޓުގެ މާނަ ކުރުމަށް އިޙްތިރާމް ކުރައްވާ ކަމަށެވެ. އަދި އެކަމަށް ގާނޫނީ ހައްލެއް ހޯދުމަށް، ބަންޑާރަ ނައިބާއެކު މަޝްވަރާ ކުރައްވާނެ ކަމަށް ޝަމީމް ވިދާޅުވި އެވެ.\n"އަމަލީ ގޮތުން ދިމާވާ މައްސަލަތައް ހައްލުކުރުމަށް ގާނޫނަށް ގެނެވޭނެ އިސްލާހެއް އޮތްތޯ ބަލަން ބަންޑާރަ ނައިބާ މަޝްވަރާ ކުރާނަން،" ޝަމީމް ޓްވީޓްގައި ވިދާޅުވި އެވެ.\nދައުލަތަށް ފައިދާއެއް ލިބެން އޮތް ކަމެއްގައި އެހެން ގޮތަކަށް އަމަލު ކުރުމުގެ ދައުވާ ޖިހާދުގެ މައްޗަށް ދައުލަތުން އުފުލާފައި ވަނިކޮށް ޖިހާދު ވަނީ ބޭސްފަރުވާއަށް ރާއްޖެއިން ބޭރަށް ފުރުމުގެ ހުއްދައަކަށް ކޯޓުގައި އެދިވަޑައިގެންފަ އެވެ.\nނަމަވެސް، އޭނާ ފިލައިގެން ދާން އުޅޭ ކަމަށް ބުނެ ދައުލަތުން އެކަމަށް ދެކޮޅު ހެދުމާ ވިދިގެން ކްރިމިނަލް ކޯޓުން ނިންމީ އޭނާގެ ޕާސްޕޯޓް ހިފަހައްޓައި ފުރުމުގެ ހުއްދަ ނުދޭށެވެ. ކްރިމިނަލް ކޯޓުގެ އަމުރު ޖިހާދު ހައިކޯޓުގައި އިސްތިއުނާފު ކުރެއްވުމުން އެ ކޯޓުން ނިންމީ އޭނާގެ ޕާސްޕޯޓު ހިފަހައްޓަން ނިންމީ ގޯސްކޮށް ކަމަށެވެ.\nހައިކޯޓުގެ ނިންމުން ދައުލަތުން ސުޕްރީމް ކޯޓުގައި އިސްތިއުނާފު ކުރުމުން މިއަދު އެ ކޯޓުން ވަނީ ހައިކޯޓުގެ ނިންމުމަށް ތާއީދުކޮށްފަ އެވެ.\nސުޕްރީމް ކޯޓުން ނިންމީ ޖިނާއީ އިޖްރައާތުގެ ގާނޫނުގެ ދަށުން ބުނާ ޕާސްޕޯޓް ހިފެހެއްޓުމުގެ އަމުރަށް އެދެވޭނީ ގާނޫނު ތަންފީޒުކުރާ އިދާރާތަކަށް ކަމަށެވެ. އަދި ގާނުޏު ތަންފީޒު ކުރުމުގެ އިދާރޭއެއްގެ ގޮތުގައި ޕީޖީ އޮފީސް ނުހިމެނޭ ކަމަށެވެ. އެހެން ކަމުން އެފަދަ އަމުރެއް ބޭނުންވާ ނަމަ ޕީޖީން ޖެހޭނީ ތަހުގީގީ އިދާރާ މެދުވެރިކޮށް އެފަދަ އަމުރެއް ކޯޓުން ހޯދަން ކަމަށް އެ ހުކުމުގައި ބުނެ އެވެ.\n"ބިގުގެ މައްސަލައިގެ އިސްތިއުނާފަށް ހުއްދަ ދޭން ޖެހޭ"\nލިޔުން ބަލައިނުގަތް މައްސަލަ ޕީޖީއިން ކާމިޔާބުކޮށްފި\nރީރަޖިސްޓްރޭޝަނާ ބެހޭ ދުސްތޫރީ މައްސަލައެއް ވައްދަނީ


Miadhuves Raajjein Gina Adhadhehge Bayaku Fassivehjje މިއަދުވެސް ރާއްޖެއިން ގިނަ އަދަދެއްގެ ބަޔަކު ފައްސިވެއްޖެ – Huvadhoo News Miadhuves Raajjein Gina Adhadhehge Bayaku Fassivehjje Huvadhoo News\nމިއަދުވެސް ރާއްޖެއިން ގިނަ އަދަދެއްގެ ބަޔަކު ފައްސިވެއްޖެ\nތިނަދޫގައި ހުންނަ ކޮމިއުނިޓީ ސެންޓަރ ގައި ކޮވިޑް ސާމްޕަލް ހަދަނީ -- ހުވަދޫ ފޮޓޯ: މުހައްމަދު އަޚްތަރު\nމިއަދުވެސް ރާއްޖެއިން ގިނަ އަދަދެއްގެ މީހުން ކޮވިޑް-19 އަށް ފައްސިވެއްޖެއެވެ.\nހެލްތް ޕްރޮޓެކްޝަން އޭޖެންސީ (އެޗްޕީއޭ) އިން އާންމު ކޮށްފައިވާ ތަފާސް ހިސާބުތަކުން ދައްކާ ގޮތުގައި މިއަދު ޖުމްލަ 2689 މީހުން ވަނީ ކޮވިޑަށް ފައްސިވެފައެވެ. އެގޮތުން މާލެއިން މިއަދު 1296 މީހަކު ކޮވިޑަށް ވަނީ ފައްސިވެފައެވެ. އަދި އަތޮޅުތެރޭގެ މީހުން ދިރިއުޅޭ ރަށްތަކުން 994 މީހުން ކޮވިޑަށް ފައްސިވެފައިވާއިރު، ރިސޯޓުތަކުން ޖުމްލަ 20 މީހަކު ވަނީ ފައްސިވެފައެވެ.\nމިއަދު ރާއްޖެއިން ކޮވިޑް-19 އަށް ޓެސްޓު ކޮށްފައިވަނީ 7013 މީހުންނެވެ. މިފަހަކަށް އައިސް ރާއްޖެއިން ކޮވިޑް-19 އަށް ފައްސިވާ މީހުންގެ އަދަދުމިވަނީ އަނެއްކާވެސް އިތުރުވެފައެވެ. އެގޮތުން ބަލިން ފަސޭހަ ނުވާ މީހުންގެ އަދަދު 17،732 އަށް އަރައެވެ.\nރާއްޖެއިން މިހާތަނަށް ޖުމްލަ 133،288 މީހަކު ކޮވިޑް-19 އަށް ފައްސިވެފައިވާއިރު ބަލިން ފަސޭހަވެފައިވަނީ ޖުމްލަ 115،269 މީހުންނެވެ. ކޮވިޑް-19 އަށް ފަރުވާހޯދަމުން ދަނިކޮށް ރާއްޖެއިން މިހާތަނަށް 274 މީހަކު ވަނީ ނިޔާވެފައިވާއިރު، މިވަގުތު 53 މީހަކަށް ހޮސްޕިޓަލުގައި ދަނީ ފަރުވާ ދެމުންނެވެ.


Amira Noon CSC Ge Ehen Hurihaa Memberun Vaki Kuran Nihmmaifi - Vaguthu\nއާމިރާ ނޫން ސީއެސްސީގެ އެހެން ހުރިހާ މެންބަރުން ވަކިކުރަން ނިންމައިފި\nސިވިލް ސާވިސް ކޮމިޝަން (ސީއެސްސީ) ގެ މެމްބަރު ފާތިމަތު އާމިރާ\nސިވިލް ސާވިސް ކޮމިޝަންގެ މެންބަރުގެ މަގާމުގައި ހުންނެވި ފާތިމަތު އާމިރާ ނޫން އެހެން ހުރިހާ މެންބަރުން ވަކި ކުރުމަށް މިނިވަން މުއައްސަސާތަކާއި ބެހޭ މަޖިލީހުގެ ކޮމެޓީން ނިންމައިފިއެވެ.\nއާމިރާ ވަކި ނުކުރަން ނިންމި ނަމަވެސް އާމިރާ ވަކިކުރަން ޖެހޭ ކަމަށް ގިނަ މެންބަރުން ދިޔައީ މީގެކުރިން ވިދާޅުވަމުންނެވެ. އާމިރާ ވަކިކުރަން ހުށަހެޅީ ވެލިދީ ދާއިރާގެ މެންބަރު އަހުމަދު އަބްދުﷲ ޝަފީގެވެ.\nމިއަދުގެ މިނިވަން މުއައްސަސާތަކާއި ބެހޭ ކޮމެޓީގައި ކޮމެޓީގެ މުގައްރިރު ކަމުގައި އިންނެވި މީކާއިލް ނަސީމް ވަނީ އާމިރާ އާއި ގުޅިގެން ހުށަހެޅިފައިވާ މައްސަލަ އަށް އާމިރާ ޖަވާބުދާރީ ވެފައިވާ ކަމަށެވެ. އެގޮތުން އޭނާ މަޖިލީހަށް ސިޓީއެއް ފޮނުވާފައިވާ ކަމަށްވެސް އޭނާ ވިދާޅުވިއެވެ. ނަމަވެސް އެ ސިޓީ ކޮމެޓީ އަށް އިއްވާފައެއް ނުވެއެވެ.\nއެހެންކަމުން ކޮމެޓީން ވަނީ އާމިރާ ވަކިކުރަން ނުފެންނަ ކަމަށް ނިންމާފައެވެ. އެގޮތަށް ހުށަހެޅީ ހެންވޭރު ދެކުނު ދާއިރާގެ މެމްބަރު ހުސައިން ޝަހީމްއެވެ. އެ ހުށަހެޅުމަށް ތާއީދު ކުރެއްވީ ގަމު ދާއިރާގެ މެމްބަރު މުހައްމަދު ވިސާމްއެވެ. އެ ހުށަހެޅަށް ތާއީދު ކުރައްވާ ނެގި ވޯޓުގައި ހަތް މެންބަރަކު ވޯޓު ދެއްވާފައިވެއެވެ.\nއާމިރާ މަގާމުން ވަކިކުރަން ނުފެންނަ ކަމަށް ކޮމެޓީން ނިންމިއިރު ސީއެސްސީގެ މެންބަރު ކަމުން އެ ކޮމިޝަނުގައި ދެން ތިއްބެވި ހަތަރު މެންބަރުން ވަނީ ވަކި ކުރަން ނިންމާފައެވެ. މަގާމުން ވަކިކުރަން ކޮމެޓީން ފާސްކުރި ނަންތަކަކީ އެ ކޮމިޝަންގެ ރައީސް ޑރ. އަލީ ޝަމީމާއި ކޮމިޝަންގެ ނައިބު ރައީސް ޝާހިދު މުހައްމަދާއި ކޮމިޝަންގެ ދެ މެމްބަރުން ކަމަށްވާ ޒަކަރިއްޔާ ހުސައިނާއި އިބްރާހިން ޝަހީގެވެ.\nމިނިވަން މުއައްސަސާތަކުން އެއްބާރުލުން ނުދޭ މައްސަލާގައި މީގެކުރިންވެސް މިނިވަން މުއައްސަސާތަކުން ވަނީ ގިނަ މައްސަލަތަކެއް ބަލާފައެވެ.\nކޮމިޝަނަކީ5މެމްބަރުން. އެހެންވެ ކަމެއް ގޯސްވެއްޖެނަމަ އެ5މެމްބަރުން އެކުގައި ވަކި ކުރަންޖެހޭނީ. ކޮމިޝަނަކީ އޭގެ ޒާތުގައި ވަކި ވަކި މެމްބަރުން ކަމެއްގައި ޒިންމާވާންޖެހޭނެ ތަނެއް ނޫން. އެހެންވެ4މެމްބަރުން ވަކިކޮށް5ވަނަ މެމްބަރު ސަލާމަތްވާނެ ގޮތެއް ހަމަ ނުވިސްނޭ\nތީ ބޭނުން ބައެއްނޫން ...ޕަބްލިކްސަރވިސްޑިވިޜަން މާރަނގަޅު\nޖޫން 29, 2020 14:51\nޖޫން 29, 2020 15:44\nޢާމިރާ ވަތްކެއް ނުކުރެވޭނެ. ޢެއީ މެމްބަރު ރޮޒައިނާގެ ބޮޑުދައިތަ.\nސީ.އެސް.ސީ ގެ ރައީސް އަވަހަށް ބޭ ރުކުރަންވީ. ހިންގުމުގެ އެއްވެސް އޮއްޓަ ރެއް ނެއް\nޖޫން 29, 2020 15:58\nޢާމިރާ ވަކިނުކުރެވޭނެކަން އެނގޭ. ޢެ އަންހެނާއަކީ އެޑީޕީ އަށް މަރުދޭ ފިސާރި އަންހެނެއް. ރައްޔިތުންގެ މަޖިލީހުގެ އެމްޑީޕީއަށް ނިސްބަތްވާ މެންބަރު އަޑުގަދަ ރޮޒައިނާ އާދަމްގެ ބޮޑުދައިތަ. އާމިރާއަކީ ހަމަ ހައްޕުނޑު. ހައްޕުނޑު. ހައްޕުނޑު. އެކަމަކުވެސް ހެޔޮތާ ޕާޓީ ވެރިކަމުގަ އޮތީމާ ހައްޕުޑަކަސް މަގާމުގަ ހުރެވޭނެ.\nޖޫން 29, 2020 19:29\nމާ ލަސް ވެސް ވެެއްޖެ.\nޖުލައި 13, 2020 09:16


TMA in edhey gothah nimmaifi nama vaadhaverikan gelleyne: Manta | Mihaaru\nމަންޓާ އެއާގެ ސީއީއޯ މުހައްމަދު ޚަލީލް (މ) އަދި ޗީފް މާކެޓިން އޮފިސަރު އަހުމަދު މައުމޫނު (ކ) މަޖިލީހުގެ މާލިއްޔަތު ކޮމިޓީގައި\nޓީއެމްއޭއިން އެދޭ ގޮތަށް ނިންމައިފި ނަމަ ވާދަވެރިކަން ގެއްލޭނެ: މަންޓާ\n17 ފެބުރުއަރީ 2020 - 14:45 11 comments\nޓީއެމްއޭއިން ޑިމާންޑްކުރަމުން ދާ ގޮތަށް އާ ސީޕްލޭން ޓާމިނަލްގެ ބޮޑު ކޮންޓްރޯލް އެ ކުންފުންޏަށް ދީފި ނަމަަ ސީޕްލޭން ވިޔަފާރީގެ ވާދަވެރިކަމަށް ބޮޑު ހުރަހެއް އެޅޭނެ ކަމަށް ބުނެ މަންޓާ އެއާ އިން، ރައްޔިތުންގެ މަޖިލިހުގައި މިއަދު ކަންބޮޑުވުން ފާޅުކޮށްފި އެވެ.\nމަންޓާއިން އެދިގެން، މާލިއްޔަތު ކޮމިޓީގެ ބައްދަލުވުމުގައި ވާހަކަ ދައްކަވަމުން މަންޓާގެ ސީއީއޯ މުހައްމަދު ޚަލީލް ވިދާޅުވީ އާ ސީޕްލޭން ޓާމިނަލްގައި ލައުންޖް ހަދާނެ ޖާގަ ހޯދަން ޓީއެމްއޭއިން އުޅެނީ މޮނޮޕޮލީ އުކުޅެއްގެ ގޮތުން ކަމަށް ދެކެވަޑައިގަންނަވާ ކަމަށެވެ.\nއޭނާ ވިދާޅުވި ގޮތުގައި ޑެޑިކޭޓެޑް ލައުންޖް ހަދަން ޓީއެމްއޭއިން ރިސޯޓްތަކަށް ދޫކޮށްފި ނަމަ، އެ ރިސޯޓަކުން، ޓޫރިސްޓުން އުފުލުމުގެ ފުރުސަތު އެހެން އެއާލައިނަކަށް ދިނުމުގެ މަގު މުޅިން ބަންދުވާނެ އެވެ. އޭރުން އެ އުފެދެނީ މޮނޮޕޮލީއެއް ކަމަށާއި ނަމަވެސް އެ މޮނޮޕޮލީ ނޫފެދޭ ގޮތަށް ޓީއެމްއަށް ބޮޑު ޖާގައެއް ދިނުމަކީ މައްސަލައެއް ނޫން ކަމަށް ވިދާޅުވި އެވެ.\nއޭނާ ވިދާޅުވީ ޓޫރިސްޓުން އުފުލުމުގައި އޮތް މޮނޮޕޮލީއަކީ ޓޫރިޒަމް އިންޑަސްޓްރީ ކުރިއަށް ދާންވާ ވަރަށް ކުރިއަށް ނުދާ އެއް ސަބަބު ކަމަށެވެ.\n"އެއީ މޮނޮޕޮލީއެއް އޮތީމާ، ކޮންމެ ބަޔަކަށް ވެސް، އަޅުގަނޑުމެންނަށް ވިޔަސް، އަޅުގަނޑުމެންގެ ޕްރައިސް ކޮންޓްރޯލް ކުރެވޭނެ. ޕްރައިސް ކޮންޓްރޯލް ކުރެވުނީމާ އިތުރު ޗޮއިސްއެއް ނެތީމާ ބާގެއިނިން ޕަވާއެއް ނޯންނާނެ އެއްވެސް މީހަކަށް،" ޚަލީލް ވިދާޅުވި އެވެ.\nޓީއެމްއޭއަށް ސަރުކާރުން މިހާރު ހުށަހަޅާފައިވާ ގޮތަށް ގާތްގަނޑަކަށް 5،000 އަކަމީޓަރުގެ ޖާގައެއް ދެ އަހަރު ދުވަހަށް ދިނުމާ މެދު މަންޓާއިން ދެކޭ ގޮތް ހޯއްދަވަން މެމްބަރަކު ސުވާލު ކުރެއްވުމުން ޚަލީލް ވިދާޅުވީ ޑެޑިކޭޓެޑް ލައުންޖް ކުއްޔަ ދިނުމުގެ ބާރު ޓީއެމްއޭއަށް ނިލިބޭ ނަމަ އެވަރުގެ ޖާގައެއް ދިނުން ރަނގަޅު ކަމަށެވެ.\n"ޓީއެމްއޭއަކީ މިތާގައި މިވަގުތު އެެންމެ ބޮޑު އެއާލައިން [ސީޕްލޭން] އޮޕަރޭޓަރު. ތިން ހާސް، ހަތަރު ހާސް ނުވަތަ ފަސް ހާސް ދިން ކަމުގައި ވިޔަސް އެހެން މީހުންނަށް ވެސް އެ ޗާންސް އޮވެފައި ދީފިއްޔާ އެއީކީ މާ ބޮޑު އިޝޫއެއް ނޫން ކަމަށް އަޅުގަނޑު ދެކެނީ،" ހަލީލް ވިދާޅުވި އެވެ.\nއޭނާ ވިދާޅުވީ އެއާލައިން އޮޕަރޭޝަން ކުރިއަށް ގެންދިއުމަށްޓަކައި ލައުންޖްތައް ހަދާނެ ޖާގަ ޓީއެމްއޭއަށް ދިނުމާ ބެހޭ ގޮތުން ޓީއެމްއޭއިން މާލިއްޔަތު ކޮމިޓީގައި ހަދާފައި ވަނީ ދޮގު ކަމަށެވެ. ޑެޑިކޭޓެޑް ލައުންޖްތަކަކީ ރިސޯޓްތަކުން އަމިއްލައަށް އިންވެސްޓްކޮށްގެން ހަދައި، އެތަންތަން ހިންގުމުގެ ހުރިހާ ޚަރަދެއް ރިސޯޓްތަކުން ކުރާ ތަންތަން ކަމަށް އޭނާ ވިދާޅުވި އެވެ. އެހެންވީމާ އެމްއޭސީއެލް އިން ކުރަން ޖެހޭނެ ހަމައެކަނި ކަމަކީ އެތަންތަން ރިސޯޓްތަކަށް ކުއްޔަށް ދިނުން ކަމަށް އޭނާ ވިދާޅުވި އެވެ.\nހަލީލް ވިދާޅުވި ގޮތުގައި ޑެޑިކޭޓެެޑް ލައުންޖްތައް ހިންގާ ރިސޯޓްތަކުން ޓީއެމްއޭއަށް ވަރަށް ބޮޑު ފީއެއް ވެސް ދައްކަ އެވެ. އެއީ ވަރަށް ބޮޑު އާމްދަނީއެއް ލިބޭނެ ކަމެއް ކަމަށް ވެސް އޭނާ ވިދާޅުވި އެވެ.\n"ޑެޑިކޭޓެެޑް ލައުންޖްތަކަށް އެބަ ޗާޖް ކުރޭ 25 ޑޮލަރާ 45 ޑޮލަރާ ދެމެދުގެ އަދަދެއްް އެތަނަށް ވަންނަ ކޮންމެ މީހަކަށް. ޓީއެމްއޭއިން މިތަނަށް ހައިލައިޓްކޮށްފައިި އޮތް ގާތްގަނޑަކަށް 450،000 މީހުން އެތަނުން ދަތުރުކުރި ކަމަށް،" ހަލީލް ވިދާޅުވި އެވެ.\n"ދެން ތިޔަ ބޭފުޅުން އަމިއްލައަށް އޭތި ހިސާބު ހައްދަވައިލެއްވީމާ ރަނގަޅުވާނެ އަސްލުގައި. ދެން ހަނދާން ކުރައްވަން ޖެހޭނެ އެއް ކަންތައް އެބަ އޮތް އެއީ 450،000 މީހުންގެ ތެރޭން ހުރިހާ އެންމެނަކީ އެތަނަށް ވަންނާނެ މީހުންނެއް ނޫން."\nމަންޓާ އެއާގެ އިސް ބޭފުޅުން ރައްޔިތުންގެ މަޖިލީހުގެ މާލިއްޔަތު ކޮމިޓީއަށް މައުލޫމާތު ދެއްވަނީ.\nރިސޯޓްތައް ވެސް މެނޭޖްކުރާ ކުންފުންޏެއްގެ ހައިސިއްޔަތުން މިހާރުވެސް ޓީއެމްއޭގެ ހިދުމަތް ބޭނުންކުރަމުން އަންނަ ކަމަށް ހަލީލް ވިދާޅުވި އެވެ. އަގުތައް އެނގިވަޑައިގަންނަވަނީ އެހެންވެ ކަމަށް އޭނާ ވިދާވުވި އެވެ.\nމަންޓާގެ ޗީފް މާކެޓިން އޮފިސަރު އަހުމަދު މައުމޫނު ވިދާޅުވީ ޑެޑިކޭޓެޑް ލައުންޖްތައް ބޭނުންކުރާ ކޮންމެ ޓޫރިސްޓަކަށް އެވަރުގެ ޗާޖެއް ނަގަންޏާ އެއީ އަހަރަކު ގާތްގަނޑަށް 10 ވަރަކަށް މިލިޔަން ޑޮލަރު ކަމަށެވެ. ރާއްޖޭގެ ޓޫރިޒަމް އިންޑަސްޓްރީ ކުރިއަށްދާ ރޭޓުން ކުރިއަށް ދާ ނަމަ ފަސް އަހަރު ތެރޭގައި އެ އަދަދު 20 މިލިޔަނަށް އަރާނެ ކަމަށް ގަބޫލުކުރައްވާ ކަމަށް އޭނާ ވިދާޅުވި އެވެ.\nSeaplane terminal ge massalaige thereah Manta vadhejje\n"އެވެސް ކޮންމެވެސް ވަރަކަށް އޮޅުންއަރާ ކަހަލަ ގޮތަކަށް ވާހަކަ ދެކެވިފައި އޮތީމާ އަޅުގަނޑުމެން އެވާހަކަ ވެސް މި ހައިލައިޓް ކޮށްލީ،" މައުމޫން ވިދާޅުވި އެވެ.\nއާ ސީޕްލޭން ޓާމިނަލުން ލައުންޖް ހަދަން ޖާގަ ކުއްޔަށް ދޫކުރަން ޓީއެމްއޭއާ އެކު އެމްއޭސީއެލް އިން މަޝްވަރާކޮށްފައި ވަނީ ނިސްބަތުން ވަރަށް ކުޑަ އަގެއްގަ އެވެ. އެއީ އެމްއޭސީއެލަށް ކުރެވޭނެ ކަމެއް ނޫން ކަމަށް، އިންޑަސްޓްރީގެ ތަޖުރިބާކާރުންނާއި ދައުލަތުގެ މިނިވަން ބައެއް މުއައްސަސާތަކުން އަންނަނީ ބުނަމުންނެވެ.\nއެމްއޭސީއެލުން މަޝްވަރާކުރަމުން ދިޔަ އަގުތަކުގައި އެތަނުން ޓީއެމްއޭއަށް ޖާގަ ދީފި ނަމަ އަހަރަކު 41 މިލިއަން ޑޮލަރުގެ އާމްދަނީއެއް ގެއްލިދާނެ ކަމަށް، އޮޑިޓަ ޖެނެރަލްގެ ހާއްސަ ރިޕޯޓަކުން އޮތީ ލަފާކޮށްފަ އެވެ.\nމި މައްސަލައިގެ ތެރެއަށް އޭސީސީން ވެސް ވަނީ ވަދެފަ އެވެ. ވަކި ސީޕްލޭން އޮޕަރޭޓަރަކަށް ނުވަތަ އޮޕަރޭޓަރުންތަކަކަށް ނާޖާއިޒު ފައިދާ ހޯދައިދޭން މަސައްކަތް ކޮށްފައިވާ ކަމަށާއި އެ މައްސަލައިގައި ޖިނާއީ ތަހުގީގެއް ކުރަމުން އަންނަ ކަމަށް ވެސް އޭސީސީން ބުނެފައިވެ އެވެ.\nމައްސަލަައާ ގުޅޭ ގޮތުން ސުވާލުކުރަން އެއޭސީއެލްގެ ވެރިން މިއަދު ހަވީރު މަޖިލީހަށް ހާޒިރު ކުރަން ވަނީ ތާވަލްކޮށްފަ އެވެ.\nއިތުރު ލިޔުންތައް ޓީއެމްއޭ ރައްޔިތުންގެ މަޖިލިސް އެމްއޭސީއެލް މަޖިލީހުގެ މާލިއްޔަތު ކޮމިޓީ މަންތާ އެއާ ސީޕްލޭން ޓާމިނަލް ވެލާނާ އިންޓަނޭޝަނަލް އެއާޕޯޓް


ފެށުން 44\nޔޫސުފުގެފާނު ޖެއްސެވި ދަންތުރަ\n1 ޔޫސުފުގެފާނު އެކަލޭގެފާނުގެ ގަނޑުވަރުގެ އިސްވެރިއަކަށް ހުރި ޚާދިމަށް މިފަދައިން އަމުރުކުރެއްވިއެވެ. ”އެބައިމީހުންނަށް އުފުއްލެވޭނެ ވަރަކަށް އެބައިމީހުންގެ ގޯނިތަކަށް ގޮވާން އަޅައި ފުރާލާ. އަދި އެއިން ކޮންމެ މީހަކު ގެނައި ފައިސާ އެމީހެއްގެ ގޯނީގެ ތެރެއަށްލާ.2އަދި އަހަރެންގެ އަމިއްލަ ރިހި ތަށި އެބައިމީހުންގެ އެންމެ ހަގު ކޮއްކޮގެ ގޯނީގެ ތެރެއަށް އޭނާގެ ފައިސާއާއި އެކުގައި އެތަށިވެސްލާ.“ ގަނޑުވަރުގެ ކަންތައްތަކާއި ހަވާލުވެ ހުރި ޚާދިމު ޔޫސުފުގެފާނު ވިދާޅުވި ފަދައިން ކަންތައް ކުރިއެވެ.\n3 ފަތިހުގެ ވަގުތުގައި އެބައިމީހުންގެ ހިމާރުތަކުގެ މަތީގައި ދަތުރަށް ފެށިއެވެ.4އެބައިމީހުން އަވަށާއި މާދުރަށް ނުދެވެނީސް ޔޫސުފުގެފާނު އެކަލޭގެފާނުގެ ގަނޑުވަރުގެ އިސް ޚާދިމަށް މިފަދައިން ވިދާޅުވިއެވެ. ”އެބައިމީހުންގެ ފަހަތުންދޭ. އަދި ތިބާ އެބައިމީހުންނާއި ހަމައަށް ދެވުމުން މިފަދައިންބުނޭ. ’ހެޔޮ ކަމުގެ ބަދަލުގައި ތިޔަފަދަ ނުބައިކަމެއް ތިޔަ ކުރީ ކީއްވެ؟5މިއެއް ނޫންތަ އަހަރެންގެ ސާހިބުމީހާ ފާލުބައްލަވަން ގެންގުޅުއްވާ ޖޯޑުތައްޓަކީ؟ މިއީ ކަލޭމެން ކުރި ކިހާ ނުބައި ކަމެއްތަ؟‘ “\n6 ވުމާއެކު، ޚާދިމުކަލޭގެ އެބައިމީހުންގެ ފަހަތުން ގޮސް އެބައިމީހުން އަތުލައިގަތެވެ. އަދި އެބައިމީހުންނަށް ޔޫސުފުގެފާނު ވިދާޅުވުމަށް އެންގެވި ފަދައިން ޚާދިމުކަލޭގެ އެބައިމީހުންނަށް ބުންޏެވެ.\n7 ނަމަވެސް ޔޫސުފުގެފާނުގެ އަޚުން ޚާދިމުކަލޭގެއާއި މުޚާތަބުކޮށް މިފަދައިން ބުންޏެވެ. ”ތިޔަފަދައިން ވާހަކަ ތިޔަދައްކަނީ ކީއްވެ؟ ތިޔަފަދަ ކަމެއް އަހަރެމެން ނުކުރަމު! 8 އަހަރެމެންގެ ގޯނިތަކުގައިވީ ފައިސާ އަހަރެމެންނަށް ކަންޢާނުން ފެނުނުހިނދު، އެ ފައިސާ އަނބުރާ އަހަރެމެން ގެނެސް ދިނީމު. ވީމާ، ތިބާގެ ސާހިބާގެ ގަނޑުވަރުން ރަންކޮޅެއްވެސް ރިހިކޮޅެއްވެސް އަހަރެމެން ވަގަކަށް ނުނަގަމު.9ތިބާ ތިޔަ ބުނާ ރިހި ތަށި އަހަރެމެންގެ މީހެއްގެ ގޯނީގެ ތެރެއިން ފެނިއްޖެނަމަ، އެމީހަކު މަރާލާ. އަދި އަހަރެމެން އެންމެންނަކީ އަބަދަށް ތިބާގެ ސާހިބާގެ އަޅުންކަމުގައި ހަދާ.“\n10 ޚާދިމްކަލޭގެ މިފަދައިން ބުންޏެވެ. ”ތިޔަބައިމީހުން ބުނިފަދައިން އަހަރެން އަމަލުކުރާނަން. ނަމަވެސް އަޅެއްގެ ގޮތުގައި ވާނީ އެ ތަށި ނެގި މީހެއް. އެހެނިހެން އެންމެން މިނިވަން ކަމާއިއެކު ދިއުމަށް ދޫކޮށްލެވޭނެ.“ 11 އެއަށް ފަހު، އެބައިމީހުން (ޔޫސުފުގެފާނުގެ އަޚުން) ނުހަނު އަވަހަށް ހިމާރު ތަކުގެ މަތިން ގޯނިތައް ބިންމައްޗަށް ބާލައި ގޯނިތައް ހުޅުވިއެވެ. 12 ޚާދިމްކަލޭގެ ގޯނިތައް ބަލަމުން ގެންދިޔައީ އެންމެ ދޮށީ ކުއްޖާއިން ފެށިގެން އެންމެ ހަގު ކުއްޖާއަށެވެ. އެންމެފަހުން އެ ތަށި ބަންޔާމީންގެ ގޯނީގެތެރެއިން ފެނިއްޖެއެވެ. 13 އެބައިމީހުންނަށް މިތަން ފެނި ގަތް ބިރުންނާއި ވީ ދެރައިން އެބައިމީހުންގެ އަންނައުނުތައް ވީދަންފެށިއެވެ. އެއަށް ފަހު، ހިމާރުތަކުގެ ބުރަކަށިމައްޗަށް ގޯނިތައް އަރުވައިގެން އެނބުރި އަވަށުގެ ތެރެއަށް އެބައިމީހުން ދިޔައެވެ.\n14 ޔަހޫޛާ އާއި އެހެނިހެން އަޚުން ޔޫސުފުގެފާނުގެ ގަނޑުވަރަށް ދިޔަހިނދު ޔޫސުފުގެފާނު އެކަލޭގެފާނުގެ ގަނޑުވަރުގައި ހުންނެވިއެވެ. އަދި އެކަލޭގެފާނުގެ ކުރިފުޅުމަތީގައި އެބައިމީހުން މޫނު ބިންމަތީގައި ޖައްސާ ގުދުވެ ކުރުނީސްކުރިއެވެ. 15 ޔޫސުފުގެފާނު އެބައިމީހުންނަށް މިފަދައިން ވިދާޅުވިއެވެ. ”ކަލޭމެން ތިޔަ ކުރީ ކޮންފަދަ ކަމެއް؟ އަހަރެން ކަހަލަ ފާލުބަލާ މީހަކަށް އެކަހަލަ ސިއްރެއް ދެނެގަނެވިދާނެކަން ކަލޭމެންނަކަށް ނޭނގޭތަ؟“\n16 ޔަހޫޛާ ޔޫސުފުގެފާނަށް މިފަދައިން ދެންނެވިއެވެ. ”ސާހިބާ އަޅުގަނޑުމެން ދަންނަވާނީ ކީކޭތޯ؟ އަދި އަޅުގަނޑުމެން ކުށެއް ނުކުރާކަން ދައްކުވައިދޭނީ ވެސް ކިހިނަކުން؟ އަޅުގަނޑުމެންގެ ފާފައިގެ ސަބަބުން މާތްރަސްކަލާނގެ އަޅުގަނޑުމެންނަށް ޝަޒާ ދެއްވައިފި. ވީމާ، ސާހިބާގެ އަޅެއްގެ ގޮތުގައި ވާނީ ހަމައެކަނި ބަންޔާމީން އެކަންޏެއް ނޫން. އަޅުގަނޑުމެން އެންމެންނަކީވެސް މަނިކުފާނުގެ އަޅުން.“\n17 ނަމަވެސް ޔޫސުފުގެފާނު މިފަދައިން ވިދާޅުވިއެވެ. ”އަހަރެން ތިޔަ އެންމެންތަކުން އަހަރެންގެ އަޅުންނަށް ނުހަދާނަމު! ހަމައެކަނި އަހަރެންގެ އަޅެއްގެ ގޮތުގައި ވާނީ އެ ތަށި ވަގަށް ނެގި މީހާ. ދެން ތިބި އެންމެން މިނިވަންކަމާއެކު ތިޔަބައިމީހުންގެ ބަފައިކަލުންގެ ކައިރިއަށް ރަށަށްދޭ.“\nބަންޔާމީން ދޫކޮށްދެއްވުމަށް އެދި ޔަހޫޛާ އާދޭސް ދެންނެވުން\n18 އެއަށް ފަހު، ޔަހޫޛާ ޔޫސުފުގެފާނުގެ އަރިހަށް ގޮސް މިފަދައިން ދެންނެވިއެވެ. ”ސާހިބާ އަޅުގަނޑު ސާފުސީދާކޮށް މިފަދައިން ދެންނެވުމުގެ ހުއްދަ ދެއްވާ. އަދި އަޅުގަނޑާއިމެދު ކޯފާވެވަޑައި ނުގަންނަވާ. މިޞްރުގެ ރަސްގެފާނާއި އެއްފަދައިން މަނިކުފާނަށްވެސް ބާރުފުޅު ލިބިވަޑައިގެންވާކަން އަޅުގަނޑު ދަންނަމު. 19 އަޅުގަނޑުމެން މީގެކުރިން މިތަނުގައި ތިބި ފަހަރެއްގައި އަޅުގަނޑުމެންގެ ބައްޕަ ދުނިޔޭގައި ހުންނެވިތޯ އާއި އަޅުގަނޑުމެންގެ އިތުރު ކޮއްކޮއަކު ހުންނެވިތޯ މަނިކުފާނު އެއްސެވީމު. 20 އަދި އަޅުގަނޑުމެން ޖަވާބުގައި އަޅުގަނޑުމެންގެ މުސްކުޅި ބަފަޔަކު ހުންނަ ކަމުގައްޔާއި އަދި އަޅުގަނޑުމެންގެ ބައްޕަގެ އުމުރުފުޅުން ޢަޖޫޒުވެފައިވީ ހިނދު ލިބިވަޑައިގެންނެވި އަޅުގަނޑުމެންގެ އެންމެ ހަގު ކޮއްކޮ ހުންނެވި ކަމުގައި އަޅުގަނޑުމެން ދެންނެވީމު. އަދި އޭނާ އާއި އެއްބަޑު އަނެއް ކޮއްކޮ ވަނީ ނިޔާވެފައި ކަމުގައިވެސް ދެންނެވީމު. ވީމާ، އެ ކޮއްކޮ އާއި އެއްބަނޑު އޭނާ ނޫން ދެވަނަ ކުއްޖަކު ނުވާކަމުގައިވެސް ދެންނެވީމު. އަދި އަޅުގަނޑުމެންގެ ބައްޕަ އެ ކޮއްކޮ ދެކެ ނުހަނު ލޯބިފުޅުވާ ކަމުގައިވެސް ދެންނެވީމު. 21 އެއަށް ފަހު، މަނިކުފާނު އަޅުގަނޑުމެންގެ އެ ކޮއްކޮ ދުށުމަށް އެދިވަޑައިގެންވާތީވެ، މަނިކުފާނުގެ އަރިހަށް ގެނެސް ދިނުމަށް އަޅުގަނޑުމެންގެ ކިބައިން މަނިކުފާނު އެދިވަޑައިގަތީމު. 22 ނަމަވެސް ބައްޕަ ދޫކޮށްފައި އޭނާ އަތުވެއްޖެނަމަ ބައްޕަ އަވަހާރަވުމާއި އެއްފަދަވާނެ ކަމުގައި އަޅުގަނޑުމެން މަނިކުފާނަށް ދެންނެވީމު. 23 ނަމަވެސް އޭނާ ނުލައި އަޅުގަނޑުމެން މި ރަށަށް އައި ކަމުގައި ވިޔަސް މަނިކުފާނާއި ބައްދަލުނުވާނޭ ކަމުގައި މަނިކުފާނު ވިދާޅުވީމު. 24 ވީމާ، އަޅުގަނޑުމެން އެނބުރި ރަށަށް ގޮސް މަނިކުފާނު ވިދާޅުވި ފަދައިން ހުރިހާ ވާހަކަތަކެއް އަޅުގަނޑުމެންގެ ބަފައިކަލުންނަށް ދެންނެވީމު.\n25 އެއަށް ފަހު، ކެއުމަށް ޓަކައި ގޮވާންކޮޅެއް ގަތުމަށް ދެވަނަ ފަހަރަށް މި ރަށަށް އައުމަށް އަޅުގަނޑުމެންގެ ބަފައިކަލުން ވިދާޅުވި. 26 އެހިނދު އަޅުގަނޑުމެންގެ އެންމެ ހަގު ކޮއްކޮ ނުލާ އަޅުގަނޑުމެން ނުދާނޭ ކަމުގައި އާއި އަދި އަޅުގަނޑުމެންގެ ކޮއްކޮއާ ނުލާ އަޅުގަނޑުމެން ދިޔަކަމުގައި ވިޔަސް އަޅުގަނޑުމެންނަށް އަމީރުގެ ފައިންޕުޅު ނުފެންނާނޭ ކަމުގައި މަނިކުފާނު އަޅުގަނޑުމެންނަށް އަންގަވާފައިވާ ކަމުގައި އަޅުގަނޑުމެންގެ ބަފައިކަލުންނަށް ދެންނެވީމު. 27 އެއަށް ފަހު، އަޅުގަނޑުމެންގެ ބަފައިކަލުން މިފަދައިން ވިދާޅުވި. ’އަހަރެންގެ އަނބި ރާޙީލްގެ ފަރާތުން އަހަރެންނަށް ލިބިފައި ވަނީ އެންމެ ދެދަރިންނޭ. 28 އޭގެތެރެއިން އެއް ކުއްޖަކު ވަނީ ގެއްލިފައޭ. އޭނާ ނެތި ދިޔައީ ވަލުޖަނަވާރެއްގެ ޝިކާރައިގައި ޖެހިގެންނޭ. އަދި އޭގެ ފަހުން އަހަރެން އޭނާއެއް ނުދެކެމޭ. 29 މިހާރު ކަލޭމެން ތިޔަ އެދެނީ މި ދަރިފުޅުވެސް އަހަރެންނާއި ވަކިކޮށްލާށޭ. ނަމަވެސް އެއްވެސް ކަހަލަ ނިކަމެތިކަމެއް އޭނާއަށް ކުރިމަތި ވެއްޖެނަމަ އަހަރެން ނިމިދާނީވެސް ހިތާމަ ކުރުމުގައޭ.‘ 30 ވީއިރު، އަޅުގަނޑުމެންގެ އެންމެ ހަގު ކޮއްކޮ އާއި ވަކިން އަޅުގަނޑުމެން ބަފައިކަލުންގެ އަރިހަށް ރަށަށް ދާނީ ކިހިނަކުން؟ އަޅުގަނޑުމެންގެ ބައްޕަ ދިރިހުރުމުގެ މުހިންމު ބޭނުމަކީ އޭނާ. 31 އަޅުގަނޑުމެންނާއި އެކުގައި ކޮއްކޮ ނެތްކަން އެނގިއްޖެނަމަ ބަފައިކަލުން މަރު ވެދާނެ. އަދި އެއީ އަޅުގަނޑުމެންނަށް ހެދޭނެ ވަރަށް ބޮޑު ގޯހެއްވެސްމެ. އޭރުން އަޅުގަނޑުމެންގެ ބަފައިކަލުންނަށް އެފަދަ ހިތާމައެއް ކުރިމަތި ކުރުވައި އަވަހާރަކޮށްލީ އަޅުގަނޑުމެން ކަމުގައިވާނެ.\n32 މި ޒުވާން ކޮއްކޮއަށް ރައްކާތެރިކަން ދޭނޭ ކަމުގައި ޚުދު އަޅުގަނޑު ބަފައިކަލުންނަށް ޔަޤީންކަން ދިނީމު. އަޅުގަނޑު ބަފައިކަލުންނަށް މިފަދައިން ދެންނެވީމު. ’އަޅުގަނޑުމެންގެ މި ކޮއްކޮ އާއި ވަކިން އަޅުގަނޑުމެން އެނބުރި ބަފައިކަލުންގެ އަރިހަށް އަތުވެއްޖެނަމަ، އަޅުގަނޑުގެ މުޅި އުމުރު ދުވަހު އެކަމުގެ ބަދުނާމު އަޅުގަނޑުގެ ބޮލުގައި އަޅުއްވާށޭ ދެންނެވީމު.‘ 33 ވީމާ، އަޅުގަނޑު މިތަނުގައި ކަލޭގެފާނުގެ އަޅެއްގެ ގޮތުގައި ހުރުމުގެ ހުއްދަ ދެއްވާ. އަދި ކޮއްކޮގެ ބޭބެމެންނާއި އެކުގައި ކޮއްކޮ އެނބުރި ރަށަށް ފޮނުއްވުމަށް އެދި އަޅުގަނޑު ނުހަނު އާދޭސް ދަންނަވަން. 34 ކޮއްކޮ އާއި ވަކިން އަޅުގަނޑަށް އެނބުރި ބަފައިކަލުންގެ އަރިހަށް ދާކަށް ނުކެރޭނެ. މިކަމުގެ ސަބަބުން އަޅުގަނޑުގެ ބަފައިކަލުން އުފުއްލަވާނޭ ހިތާމަތައް ދުށުމަކީ އަޅުގަނޑަށް ކެތް ކުރެވޭނެ ކަމެއް ނޫން.“


Palestine ge bimugai Yahoodhinah ge elhun huhdha: America | Mihaaru\nދުނިޔެ / ފަލަސްތީން\nފަލަސްތީނުގެ ބިމުގައި ޔަހޫދީންނަށް ގެ އެޅުން ހުއްދަ: އެމެރިކާ\nއިޒްރޭލުން ވަނީ ފަލަސްތީނުގެ ބިންތަކުގައި ޔަހޫދިންނަށް 100 އަށް ވުރެ ގިނަ ސެޓްލްމަންޓް ހަދާފައި. --ފޮޓޯ:އޭއެފްޕީ\n19 ނޮވެމްބަރ 2019\nވޮޝިންޓަން (ނޮވެމްބަރު 19) - ފަލަސްތީނުގެ ބިމުގައި ޔަހޫދީ އާބާދީ ހެދުން އެއީ ބައިނަލްއަގުވާމީ ގާނުތަކާ ޚިލާފު ކަމެއް ކަމަށް އެމެރިކާ އިން ނުދެކޭ ކަމަށް ޚާރިޖީ ވަޒީރު މައިކް ޕޮމްޕެއޯ ވިދާޅުވެއްޖެ އެވެ.\nއެމެރިކާ އިން އެ ގޮތަށް ނިންމާފައި ވަނީ ދުނިޔޭގެ ހުރިހާ ގައުމުތަކެއްގެ ވިސްނުމާ އދ. ގެ ސަލާމަތީ މަޖިލީހުގެ ގަރާރުތަކާ ޚިލާފަށެވެ.\n"އެކަމުގައި ހުރި ގާނޫނީ ހުރިހާ ކަމަކަށް ބެލުމަށް ފަހު އެމެރިކާ އިން ނިންމީ ހުޅަނގު އައްސޭރީގައި އިޒްރޭލުން ޔަހޫދީންނަށް މަދަނީ އިމާރާތްތައް ހެދުން އެއީ ބައިނަލްއަގުވާމީ ގާނޫނުތަކާ ޚިލާފު ކަމެއް ނޫން ކަމަށް،" ނޫސްވެރިންނާ ވާހަކަ ދައްކަވަމުން ޕޮމްޕެއޯ ވިދާޅުވި އެވެ.\nއޭނާ ވިދާޅުވީ ޔަހޫދީ އާބާދީތައް ބައިނަލްއަގުވާމީ ގާނޫނުތަކާ ޚިލާފު ކަމަށް 1978 ވަނަ އަހަރު ސްޓޭޓް ޑިޕާޓްމަންޓުން ދީފައިވާ ގާނޫނީ ލަފަޔަށް ރައީސް ޑޮނަލްޑް ޓްރަމްޕުގެ ސަރުކާރުން ބޯނުލަނބާނެ ކަމަށެވެ.\nއެމެރިކާގެ ޚާރިޖީ ސިޔާސަތުގައި މިހާތަނަށް ބަލަމުން އައީ އިޒްރޭލުން ހިފާފައިވާ ފަލަސްތީނުގެ ބިންތަކުގައި ޔަހޫދިންނަށް ގެދޮރު އިމާރާތް ކުރުމަކީ ބައިނަލްއަގުވާމީ ގާނޫނާ ޚިލާފު ކަމެއް ކަމަށެވެ. އދ.ގެ ގަރާރު 2334 ގައި ވެސް ބުނެފައި ވަނީ ޔަހޫދީ އާބާދީތައް ހަދަނީ ބައިނަލްއަގުވާމީ ގާނޫނޫތަކާ ޚިލާފަށް ކަމަށެވެ.\nފަލަސްތީނުގެ އިސް އޮފިޝަލެއް ކަމަށްވާ ސާއިބު އުރައިގާތު ވިދާޅުވީ އެމެރިކާގެ ނިންމުމަކީ ދުނިޔޭގެ ސުލްހަ އާއި ހަމަޖެހުމަށް ހުރި ނުރައްކަލެއް ކަމަށެވެ.\nހުޅަނގު އައްސޭރިއާ އިރުމަތީ ގުދުސް އިޒްރޭލުން 1967 ވަނަ އަހަރު ހިފި ފަހުން އެ ތަންތަނުގައި އިމާރާތްކުރި 140 ސެޓްލްމަންޓުގައި 600،000 އަށް ވުރެ ޔަހޫދިން ދިރިއުޅެ އެވެ.\nއެމެރިކާގެ ކުރީގެ ރައީސް ޖިމީ ކާޓާގެ ސަރުކާރުން 1978 ވަނަ އަހަރު ވަނީ އިޒްރޭލުން ޔަހޫދިންނަށް މަދަނީ އާބާދީތައް ހެދުމަކީ ބައިނަލްއަގުވާމީ ގާނޫނުތަކާ ޚިލާފު ކަމެއް ކަމަށް ނިންމައިފަ އެވެ. ރައީސް ބަރަކް އޮބާމާގެ ވެރިކަމުގެ ފަހު ދުވަސްވަރު 2016 ގައި ވަނީ، ފަލަސްތީނުގެ ބިންތަކުގައި ޔަހޫދީންނަށް ގެދޮރު އަޅައިދިނުން ހުއްޓުވުމަށް ސަލާތީ މަޖިލީހަށް ހުށަހެޅި ގަރާރު އެމެރިކާ އިން ވީޓޯ ނުކުރުމާ އެކު ފާސްކޮށްފަ އެވެ. އެމެރިކާ އިން އެ ފަހަރު ވަކިކޮޅަކަށް ވޯޓުދީފައެއް ނުވެ އެވެ. ފަލަސްތީނުގެ ބިންތަކުގައި ޔަހޫދީންނަށް ގެދޮރު އެޅުން ހުއްޓުވުމާ ބެހޭ ގޮތުން 2011 ވަނަ އަހަރު ވެސް ސަލާމަތީ މަޖިލީހަށް ގަރާރެއް ހުށަހެޅި އެވެ. ނަމަވެސް އެ ގަރާރު އެމެރިކާ އިން ވަނީ ވީޓޯކޮށްފަ އެވެ.\nޓްރަމްޕުގެ ވެރިކަމުގައި އެމެރިކާ އެމްބަސީ ވަނީ ތެލް އަަވީވުން ގުދުސް އަށް 2018 ވަނަ އަހަރު ބަދަލުކޮށްފަ އެވެ.\nފަލަސްތީން އިޒްރޭލް އެމެރިކާ ޔަހޫދީ ވަޒަންވެރިން\nޓުރަމްޕު ހޮވުނީމަ އުފާވި ކަމަށް ބުނި ކުރީގެ ރައީސް. މިހާރު މިފެންނަނީ ސުމްޕާ ކަން. ޖެރޫސަލަމް އިޒުރޭލުގެ ވެރި ރަށަށް ހަދައިފި. ފަލަސްތީނުގެ ބިންތަކުގައި ޔަހޫދީ އާބާދު.\nޢެ ގެތަށް ތަޅާ ސުންނާފަތި ކުރުން ވެސް ހުއްދަ\nއެމެރިކާ ބުންޏަސް ތިއީ ދޮގެއް. ބައިނަލްއަގުވާމީ ގާނޫނުތަކާ މުއާހަދާތަކުގެ ދަށުން ފަސްތީނުގެ ބިމަކީ ފަލަސްތީނު ރައްޔިތުންގެ މިލްކެއް. މިއީ މުޅި ދުނިޔެ އިއްތިފާގުވާ ކަމެއް. އެމެރިކާގެ ވެރިކަމުގެ ނިޒާމްގެ ތެރޭގައި ޔަހޫދީ ދައުލަތް ހިމާޔަތްކުރުން ލާޒިމްކުރަނި ޔަހޫދީންގެ މޮނޮޕޮލީއާ ނުލާ އެމެރިކާއަށް އެމެރިކާގެ ގޮތުގައި ދެމި ނޯވެވޭނެތީ. އެކަމަކު އެމެރިކާއާ ޔަހޫދީ ދައުލަތް އިނދަޖެހޭނެކަން އެއީ ހަގީގަތެއް.


Ley Mahchah Dhaa Nama Mikan Kan Kohlaa - Vaguthu\nލޭ މައްޗަށް ދިޔުމަކީ އެތައް ބަޔަކަށް ތަހަންމަލު ކުރަން ޖެހިފައިވާ ކަމެކެވެ. ދާއިމީ ގޮތެއްގައި މިކަމަށް ފަރުވާ ކުރަން ޖެހިފައިވާ މީހުން މި ދިވެހިރާއްޖޭގައިވެސް ގިނަ އިރު، މިކަމުން ދުރުވުމަށް ނުވަތަ މިކަމުގެ ވޭން، މިންވަރަކަށް ވިޔަސް ކުޑަކުރުމަށް ގޭގައި ކުރެވޭނީ ކޮން ކަމެއް ހެއްޔެވެ؟ ކެވޭނީ ކޮން ބާވަތްތަކެއް ހެއްޔެވެ؟\nކެއުމުގައި އަލުވި ބޭނުންކުރުން\nޕޮޓޭޝިޔަމްގެ މާއްދާއިން މުއްސަނދިވެފައިވާ އަލުވި، ކެއުމުގައި ބޭނުންކުރުމަކީ ލޭ މައްޗަށް ދިޔުން ކުޑަކުރުމަށް ކުރެވިދާނެ ކަމެކެވެ. ސިއްހަތަށް ފައިދާ ހުރި ގޮތަކަށް އަލުވީގެ ބާވަތްތައް ބޭނުންކުރުމަކީ މިކަމަށް ރަނގަޅު ކަމަކަށްވަނީ، ޕޮޓޭޝިޔަމްގެ ސަބަބުންކަމަށް އެތައް ފަރާތްތަކަކުން ވިދާޅުވެފައިވެއެވެ.\nލޭ މައްޗަށް ދާ މީހެއްކަމުގައިވާނަމަ ގަވާއިދުން ހިނގަން ދިޔުމަކީ ކުރެވިދާނެ ރަނގަޅު ކަމެކެވެ. އަދި ވަކީން ހާއްސަކޮށް ހިންގަން ގޮސް، ބާރަށް ހިނގުމަކީވެސް ކުރެވިދާނެ މުހިއްމު ކަމެކެވެ. މިއީ އެހާ ރަނގަޅު ކަމެއްކަމަށްވަނީ ގިނައިން ހިނގުމުން ބާރަށް ހިތް ތެޅި، ގިނަ ލޭ ޕަމްޕުކޮށްދީ މުޅި ހަށިގަނޑަށް އޮކްސިޖަން ފޯރުކޮށްދިނުމަށް އެހީތެރިވެދޭތީއެވެ.\nހާސްވާ ކަންކަމާ ދުރުވުން\nމި މައްސަލަ ދިމާވާކަމުގައިވާނަމަ ކަންކަމާ ވިސްނުމާއި ހާސްވުމާ ދުރުވުން ނުވަތަ ސްޓްރެސްއާ ދުރުވުން މުހިއްމެވެ. މިފަދަ ކަންކަން ދިމާވާކަމުގައިވާނަމަ، ހާސްވުމުން އަރައިގަތުމަށް ކުރެވޭނޭ ބައެއް ކަންކަން ކުރުން ރަނގަޅެވެ. އެގޮތުން ހަމަޖެހިލައިގެން ތަނެއްގައި އިނުމެވެ.\nޑާކް ޗޮކުލެޓު ކެއުން\nސިއްހީ މާހިރުން ވިދާޅުވާ ގޮތުގައި ޑާކް ޗޮކުލެޓުގައި ހުންނަ ފްލެވޮނޮލްތަކުގެ ސަބަބުން ލޭ ހޮޅިތަކަށް އެތައް ފައިދާތަކެއް ލިބެއެވެ. އަދި، އެކަމުގެ ސަބަބުން ހަށިގަނޑުގައި ލޭ ދައުރުވުމަށް އެހީއަކަށް ވެދެއެވެ. އެހެންކަމުން، ލޭ މައްޗަށް ދާ ކަމުގައިވާނަމަ ޑާކް ޗޮކުލެޓަކީވެސް ބޭނުންކުރުން ރަނގަޅު އެއްޗެކެވެ.\nމާބޮޑަށް ކަންބޮޑުވާ ނަމަ ހިތް ހަލާކުވެދާނެ: ދިރާސާ


Anushka aai Virat beynun vanee dharifulhu social media aa dhura gengulhen - vNews.mv\nއަނުޝްކާއާއި ވިރާތު ބޭނުންވަނީ ދަރިފުޅު ސޯޝަލް މީޑިއާއާ ދުރުގައި ގެންގުޅެން\nމަރިޔަމް ޝާހިދާ 05 January 2021, 17:47\nކުޅަދާނަ ބަތަލާ އަދި ޕްރޮޑިއުސަރ އަނުޝްކާ ޝަރްމާ އާއި އިންޑިއާގެ ޤައުމީ ކްރިކެޓް ޓީމްގެ ކެޕްޓަން ވިރާތު ކޮލީއަށް ލިބެންއުޅޭ ދަރިފުޅު ބޮޑުކުރަން ބޭނުންވަނީ، ވީހާވެސް ބޮޑަށް އާއްމުންގެ ސަމާލުކަން ނުލިބޭނެފަދަ ގޮތަކަށްކަމަށް އަނުޝްކާ ބުނެފިއެވެ.\nދާދިފަހުން އިންޑިއާގެ ވޯގްއަށް ދިން އިންޓަވިއުއެއްގައި އަނުޝްކާ ބުނެފައިވަނީ، އެދެމަފިރިންވެސް ގަސްތުކޮށްފައިވަނީ ލިބެންއުޅޭ ދަރިފުޅު ސޯޝަލް މީޑިއާއާއި ދުރުގައި ގެންގުޅެން ކަމަށެވެ.\nއެހެންގޮތަކަށް ބުނާނެނަމަ އާއްމުންގެ މެދުގައި މާބޮޑު ސަމާލުކަމެއް ލިބި ދަރިފުޅަށް މާބޮޑު އެޓެންޝަނެއް އާއްމުންގެ ފަރާތުން ލިބެން އަނުޝްކާ އަދި ވިރާތުވެސް ބޭނުމެއްނުވެއެވެ.\nއަނުޝްކާ ބުނެފައިވަނީ ކޮންމެ ކުއްޖަކުވެސް ބޮޑުވަމުން އަންނައިރު ސޯޝަލް މީޑިއާގައި އެކުއްޖަކު އުޅޭނެތޯ ނުވަތަ ނޫންތޯ ކަނޑައަޅަނީ އެކުއްޖަކު ކަމަށާއި، އެއްވެސް ކުއްޖަކީ އަނެއް ކުއްޖާއަށްވުރެ ޚާއްސަ ކުއްޖެއްކަމަށް އާއްމުން ނިންމައިގެން ނުވާނެ ކަމަށެވެ.\nއަންނަމަހު ވިހެއުމަށް ހަމަޖެހިފައިވާ ބަތަލާ އަނުޝްކާ ބުނީ މާބަނޑުވުމަށްފަހު ފާއިތުވެދިޔަ މަސްތަކަކީ މިހާތަނަށް އޭނާއަށް ވަރަށް އުފާވެރި ތަޖުރިބާތަކެއް ކުރެވުނު ދުވަސްތަކެކެވެ.\nމަންމައަކަށް ވުމަކީ މިދުނިޔެމަތިން އެމީހަކަށް ލިބިގެންދާނެ އެންމެ ބޮޑު އުފާ ކަމަށާއި އެ އިހުސާސްކުރުމުގެ ނަސީބު ލިބުމުން އޭނާ އެކަމަށް ޝުކުރުވެރިވާކަމަށް ބަތަލާ/ޕްރޮޑިއުސަރ ބުނެފައިވެއެވެ.\nއަނުޝްކާއާއި ފިރިމީހާ ވިރާތުއަކީ އިންޑިއާގެ އިތުރުން ދުނިޔޭގެ ވަރަށް ގިނަ ބައެއްގެ މެދުގައި މަގުބޫލު ދެފަންނާނުންނެވެ.\nހަމައެއާއެކު އިންޑިއާގެ ބައިނަލްއަޤްވާމީ ކްރިކެޓް މުބާރަތްތަކުން ލިބޭ ނާކާމިޔާބީއާއި ގުޅުވައިގެން އާއްމުންގެ ގިނަ ފާޑުކިއުންތައްވެސް މިދެ ފަންނާނުންނަށް، ހާއްސަކޮށް ބަތަލާ އަނުޝްކާއަށްވަނީ އަމާޒުވެފައެވެ.\nދަރިފުޅު ލިބުމަށްފަހު އެންމެ ބޮޑު އިސްކަމެއް ދެމީހުން ދޭނީ ދަރިފުޅާއެކު ވަގުތު ހޭދަކުރުން ކަމަށް ވީނަމަވެސް ވަރަށް އަވަހަށް ފިލްމީ މަސައްކަތަށް އެނބުރި އަންނާނެކަމަށް ދާދިފަހުން އަނުޝްކާވަނީ ބުނެފައެވެ.\nއަނުޝްކާ އެންމެފަހުން ފެނިގެން ގޮސްފައިވަނީ އެކްޓަރު ޝާހުރުކް ޚާންއާއެކީ ކުޅުނު ފިލްމު "ޒީރޯ" އިންނެވެ. އަދި ފިލްމު "އަންގްރޭޒީ މީޑިއަމް" ގެ ލަވަޔަކުން ޚާއްސަ ފެނިލުމަކުން އޭނާވަނީ ފެނިގެންގޮސްފައެވެ.\nއަނުޝްކާ މިއަހަރު އުފައްދާފައިވާ ވެބް ސީރީސްކަމަށްވާ "ޕާތަލް ލޮކް" އަށްވަނީ މިއަހަރު ބޭއްވި ފިލްމުފެއަރ އެވޯޑްގެ އެންމެ މޮޅު ވެބް ސީރީޒް ޕްރޮޑިއުސަރުގެ އެވޯޑް ހާސިލުކޮށްފައެވެ.\nމީގެ އިތުރުން ނެޓްފްލިކްސްއިން ގެނެސްދިން ފިލްމު "ބުލްބުލް" އަށްގިނަ ބައެއްގެ ތައުރީފް ލިބިގެންދިޔައެވެ.


ތާރާ، ޓައިގާ އަދި އަނަންޔާ: "ކޮފީ ވިތު ކަރަން" އިން އަންނަ ހަފުތާގައި ފެންނާނެ.\n12 ފެބުރުއަރީ 2019 - 07:28\nކަރަން ޖޯހަރު މި އަހަރު ބޮލީވުޑަށް ތައާރަފުކުރާ ފުރަތަމަ ދެ ބަތަލާއިންގެ ފިލްމު "ސްޓޫޑަންޓް އޮފް ދި އިޔާ 2" ރިލީޒް ކުރާ ތާރީހު ކައިރިވަމުން އަންނަނިކޮށް، އެ ފިލްމުގެ ދެ ބަތަލާއިން ރަސްމީކޮށް ދޭ ފުރަތަމަ އިންޓަވިއު، ކަރަން މިހާރު ގެނެސްދޭ "ކޮފީ ވިތު ކަރަން" ގެ ހަ ވަނަ ސީޒަނުގައި ގެނެސް ދޭން ތައްޔާރުވެއްޖެ އެވެ.\nސްޓާ ވޯލްޑުން ދައްކާ އެ ޝޯގެ އެޕިސޯޑުން ތާރާ ސުތާރިއާ އާއި އަނަންޔާ ޕާންޑޭ ތައާރަފުކޮށްދޭ އިރު، ފިލްމުގެ ލީޑް އެކްޓަރު ޓައިގާ ޝްރޮފް ވެސް ފެނިގެން ދާނެ އެވެ، އަންނަ ހަފުތާގެ އާދިއްތަ ދުވަހުގެ ރޭ ގެނެސްދޭ މި އެޕިސޯޑްގެ ޕްރޮމޯއެއް ވެސް މިހާރު ވަނީ ދައްކާލައިފަ އެވެ.\n"ސްޓޫޑަންޓް އޮފް ދި އިޔާ 2" ސިނަމާތަކަށް އަންނާނީ އަންނަ މެއި މަހުގެ 10 ވަނަ ދުވަހު އެވެ.\nމި ފިލްމަކީ ކަރަން 2012 ވަނަ އަހަރު އާލިއާ ބަޓާއި ވަރުން ދަވަން އަދި ސިދާތު މަލްއުތުރާ ބޮލީވުޑަށް ތައާރަފު ކުރި "ސްޓޫޑަންޓް އޮފް ދި އިޔާ" ފްރެންޗައިޒްގެ ދެވަނަ ބައެވެ. މި ފަހަރު ފިލްމު ޑައިރެކްޓްކޮށްފައި ވަނީ 2010 ގައި "އައި ހޭޓް ލަވް ސްޓޯރީޒް" ގެނެސް ދިން ޕުނީތު މަލްއުތުރާ އެވެ.\nކަރަން ޑައިރެކްޓް ކުރި ފިލްމާ އެއްގޮތަށް "ސްޓޫޑަންޓް އޮފް ދި އިޔާ 2" ގައި ވެސް ކިޔައި ދޭނީ ކޮލެޖް ޒުވާނުންތަކެއްގެ ލޯބީގެ ވާހަކައެކެވެ. މި ފިލްމުން އަނަންޔާ އާއި ތާރާ ބޮލީވުޑަށް ތައާރަފު އިރު، ދެ ތަރިން މިހާރު އަންނަނީ އިތުރު ދެ ފިލްމެއްގެ މަސައްކަތް ވެސް ކުރަމުންނެވެ.\nއަނަންޔާ ކުޅޭ ފިލްމަކީ ކާތިކް އާރިޔަންއާ އެކު ކުޅޭ "ޕަތީ ޕަތުނީ އޯރް ވޯ" ގެ ރިމެކެވެ. ތާރާގެ ދެވަނަ ފިލްމަކީ ސިދާތުއާ އާ އެކު ކުޅޭ "މަރްޖާވާ" އެވެ. މި ދެ ފިލްމު ވެސް މި އަހަރު ރިލީޒް ކުރާނެ އެވެ.\n"މޭރާ ޕިޔާރޭ ޕްރައިމް މިނިސްޓަރު" ގެ ޓްރެއިލާ ދައްކާލައިފި\nއޯމް ޕްރަކާޝް މެހެރާ ޑައިރެކްޓްކޮށްފައިވާ ފިލްމު "މޭރޭ ޕިޔާރޭ ޕްރައިމް މިނިސްޓަރު" ގެ ޓްރެއިލާ ދައްކާލައިފި އެވެ.\nއަންނަ މަހުގެ 15 ވަނަ ދުވަހު ރިލީޒް ކުރަން ނިންމާފައިވާ މި ފިލްމަކީ ހާމަ ތަންތަނަށް ބޮޑުކަމުދާ މައްސަލަ އަށް ބިނާކޮށް ހަދާފައިވާ އިޖުތިމާއީ ފިލްމެކެވެ.\nގިނަ އަދަދެއްގެ ކުޑަކުދިންތަކެއް ވެސް ފެނިގެންދާ ފިލްމުގެ އެންމެ މުހިއްމު އެކަކީ މީގެ ބަތަލާ ނެޝަނަލް އެވޯޑް ހޯދާފައިވާ ބަތަލާ އަންޖަލީ ޕަޓިލް އެވެ.\nފިލްމުގެ އިތުރު ކާސްޓުންގެ ތެރޭގައި މަކަރަންދް ދޭޝްޕާންޑޭ، ރާސިކާ އަގާޝޭ، ސޯނިއާ އަލްބިޒޫރީ އަދި ނިޝިކެތު ޕުރްނަަތުރޭ ހިމެނެ އެވެ. "މޭރޭ ޕްރައިމް މިނިސްޓަރު" ގެ ސްކްރީންޕްލޭ ލިޔެފައި ވަނީ މަނޯޖް މައިތުރާ އާއި ހުސައިން ދަލާލެވެ.\n"ބާގް މިލްކާ ބާގް" އާއި "ރަންގް ދެ ބަސަންތީ" ފަދަ ފިލްމުތައް ގެނެސް ދިން މެހެރާ އެންމެ ފަހުން ބެލުންތެރިންނަށް ގެނެސް ދިނީ 2016 ގެ "މިރްޒިޔާ" އެވެ. އޭނާގެ ކުރިއަށް އޮތް ފިލްމަކީ ފަރްހާން އަހްތަރާ އެކު އަންނަ އަހަރު ގެނެސްދޭ ބޮކްސިން ފިލްމު "ތޫފާން" އެވެ.\n"ގަލީ ބޯއި" ބާލިންގައި ދައްކާލައިފި\nމި މަހުގެ 7-17 އަށް ޖަރުމަނުގައި ކުރިއަށްދާ 69 ވަނަ ބާލިން އިންޓަނެޝަނަލް ފިލްމު ފެސްޓިވަލްގައި ބޮލީވުޑްގެ ފިލްމު "ގަލީ ބޯއި" ޕްރިމިއާކޮށް، ގިނަ ބައެއްގެ ތައުރީފު ހޯދައިފި އެވެ.\nPhoto Call @berlinale @aliaa08 @RanveerOfficial @ritesh_sid #GullyBoyinBerlin pic.twitter.com/jWJq5Xe4jZ\n— Sunny Malik (@sunnymalik) February 9, 2019\nފިލްމު ފެސްޓިވަލްގައި ޕްރިމިއާ ކުރީ ޑައިރެކްޓަރު ޒޯޔާ އަހްތަރާއި ޕްރޮޑިއުސަރު ރިތޭޝް ސިދްވާނީ އާއި ފިލްމުގެ ލީޑް ދެ ތަރިން ކަމަށްވާ ރަންވީރް ސިންގް އާއި އާލިއާ ބަޓާ އެކީގަ އެވެ. އަދި ފިލްމު ޕްރިމިއާ ކުރަން ބޭއްވި ހަފުލާގައި ރަންވީރު ވަނީ "ގަލީ ބޯއި" ހައި ހިމެނޭ އޭނާގެ ރެޕް ލަވަ "އަޕްނާ ޓައިމް އާގަޔާ" ވެސް އޯޑިއަންސް ކުރިމަތީގައި ހުށަހަޅައި އެތައް ބައެެއްގެ ލޯބި ހޯދައި ފިލްމެވެ.\nމި ފިލްމަށް ފާޑުކީ ގިނަ ކްރިޓިކުން ބުނި ގޮތުގައި "ގަލީ ބޯއި" އަކީ ވަރަށް ޝައުގުވެރި، އެހާމެ ފުރިހަމަ ޑައިރެކްޝަނެއް ފެނިގެންދާ ފިލްމެކެވެ.\nބައެއް ކްރިޓިކުން ބުނި ގޮތުގައި މިއީ ރަންވީރުގެ ފަރާތުން މިހާތަނަށް އެންމެ މޮޅު އެކްޓިންއެއް ވެސް ފެނިގެން ދިޔަ ފިލްމެވެ. "ގަލީ ބޯއި" އިންތިޒާރުގައި އާންމު އޯޑިއަންސް އިންތިޒާރުގައި ތިބި އިރު، ފިލްމު ސިނަމާތަކަށް ގެންނާނީ އަންނަ ބުރާސްފަތި ދުވަހު އެވެ. އެ ހިސާބުން އިންޑިއާގެ ކްރިޓިކުން މި ފިލްމާ ބެހޭ ގޮތުން ބުނާ އެއްޗެއް ވެސް އެނގި ދާނެ އެވެ.\n"ގަލީ ބޯއި" އަކީ މަގުމަތިން އުފަންވާ ރެޕުންގެ ވާހަކަ ކިޔައިދޭ ފިލްމެކެވެ.\nބާދްޝާ ވެސް އެކްޓިން އަށް\nރެޕާއެއްގެ ގޮތުގައި މަޝްހޫރުވި އިންޑިއާގެ މަޝްހޫރު ލަވަކިޔުންތެރިޔާ ބާދްޝާ ވެސް ފިލްމަކަށް ސޮއިކޮށްފި އެވެ.\nDont trust me when i say “ill call you” pic.twitter.com/3Qd54m0YhP\n— BADSHAH (@Its_Badshah) November 26, 2018\nއޭނާ އެކްޓަރެއްގެ ގޮތުގައި ފެނިގެން ދާނީ ދާދި ފަހުން ޕަންޖާބްގައި ވެސް މަންޒަރުތަކެއް ނެގި، ޑައިރެކްޓަރު ޝިޕީ ދާސް ގުޕްތާގެ އާއިލީ ކޮމެޑީ ފިލްމުންނެވެ. މި ފިލްމުގެ ކާސްޓުންގެ ތެރޭގައި ސޮނާކްޝީ ސިންހާ، ވަރުން ޝަރުމާ އަދި އައްނޫ ކަޕޫރް ހިމެނެ އެވެ.\nޓީ ސީރީޒުން ޕްރޮޑިއުސް ކުރާ މި ފިލްމުގެ ޝޫޓިން މިހާރު މުމްބާއީގައި ކުރިއަށްދާ އިރު، ބާދްޝްހާ ވެސް ވަނީ ކާސްޓާ މިހާރު ގުޅިގަ އެވެ.\nއަދި ނަން އިއުލާންކޮށްފައި ނުވާ ފިލްމު ރިލީޒް ކުރާނެ ތާރީހެއް ވެސް އިއުލާނެއް ނުކުރެ އެވެ.\nއިތުރު ލިޔުންތައް ބޮލީވުޑް ސޮނާކްޝީ ސިންހަ ޓައިގާ ޝްރޮފް\nކަރަންގެ "ތަހުތު" ގެ ޝޫޓިން އަންނަ އަހަރަށް ފަސްކޮށްފި


Yameen ge vaudhakee Komandoo dhaairaa ah airport eh | Mihaaru\nޚަބަރު / ކޮމަންޑޫ ދާއިރާގެ ބައި-އިލެކްޝަން\nޔާމީންގެ ވައުދަކީ ކޮމަންޑޫ ދާއިރާއަށް އެއާޕޯޓެއް، ވިދާޅުވީ އިންތިހާބާ ދިމާކޮށް ވައުދު ނުވާން\nޔާމީން ވަނީ މޯލްޑިވިއަން ވަރަށް ބޮޑަށް ދަރާފައިވާ ކަމަށް ވިދާޅުވެ އެކަމާ ބެހޭ ގޮތުން ވާހަކަ ދައްކަވާފައި\nށ. ކޮމަންޑޫގައި ކުރީގެ ރައީސް އަބްދުﷲ ޔާމީން ވާހަކަ ދައްކަވަނީ-- ފޮޓޯ: ޕީޕީއެމް\n13 ޖެނުއަރީ 2022 - 20:44\nށ. ކޮމަންޑޫ ދާއިރާގެ ރައްޔިތުންނަށް އެއާޕޯޓް އެޅުމުގެ މަޝްރޫއު ހިންގޭނީ ޕީޕީއެމްގެ ސަރުކާރެއްގައި ކަމަށާއި ފުރުސަތު ދީފި ނަމަ އެކަން ކުރައްވާނެ ކަމަށް ކުރީގެ ރައީސް އަބްދުﷲ ޔާމީން ވިދާޅުވެއްޖެ އެވެ.\nރައްޔިތުންގެ މަޖިލީހުގެ ކޮމަންޑޫ ދާއިރާގެ ބައި އިލެކްޝަނަށް ކެމްޕެއިން ކުރެއްވުމަށް މިއަދު ހަވީރު އެ ރަށަށް ވަޑައިގެން ރައްޔިތުންނާ ވާހަކަ ދައްކަވަމުން ޔާމީން ވިދާޅުވީ ރައްޔިތުންނަށް ކަންކަން ކޮށްދޭން ނިންމާނީ އިންތިހާބު ކުރިމަތިވުމުން ނޫން ކަމަށާއި ރައްޔިތުންނަށް ދަތި އިހުސާސް ކުރެވޭ ހިސާބުން އެ މަސައްކަތް ކޮށްދޭންޖެހޭނެ ކަމަށެވެ.\nއެއާޕޯޓަކީ ކޮމަންޑޫ ދާއިރާގެ ރައްޔިތުން އެންމެ ބޭނުންވާ އެއް ކަންތައް ކަމަށާއި ޕީޕީއެމް ސަރުކާރެއްގައި، ކޮމަންޑޫ ކައިރީ އޮތް ދިގުވެލިދޫ އަކީ އެ ދާއިރާއާ މުޅި ރާއްޖެ ގުޅުވައިދޭ ބަނދަރެއް އޮންނާނެ ރަށަކަށް ހައްދަވާނެ ކަމަށް ޔާމީން ވިދާޅުވި އެވެ.\n"ކުޑަވެލިދޫގައި އެއާޕޯޓެއް އޮންނާނެ. އެކަން ތިޔަ ބޭފުޅުން ގަބޫލު ކުރައްވާ. އަދި އެ މަގަށް ކަންކަން ގެންދިޔުމަށް މަސައްކަތް ކޮށްދެއްވާ،" ޔާމީން ވިދާޅުވި އެވެ.\nއެއާޕޯޓެއް އަޅައިދިން ނަމަވެސް އެތަނުގައި ފްލައިޓު އޮޕަރޭޓުކުރާ މޯލްޑިވިއަން އެއާލައިންސް އޮތީ "ހޯރަފުށީ އެއާޕޯޓް އޮތް ގޮތަށް ކަނޑު އަޑީގައި" ކަމަށް ޔާމީން ވިދާޅުވި އެވެ. އެ ކުންފުނި 630 މިލއަން ރުފިޔާ އިން ދަރާފައިވާ ކަމަށާއި ބޯޓުތައް ބޭނުން ނުކުރެވި ކުންފުނި ވިއްކާލުމަށް ވެސް މި ސަރުކާރުން ވިސްނާ ކަމަށް ޔާމީން ވިދާޅުވި އެވެ.\nޕީޕީއެމް ކެނޑިޑޭޓް މޫސާ ފަތުހީގެ ކެމްޕެއިނަށް ރައީސް ޔާމީން ކޮމަންޑޫއަށް ވަޑައިގަތުން\n— Progressive Party of Maldives (@ProgressPartyMV) January 13, 2022\nސަރުކާރުން 13 ކުންފުންޏެއް ވިއްކާލަން ބަޖެޓު ކޮށްފައިވާއިރު އެންމެ ފުރަތަމަ ވިއްކާލާނީ އައިލެންޑް އޭވިއޭޝަން ކަމަށާއި އެކަމަށް ފުރަތަމަ ވެސް ޝައުގުވެރިކަން ފާޅުކުރާނީ އިންޑިޔާ އިން ކަމަށް ޔާމީން ވިދާޅުވި އެވެ. މޯލްޑިވިއަން އެހާ ބޮޑަށް ބަނގުރޫޓުކޮށްލީ އިންޑިޔާ އަށް ވިއްކާލުމަށް ކަމަށް ވެސް ޔާމީން ވިދާޅުވި އެވެ.\n"މަތިންދާބޯޓު ދޭ ކުންފުނި އަލުން ކޮޅަށް ޖަހަން ޖެހޭ ކަމަށް ވަންޏާ އަޅުގަނޑު ސިޔާސީ ފުރަތަމަ މަސައްކަތް ފެށުނު ހިސާބަށް ދާާން ޖެހެނީ. އެއާ މޯލްޑިވްސްއަކީ އެއްގޮތަކަށް ވެސް އުދުހުމުގެ ހަކަތަ ނެތް ކުންފުންޏަކަށް ވެގެން އެތައް ޒަމާނެއް ދިޔަ ޕްލޭނެއް ނެތި. އެ ހިސާބުން އަޅުގަނޑުގެ ޒުވާން ދައުރުގައި ކުންފުނި ކުންފުންޏަކަށް ހެދި. ވަރަށް ވަރުގަދަ ކުންފުންޏަކަށް ވެގެން ދިޔަ،" ޔާމީން ވިދާޅުވި އެވެ.\nއެހެންވެ، އެއާޕޯޓެއް އޮވެ އެތަނުގައި ފްލައިޓު ވެސް އޮޕަރޭޓްކުރަން ބޭނުން ނަމަ ކުރިޔަށް އޮތް 2023 ވަނަ އަހަރުގެ ރިޔާސީ އިންތިހާބަށް ފަހު ޕީޕީއެމްގެ ރިޔާސަތެއް ގެންނަން ޖެހޭ ކަމަށް ޔާމީން ވިދާޅުވި އެވެ. އަދި އެކަން ހާސިލްކުރުމަށް އަޅަންޖެހޭ ފުރަތަމަ ފިޔަވަޅަކީ ކޮމަންޑޫ ދާއިރާ އަށް ޕީޕީއެމްގެ ކެްޑިޑޭޓު މޫސާ ފަތުހީ އާދަމް އިންތިހާބު ކުރުން ކަމަށް ޔާމީން ވިދާޅުވި އެވެ.\n"އެއާޕޯޓު ހަދައިދޭނަން. މަތިންދާބޯޓު ހޯދުމުގެ މަސައްކަތް އޮތީ ތިޔަ ބޭފުޅުންގެ އަތުގައި. އެކަމަށް ތިބޭފުޅުގައި ކުރެވޭނެ މަސައްކަތަކީ އަޅުގަނޑުމެން މި ގެންނަން ބޭނުންވާ ބަދަލަށް ތަރުހީބު ދެއްވާ،" ޔާމީން ވިދާޅުވި އެވެ.\nކޮމަންޑޫ ދާއިރާގެ ބައި އިލެކްޝަން ބޭއްވުމަށް އިލެކްޝަންސް ކޮމިޝަނުން ނިންމާފައި ވަނީ އަންނަ މަހު ފަހެއްގަ އެވެ. އިންތިހާބާ ދިމާކޮށް ސަރުކާރުން ކޮމަންޑޫ ދާއިރާގައި ބޮޑެތި މަޝްރޫއުތައް ހިންގާތީ އެއީ އިންތިހާބަށް ނުފޫޒު ފޯރުވުން ކަމަށް ބުނެ އިދިކޮޅުން ދަނީ ފާޑުކިޔަމުންނެވެ.\nޕީޕީއެމް ރައީސް އަބްދުﷲ ޔާމީން ޕީޕީއެމް/ޕީއެންސީ އިއްތިހާދު ކޮމަންޑޫ ދާއިރާގެ ބައި-އިލެކްޝަން\n62 ކޮމެންޓް, 49 ރިއެކްޝަންސް\nއަނެއްކާ އަނެއް މަޅިޖަހަން ރާވަނީ.\nޔާމީނަށް ތާއީދުކުރެވޭނީ ކިހިނެތް، ބޮޑުތަކުރުފާނުން ހިގާލާއިރު އަމިއްލައަށް މީހެއްގެ އަތުން ބިމެއް ދަމައިގަނެ 14 ބުރީގެ އިމާރާތެއް އަޅާލި، ވެރިކަމަށް އައިއިރު ބުނި ވިޔަފާރިއެއްނުކުރަމޭ، ލާރި އެއް ލިބެނީ ހަމައެކަނި ރެންޓުން ލިބޭ އެއްޗެކޭ، އެކައުންޓްގައި 100 މިލިއަން އެބަހުރި، ބޮޑު ގެއެއް އަޅާލި، ކޮއްކޮއަށް ނަސަންދުރަ ބިމާ ޖެހިގެން އޮތް އެއަރމޯލްޑިވްސް ބިމާ އެއްކޮށް ބިން އަމިއްލަ ކޮއްކޮއަށް ދީފި. މިފަދަ މީހަކު ހުންނަންޖެހޭނީ ހަމަ ޖަލުގަ.\nއަޅުގަނޑު ގޯތި ދޮރުމަތީ ވެސް އެއާޕޯޓެއް އަޅައިދެއްވަންވާނެ. އަޅުގަނޑު ވެސް މީ ދިވެހި ރައްޔިތެއް.\nޔާމީނަކަށް ކުރިން ތާއީދު ކުރިޔަސް މިހާރު އަހަރެން ތާއީދެއް ނުކުރަން ސާބިތު ނުވިޔަސް ބޮޑެތި ޚިޔާނާތުގެ މައްސަލަތަކާއި އަނިޔާވެރިކަން ނިމިދިޔަ5އަހަރުގައިވަނީ ރައްޔިތުންނަށް ފެނި ކަށަވަރުވެފައި ގުޑުބައި.\nއަހުމަދު ސާހު އަލީ\nއެއާރ ޕޯރޓޭ ސަރުކާރުގަ ތިބޭ ބަޔަކަށް ވާނެކަމެއް އެއީ ތިއީ މިހާރުވެސް ހުކުމުގަ އަދުނޫން މާދާގަ ހުރިމީހެއް ކޮން އެއާރ ޕޯރޓެއް އަޅައިދެވޭނީ\nދޮން އާދަނު ކުޑަހުވަދޫ\nޕީޕީއެމަކީ އަޅުގަޑުގެ އަސްލުފާޓީ.. އަޅުގަޑު ތާއީދުކުރާ ޕާޓީ.. ނަމަވެސް މިފަހުގެ ތާރީހެއްގައި ދިވެހި ގައުމުދުށް އެންމެ ބޮޑު އަނިޔާވެރި ރައީސް ތިޔަ ޕާޓީގެ އެންމެ އިސްމަގާމުގައި ހުއްޓާ ދުވަހަކުވެސް ދެން ޕީޕީއެމަށް އަލުގަޑު ވޯޓު ނުދޭނޭނަން. ހުރިހާ ދިމާލަކުންވެސް ފެނުނީ އަނިޔާވެރިކަން.....\nހިޔެއްނުވެ ޔާމީނަކަށް ދެން ވެރިކަމަށް އާދެވިދާނެ ހެން. އަނިޔާވެރިކާމާއި ކިބުތުވެރިކަމަކީ ދިވެހިން ބަލައިގަންނަ ސިފައެއް ނޫން. ހަގީގަތުގަވެސް އެއީ އަނިޔާވެރިއެއް، ނޫސްވެރިކަން ވަޅުލި، ހަވީރުނޫސް ދިޓީވީ ދިއެފްއެމް ދިއެކުސްޓުރާ ވީއެފުއެމް ސަންއެފްއެމް ކަހަލަ ނޫސްވެރިކަން ދުއްވާލީ ޔާމީނުގެ ވެރިކަމުގައި. އިންަޓަނެޓާއި މުއާސަލާތީ ހިދުމަތުގެ އަގުބޮޑުކުޜީ އެވެރިކަމުގައި. ރައްޔިތެއްގެ މުސާރަ ބޮޑުނުވޭ. އަނިޔާވެރިވުމަކީ އެވެރިކަމުމުގެވެސް ނިމުން ނޫންތޯ\nފައިސާގެ ވާހަކަ ދެން ރަންގަޅުވާނީ ނުދެއްކިއްޔާ. ތިޔަހެން ސާބިރތު ނުހިފޭ ދޮގު ތުހުމަތު އިންތިޚާބީ އުކުޅަކައް ބޭނުން ކޮއްގެން ރައްޔިތުންގެ ބޮލުގަ ތެތް ގޯނި އަޅުވައިގެން ވެރިކަމައް އަރާ މިވަގުތުވެސް ކުރަމުން ގެންދާ ވައްކަމުގެ ވާހަކަ ރަނގަޅުވާނީ ހަމަ ނުދެއްކިއްޔާ. ބަލައިލި ކޮންމެ ދިމާލަކުން ރޯމާ ދުވާލު ވައްކަން. ހުރުހާ ތާކު ބޮޑެތި ވަގުން\nއެއާޕޯޓާއެކު ވާނެ ރެސޯޓެއްވެސް އަޅަން. :)\nހޯރަފުށީގަވެސް ތިގޮތަށް އެއާރޕޯރޓްއެޅި ނުފެންނަ އެއާރޕޯރޓެއް ދެން ކުޅުދުއްފުށީގަ އެޕޯރޓް އެޅީ ނުފެންނަ ޓާމިނަލް ބިލްޑިންގަކާއެކީ


Bidheyseenge massala: Bodee viyafaariverinnai, vuzaaraathakuge...\nބިދޭސީންގެ މައްސަލަ: ބޮޑީ ވިޔަފާރިވެރިންނާއި، ވުޒާރާތަކުގެ އިހުމާލު!\nރާއްޖޭގައި ޤަވާއިދާއި ޚިލާފަށް 63،000 ބިދޭސީން އުޅޭ\nކ. މާލެ | 13 އޯގަސްޓް 2019 | އަންގާރަ 21:22 | 8,264\nރާއްޖޭގައި އުޅޭ ބިދޭސީންތަކެއް މަސައްކަތުގައި ހަރަކާތްތެރިވަނީ - މުހައްމަދު ޝަރުހާން\nބިދޭސީންނާއި ގުޅުންހުރި މައްސަލަތަކުގެ ވާހަކައަކީ އެންމެ ގަދައަށް ދެކެވޭ އެއް ވާހަކަ އެވެ. އިމިގްރޭޝަންގެ ތަފާސް ހިސާބުތަށް ދައްކަގޮތުން ރާއްޖޭގައި 144,607 ބިދޭސީން އުޅެއެވެ. އޭގެތެރެއިން 63،000 ބިދޭސީންނަކީ ގަވައިދާ ޚިލާފަށް އުޅޭ ބިދޭސީންނެވެ.\nކޮންމެ ސަރުކާރުންވެސް ވެރިކަމަށް އަންނައިރު ރައްޔިތުންނަށްވާ އެންމެ ބޮޑެތި ވައުދުތަކުގެ ތެރޭގައި ބިދޭސީންގެ މައްސަލަ ހައްލުކުރުން ހިމެނެއެވެ. ނަމަވެސް އެއްވެސް ސަރުކާރަކުން މިހާތަނަށް ބިދޭސީންގެ މައްސަލަ ހައްލުކުރެވިފައެއް ނުވެއެވެ.\nރައީސް އިބްރާހިމް މުހައްމަދު ސޯލިހުގެ ސަރުކާރަށްވެސް ނުވަ މަސް ވެގެން ދިޔައިރުވެސް ބިދޭސީންގެ މައްސަލައަށް ހައްލެއް ގެނެސްދެވިފައެއް ނުވެ އެވެ. ބިދޭސީންގެ މައްސަލަތައް އަދިވެސް އޮތީ މަޝްވަރާ ކުރުމާއި ދަފްތަރު ހެދުމާއި ހިސާބުގައި ފުނި ޖައްސާލާފަ އެވެ. ދައްކަމުންގެންދަނީ އެ މައްސަލަ ހައްލުކުރުމުގެ ޕްލޭންތަކެއް އެކުލަވާލާ ވާހަކަ އެވެ. ޕްލޭނެއްގެ ވާހަކަ ދެއްކުން ފިޔަވައި، އެކަމުގައި އަމަލީ އެއްވެސް މަސައްކަތެއް މި ސަރުކާރަށްވެސް ކުރެވިފަ ނުވެއޭ ބުނެވިދާނެ އެވެ.\nމައްސަލައަކީ ދިވެހިން އުފަންކުރުވި މައްސަލައެއް\nމިއަދު މި ފުރަ މާލޭއިން ފެށިގެން ގޮސް ގައުމުގެ ކޮންމެ ހިސާބަކަށް ބަލާލިކަމުގައިވީ ނަމަވެސް ހުސް ބިދޭސީންނެވެ. ވިޔަފާރިއެއް ކުރިއަސް، ބަޔަކަށް އެހީގެ އަތެއް ދިއްކޮށްލިޔަސް ހުންނަނީ ބިދޭސީއެކެވެ. ހަގީގަތުގައި ދިވެހިންނަށް ވުރެ މިގައުމު ހިންގުމުގައި މިހާރު ބޮޑު ދައުރެއް އަދާކުރަނީ ބިދޭސީންނެވެ. މިއީ ބަޔަކު ހިތްހަމަޖެހުނަސް ނުޖެހުނަސް ކަމުގެ ހަޤީޤަތެވެ.\nކުންފުނިތަކުގެ ހިސާބު ބަލަހައްޓާ މީހާއިން ފެށިގެން ގޮސް "އޮފީސް ބޯއި" ވަޒީފާގައި ވެސް ހުންނަނީ ބިދޭސީއެކެވެ. ދިވެހިން ފެންބޮވައިގަނެފައިވާ އުމްރާނީ ތަރައްގީގެ މުގުލުގައި ވެސް ހުސް ބިދޭސީންނެވެ. މުޅި މިރާއްޖެ ބިނާކޮށް އާރާސްތުކުރުމުގައި ހަމަ ހުސް ބިދޭސީންނެވެ.\nމާލޭ ސިޓީގެ ގެތަކަށް ބަލައިކަމުވީނަމަވެސް ފެނިގެންދަނީ ގޭގައި ތުއްތު ދަރިފުޅު ބަލަންވެސް ހުންނަ ބިދޭސީ އަންހެން މީހާ އެވެ. ގޭތެރެ ސާފުކޮށް ގޭގައި ކައްކާ، ކާރު ދޮންނަ މީހަކަށް ވެސް ހުންނަނީ ބިދޭސީ އެކެވެ. ފިހާރަ އަދި ކެފޭ ރެސްޓޯރެންޓަކަށް ވަންނައިރު ކޭޝިއަރުން ފެށިގެން ގޮސް ވޭޓަރުންނަށް ވެސް ތިބެނީ ބިދޭސީންނެވެ.\nސެލޫންތަކާއި ކޮންސްޓްރަކްޝަން މަސައްކަތްތަކާއި، ސަޕްލައި ވިޔަފާރިތަކާއި، ޑޮލަރު ވިއްކުމުގައިވެސް ކުރީގައި އުޅެނީ ބިދޭސީންނެވެ. ދިވެހިންގެ ލޭނާރު ކަމުގައިވާ މަސްވެރިކަމާއި، ދަނޑުވެރިކަން ކުރުމުގައިވެސް މިހާރު ހަރަކާތްތެރިވަމުންދަނީ ބިދޭސީންނެވެ. ދެން މިއޮތީ އޭގެތެރެއިން ގަވައިދުން އުޅޭ ބަޔަކާއި ނުގަވައިދުން އުޅޭ ބަޔެއްގެ ވާހަކައެވެ.\nމާލެއާއި ހުޅުމާލޭގައި ގަވާއިދާއި ޚިލާފަށް ދިރިއުޅެމުންދާ ބިދޭސީންގެ އަދަދުވެސް ވަނީ އިންތިހާއަށް އިތުރުވެފައެވެ. ނަމަވެސް އެވެރިން ހުއްޓުވާ އެމީހުންނާއި މެދު އަޅަން ޖެހޭ ފިޔަވަޅުތައް އެޅުމަށް ކަމާއިބެހޭ މުއައްސަސާތަކުން ވަނީ ނުކުޅުދިފައެވެ. ނުގަވައިދުން އުޅޭ މީހުން ބިދޭސީންގެ މައްސަލަ ހައްލު ނުވެގެން އުޅޭއިރު، މިގައުމުގެ އިގްތިސާދީ ދުވެލި މަޑުނުޖެހި ދަމަހައްޓަން އަދިވެސް އިތުރަށް ބިދޭސީން ބޭނުންވާ ކަމަށް އިކޮނޮމިކް މިނިސްޓަރ ފައްޔާޒު ވެސް ވަނީ ވިދާޅުވެފައެވެ.\nދެން އޮތީ ގަވައިދާއި ހިލާފަށް އުޅޭ ބިދޭސީންނާއިމެދު ފިޔަވަޅު ނޭޅޭ ވާހަކަ އެވެ. މާލޭ ސިޓީ ކައުންސިލުން ބުނެފައިވަނީ ގަވާއިދާއި ޚިލާފަށް އުޅޭ ބިދޭސީން އަތުގައި ހުންނަންޖެހޭ ރަސްމީ ލިޔެކިޔުންތައް ނެތުމާއި އެ މީހުން ބުނާ ނަމާއި ޕާސްޕޯޓްގައި އޮންނަ ނަމާއި ދިމާނުވުން، ފަދަ ގިނަ މައްސަލަތައް ހުރުމުން އެފަދަ ވިޔަފާރިތަށް ހުއްޓުވާ، އެ މީހުން ފޮނުވުމުގައި ގިނަ ގޮންޖެހުންތަކާއި ކުރިމަތިވެފައިވާ ކަމަށެވެ. ހައްލެއް ހޯދަން ބުރަ މަސައްކަތްތަކެއް ކުރަންޖެހޭ ކަމަށް ގަބޫލުކުރެއެވެ.\nކުށް ކުރުމުގައި ދިވެހިންނާއި ގުޅިގެން ބިދޭސީން\nސަރުކާރުގެ އެކި އިދާރާތަކުގެ ތަފާސް ހިސާބުތަކުން ދައްކާ ގޮތުން ބޮޑެތި ކުށްތައް ކުރުމުގައި ބިދޭސީން ޝާމިލްވާ މިންވަރު ދަނީ ނުރައްކާވާ މިންވަރަކަށް އިތުރުވަމުންނެވެ. އޭގެ ތެރޭގައި މަސްތުވާތަކެތީގެ މައްސަލަތަކުން ފެށިގެން ގޮސް، ގޭންގް މާރާމާރިތަކާއި، މީހުން މެރުމުގެ މައްސަލަތަކުގައި ވެސް ބިދޭސީން ބައިވެރިވާ މިންވަރު ވަނީ އިންތިހާއަށް އިތުރުވެފަ އެވެ.\nބިދޭސީން ނުކުރާނީ ދެން ކޮންކަމެއްތޯއެވެ. ދިވެހިންނާއި ގުޅިގެން ހަށިވިއްކުމުގައިވެސް ބިދޭސީން ދަނީ ހަރަކާތްތެރިވަމުންނެވެ. ރާއްޖެ މިހާރު ގޮސްފައި އޮތް ހާލަތުން ދިވެހިންނަށް އޮތް ނުރައްކާ މިވަނީ އިންތިހާއަށް ބޮޑުވެފައެވެ. އަދި ކިޔެއްތަ، ލޭބަރުންގެ ގޮތުގައި ރާއްޖެ އައިސް ވަޒީފާ އަދާކޮށް މަހުޖަނުންނަށްވެ ދިވެހިންނާއި ކައިވެނިކޮށްގެން އުޅޭ ބިދޭސީން މިހާރު ރާއްޖޭގައި މަދެކޭ ނުބުނެވޭނެއެވެ.\nބިދޭސީން އެނަގަނީ ދިވެހިންގެ އިހުމާލުގެ ފައިދާ\nބިދޭސީންގެ މައްސަލަ ގޯހުން ގޯހަށް ދިޔައީ ބައެއްގެ އިހުމާލުންނެވެ. ދިވެހިންގެ އިހުމާލުންނެވެ. ސަރުކާރުތަކުގެ އިހުމާލުންނެވެ. މަގާމުތަކުގައި ތިބި ބައެއްގެ އަމިއްލަ އެދުން ބޮޑުވެގެންނެވެ. ކޮރަޕްޝަނާއި ފަސާދައިގެ ސަބަބުންނެވެ. ލިބޭ މަންފާތަކަށްޓަކައި ބިދޭސީން ނާޖައިޒު ބޭނުންކުރުމުގެ ސަބަބުންނެވެ. ދިވެހި ބިމުގައި ދިވެހިން ނިދާފައި ތިއްބާ ދިވެހި ބިމުގެ ނަފާހޯދަމުންދާ ބަޔަކީ މިހާރު ބިދޭސީންނެވެ.\nމިކަން މިހެން ހިނގީ އިއްޔެއަކު މިއަދަކު ނޫނެވެ. ޒަމާންތަކެއް ވަންދެން މަގާމުތަކުގައި ތިބި ބައެއްގެ އަމިއްލަ އެދުން ބޮޑުވެގެންނެވެ. ކޮރަޕްޝަނާއި ފަސާދައިގެ ސަބަބުންނެވެ. ލިބޭ މަންފާތަކަށްޓަކައި ބިދޭސީން ބޭނުންކުރުމުގެ ސަބަބުންނެވެ. މިއީ ބަޔަކަށް ނޭނގި ހިނގި ކަމެއް ވެސް ނޫނެވެ. އަދި މިއީ ސަރުކާރު އިސްވެރިނަށް ނޭނގި ހިނގި ކަމެއް ވެސް ނޫނެވެ.\nބިދޭސީންނަށް ދިވެހިންގެ ހާލަތު ވަރަށް ރަނަގަޅަށް އިނގެއެވެ. ދިވެހިންގެ ކަންނެތްކަމުގެ ފައިދާ ނަގާ ބިދޭސީން އެދަނީ ވަކިހިއްޕަމުންނެވެ. ރާއްޖެއަށް އަށް އެންމެ ބޮޑު އާމްދަނީއެއް ލިބޭ މަސައްކަތް ކަމުގައިވާ ޓޫރިޒަމް ދާއިރާގައިވެސް ހަރަކާތްތެރިވަނީ ބިދޭސީންނެވެ. ރާއްޖެއަށް މުދާ އެތެރެކުރުމާއި މާލީ ހިސާބުތައް ބެލެހެއްޓޫމާއި ކޮންސަލްޓަންސީ ދިނުމުގައި ހަރަކާތްތެރިވަމުންދާ ބިދޭސީން މަދެކޭ ނުބުނެވޭނެ އެވެ.\nމިދާވަރުން ދާކަމުގައި ވަނީނަމަ ޤާނޫނު ހަދާ މަޖިލީހުގައިވެސް ބިދޭސީންގެ ގޮޑިއެއް ކުރިއަށް އޮތް ތާނގައި ނުއިނދެ ނުދާނެއޭ ބުނާކަށް ހަމަ ލާހިކަ ކެރި ކުޅަދާނައެއް ނޫނެވެ.\nދިވެހި ބިމުގައި ބިދޭސީން އަތްގަދަ ކުރަމުންދާ ސަބަބުތައް ބަލަންޖެހެއެވެ. މިއީ ދިވެހިން ކަންނެތްކަމުން ވާކަމެއްތޯއެވެ. މަސައކަތް ތަކުގައި ދިވެހިން ޝާމިލް ނުވަނީ ލިބޭ އާމްދަނީ ކުޑަވާތީ ތޯއެވެ؟\nދިވެހިންނޭ ހޭ އަރާށެވެ. ބިދޭށީންގެ މައްސަލަ އަކީ އާދައިގެ މައްސަލައެއްގެ ގޮތުގައި ދޫކޮށްލެވެން އޮތް މައްސަލައެއް ނޫނެވެ. ބިދޭސީންގެ މައްސަލަ ހައްލުނުވެ ރާއްޖެގައި މިހާލުތުގައި އޮންނަން ޖެހިއްޖެ ނަމަ މަދު އަހަރުތަކކެއްގެ ތެރޭގައި އެކަމުގެ ހިތި ނަތީޖާ ދިވެހިންނަށް ފެންނާނެއެވެ.


H.Dh Atholhu Vollyball mubaaraai March 8 gai, mifaharu onanee Nolhivaranfaru gai\nއަތޮޅު ވޮލީބޯޅަ މުބާރާތް މިއަހަރު ނޮޅިވަރަންފަރުގައި\nހދ އަތޮޅު ކައުންސިލުން މިއަހަރު ބާއްވަން ނިންމާފައިވާ ވޮލީބޯޅަ މުބާރާތް ނޮޅިވަރަންފަރުގައި ބާއްވަން ނިންމައިފި އެވެ. އެރަށުގައި މުބާރާތް ބާއްވަން ނިންމީ ހޯސްޓްކުރުމަށް ހުޅުވާލި ފުރުސަތުގައި އެންމެ ރަނގަޅު ހުށަހެޅުމެއް ހުށަހަޅާފައިވަނީ ނޮޅިވަރަންފަރު ކައުންސިލުން ކަމަށްވާތީ އެވެ.\nއެ މުބާރާތް ހޯސްޓްކުރުމަށް ހުޅުވާލި ފުރުސަތުގައި އެކަމަށް ޝައުގުވެރިވީ ނޮޅިވަރަންފަރު ކައުންސިލްގެ އިތުރުން، ކުޅުދުއްފުށީ، ޑަބުލިއު ސްޕޯޓްސް އެކަޑަމީންނެވެ.\nފިރިހެން އަދި އަންހެނުންނަށް ހުޅުވާލައިގެން ބާއްވަން އިއުލާންކޮށްފައިވާ މިމުބާރާތް ފެށޭނީ މާރޗުމަހުގެ 8 ވަނަ ދުވަހު އެވެ. ހދ އަތޮޅު ކައުންސިލުން މިއަދު ކުރި އިއުލާނެއްގައި ބުނެފައިވަނީ މުބާރާތުގައި ބައިވެރިވުމުގެ ފުރުސަތު 11 ފެބުރުއަރީން ފެށިގެން 23 ފެބުރުއަރީގެ ނިޔަލަށް ހުޅުވާލާފައިވާ ކަމަށެވެ.\nމުބާރާތުގެ ބައިވެރިވާ ޓީމްތަކުގެ ޓީމް ލިސްޓް ހުށަހެޅުމުގެ ފަހު ތާރީހަކީ މާރޗުމަގުގެ 1 ވަނަ ދުވަހެވެ. ކައުންސިލުން ބުނީ ވޮލީބޯޅަ މުބާރާތާ ބެހޭ މައުލޫމާތު ކަރުދާހާއި ފޯމް އެ ކައުންސިލްގެ ކައުންޓަރުންނާއި ވެބްސައިޓް ލިބެން ހުންނާނެ ކަމަށެވެ. އަދި މުބާރާތާ ބެހޭ އިތުރު މައުލޫމާތު ސާފުކުރަން ބޭނުންވާނަމަ 6528801، 6521633 ނަމްބަރަށް ގުޅުއްވުމަށެވެ.


Monkeypox kobaa? adhi balin rahkaatherivaanee kihineh? Monkeypox kobaa? adhi balin rahkaatherivaanee kihineh?\nމަންކީ ޕޮކްސް ޖެހިފައިވާ ކުޑަކުއްޖެއްގެ ގައިގައި ފޮޅުތައް ނަގާފައި ---\nމަންކީޕޮކްސްއަކީ ކޮބާ؟ އަދި ބަލިން ރައްކާތެރިވާނީ ކިހިނެއް؟\nއާދީއްތަ 22 މެއި 2022 | އަލީ ސުލައިމާން\nމަންކީ ޕޮކްސްގެ ވައިރަސް އެންމެ ފުރަތަމަ ދެނެގަނެވިފައިވަނީ 1958 ވަނަ އަހަރު ނެދަލޭންޑްގެ ކޯޕަންހޭގުގައި ކުރެވުނު ސައިންޓިފިކް ދިރާސާއެއްގައެވެ. މިއީ ރާމާމަކުނާއި މީދަލާއި އެނޫންވެސް އެބާވަތުގެ ޖަނަވާރުތަކުގެ ހަށިގަނޑުގައި އުޅޭ ވައިރަހެކެވެ. މަންކީ ޕޮކްސް ޖައްސާ ވައިރަސްވެސް ނިސްބަތް ވަނީ، ކަށިވިދުރި އާއި ފާނަބަސަންދު ނިސްބަތްވާ ވައިރަހުގެ އާއިލާއަށެވެ. އަދި މަންކީ ޕޮކްސް ޖެހުމުން ފެންނަ އަލާމަތްތަަކަކީވެސް ކަށިވިދުރި އާއި ފާނަބަސަންދު ޖެހުމުން ފެން އަލާމާތްތަކެކެވެ.\nއިންސާނަކަށް ފުރަތަމަ މަންކީ ޕޮކްސް ޖެހުނުކަން ރެކޯޑް ކުރެވިފައި ވަނީ 1970 ވަނަ އަހަރު މެދުތެރޭ އެފްރިކާގެ ޤައުމެއް ކަމުގައިވާ ޑިމޮކްރެޓިކް ރިޕަބްލިކް އޮފް ކޮންގޯއިންނެވެ. މެދުތެރޭ އެފްރިކާގެ ޤައުމުތަކުގެ މަންކީ ޕޮކްސްއަކީ އާއްމު ބައްޔެކެވެ. ޑިމޮކްރެޓިކް ރިޕަބްލިކް އޮފް ކޮންގޯގައި މިހާރުވެސް މަންކީ ޕޮކްސް ދޭތެރެ ދޭތެރެއިން ފެތުރެމުންދާއިރު، މިހާރު އެޤައުމުގައި ވަނީ، އެބޯލާގެ އައުޓްބްރޭކެއްވެސް ފެށިފައެވެ. މީގެ އިތުރުން ދުނިޔޭގެ އެތައް ބަޔަކަށް މިހާރު ފެތުރިފައިވާ އެޗްއައިވީ ވައިރަސްވެސް އެންމެ ފުރަތަމަ ޖަނަވާރުގެ ކިބައިން އިންސާނުންނަށް ވާސިލްވީ އެޤައުމުންކަމަށް ފަހުގެ ހޯދުންތަކުގައި އެނގިފައިވެއެވެ.\nމަންކީޕޮކްސް ޖެހޭމީހުންގެ އަދަދުތައް އިތުރުވާން ފަށާފައިވަނީ، ދުނިޔެއިން ކަށިވިދުރި ނައްތާލެވުމަށްފަހުގައި އެބައްޔާއި ދެކޮޅަށް ދެމުން އައި ވެކްސިން ދިނުން 1980 ވަނަ އަހަރުން ފެށިގެން ހުއްޓާލުމަށް ފަހުގައިކަމަށް ސިއްޙީދާއިރާގެ ތަޖުރިބާކާރުން ވިދާޅުވެފައިވެއެވެ.\nމަންކީ ޕޮކްސް ދުނިޔޭގެ ސިއްހަތު ޖަމިއްޔާގެ ސަމާލުކަމަށް އައިސްފައިވަނީ، ކުއްލިއަކަށް ޔޫރަޕްގައި މިބަލި ފެތުރެން ފެށުމާއި ގުޅިގެންނެވެ. އަދި ބަލީގެ ވައިރަސް ޔޫރަޕަށް އެތެރެވި ގޮތަކާއި މެދު އުފެދުނު ސުވާލު ތަކަކާއި ގުޅިގެންނެވެ. 2003 ވަނަ އަހަރު އެމެރިކާގައިވެސް މަންކީ ޕޮކްސްގެ އައުޓް ބްރޭކެއް ފެށުނު އިރު އެފަހަރުގެ ހޯދުންތަކުން އެނގުނީ، ބަލި ފެތުރުނީ، ގާނާއިން ޕެޓްގެ ގޮތުގައި އެމެރިކާއަށް އެތެރެކުރި މީދާތަކެއްގެ ސަބަބުންނެވެ.\nޑަބުލިއެޗްއޯއިން ހާމަކޮށްފައިވާ ގޮތުގައި މިފެށުނު އައުޓްބްރޭކައި އެކު މިހާތަނަށް އެފްރިކާބައްރުން ބޭރުގެ ގިނަ ޤައުމުތަކުންވެސް ބަލި ވަނީ ފެނިފައެވެ. މިހާތަނަށް ޖުމުލަ 12 ޤައުމަކުން 95 ކޭސް ވަނީ ރިޕޯޓްކޮށްފައެވެ.\nމަންކީ ޕޮކްސްވެސް ފެތުރެނީ ފާނަބަސަންދުވެސް ފެތުރޭ ގޮތާއި އެއްކަހަލަގޮތަކަށެވެ. މިގޮތުން ބަލިޖެހިފައިވާ ޖަނަވާރުގެ ގައިގައި އަތްލެވުމާއި ޖަނަވާރުގެ ހަށިގަނޑުން ނުކުންނަ ދިޔަ އާއި ބޮޑުކަމުދާތަކެއްޗާއި ކުޑަކަމުދާތަކެތީގައި އަތްލެވުމުން ބަލިފެތުރެއެވެ. އަދި ބަލިޖެހިފައިވާ މީހުންގެ ކުޅާއި ހަށިގަނޑުން ބޭރުވާ ދިޔައިގައި އަތްލެވުން، ބަލިޖެހިފައިވާ މީހެއްގެ ގައިގައި ބެއްދުމާއި ދޮންދިނުން ފަދަ ކަންކަމުންނާއި، ބަލިމީހާ ނިދާ އެނދު ބާލީސް ބެޑްޝީޓް ތުވާލި ފަދަތަކެތިންނާއި ބަލިމީހާގެ ގައިގާ ނަގާފޮޅު ރަނގަޅުވާއިރު ވެއްޓޭ ކުރަގަނޑުތަކުންވެސް އެހެން މީހުންނަށް ބަލި ޖެހެއެވެ. އަދި ބަލިޖެހިފައިވާ މީހާ ކެއްސައި ކިނބިއަޅާއި އިރު ބުރައިގެންދާ ކުޅުތިކިތަކުންވެސް އެހެން މީހުންނަށް ބަލިޖެހެއެވެ.\nމަންކީޕޮކްސްއަކީ ހުރިހާ އުމުރެއްގެ މީހުންނަށްވެސް ޖެހޭ ބައްޔެކެވެ. ކުޑަކުދިންނަށާއި އުމުރުން ދުވަސްވީ މީހުންނަށްވެސް މިބަލި ޖެހެއެވެ. އަދި މިބަލީގައި ނުރައްކާ ބޮޑީ ދިފާއީ ނިޒާމްގެ ބާރުދަށް މީހުންނަށެވެ.\nމަންކީ ޕޮކްސްއިންވެސް ފެންނަނީ ފާނަބަސަންދާއި އެއްގޮތް އަލާމާތް ތަކެކެވެ.\n- ގަދަޔަށް ހުންއައުން.\n- ކިހިލިފައްޗާއި އުކުޅުވަޅުގައި ގޮށްލުން\n- ހަމުގައި ފެންފޮޅުތަކެއް ނަގައި ދޮސްލުން\n- ފެންފޮޅުތައް ގަދަޔަށް ހިރިވުން\nމަންކީ ޕޮކްސް ޖެހުމުން ނަގާ ފޮޅުތައް އާއްމުކޮށް ނަގާނީ މޫނާއި އަތާއި ފައިގަޔާއި މޭމައްޗާއި ބުރަކަށީގައެވެ. ނަމަވެސް ބައެއް ފަހަރު އަތާއި ފައިގެ ހުދުހަމާއި، އަނގައާއި ކަރުތެރޭގައިވެސް މިފޮޅުތައް ނަގައެވެ. އަދި ބަލިން ރަނގަޅުވުމަށް4ހަފްތާގެ މުއްދަތެއް ނަގައެވެ.\nމަންކީ ޕޮކްސްއަށް މިހާތަނަށް ވަކި ޚާއްސަ ފަރުވާއެއް ހޯދިފައެއް ނުވެއެވެ. އެހެން ނަމަވެސް ސްމޯލްޕޮކްސް އިން ރައްކާތެރިވުމަށް ދޭ ވެކްސިން މަންކީ ޕޮްކްސްއާއި ދެކޮޅަށް ބޭނުން ކުރެވޭއިރު އެވެކްސިން %80 ކާމިޔާބެވެ.\nމަންކީ ޕޮކްސްއަށް ދޭ ފަރުވާދެނީ ބަލިން ފެންނަ އަލާމާތްތަކަށެވެ.\nބަލިން ރައްކާތެރިވުމަށް ކުރެވިދާނެ ކަންކަން.\n- ބައްޔަށް ޝައްކު ކުރެވޭ އަލާމާތެއް ހުރި ނަމަ އެކަހެރިވުން\n- ގިނައިން އަތޮދޮވުން\n- ބަލިފެތުރިފައިވާ ސަރަހައްދުތަކަށް ދަތުރު ނުކުރުން.\nމަންކީ ޕޮކްސްޖައްސާ ވައިރަހަކީ، ކޯވިޑް-19ގެ ވައިރަސް ފަދައިން ފަސޭހައިން ފެތުރިގެންދާ ވައިރަހެއް ނޫންކަމުން މިބަލި ފަސޭހައިން ކޮންޓްރޯލް ކުރެވެއެވެ. އަދި ބަލިފެތުރިގެން ދިޔުމުގެ ފުރުޞަތުވެސް ކުޑަވެއެވެ. މިބަލިން ރައްކާތެރިވުމަށް ރާއްޖޭގައިވެސް ޚާއްސަ ފިޔަވަޅުތަކެއް އެޅުމަށް މިހާރުވަނީ ނިންމާފައެވެ.


BREAKING: IGMH Ge ICU Gai Oi2Meehegge Ithurun3Naruhaku Covid-19 Ah Fassivejje - Vaguthu\nއައިޖީއެމްއެޗްގެ އައިސީޔޫގައި ފަރުވާދެމުން އަންނަ ދެ މީހެއްގެ އިތުރުން، އެ ހޮސްޕިޓަލްގައި މަސައްކަތް ކުރަމުންދާ ތިން ނަރުހަކު ކޮވިޑް-19 އަށް ފައްސިވެއްޖެ އެވެ.\nއެކަން ހެލްތް މިނިސްޓްރީން ކޮވިޑް-19ގެ ކަންތައްތަކަށް މައުލޫމާތު ދިނުމަށް ހާއްސަކޮށްފައިވާ އެ މިނިސްޓްރީގެ ޑެޕިޔުޓީ ޑިރެކްޓަރ ތަސްލީމާ ވަނީ "ވަގުތު"އަށް ކަށަވަރުކޮށްދެއްވާފައެވެ.\nތަސްލީމާ ވިދާޅުވީ، އެ ހޮސްޕިޓަލްގެ އައިސީޔޫގައި އެހެން ބަލިތަކަށް ފަރުވާދެމުންދިޔަ ދެ ބަލި މީހަކާއި، ތިން ނަރުހަކު ކޮވިޑް-19 އަށް ފައްސިވެފައިވާ ކަމަށެވެ.\nއެ މީހުންނަކީ ކޮން ބައްޔަކަށް ފަރުވާ ހޯދަމުން އަންނަ ބައެއްކަން ހާމަކޮށްފައެއް ނުވެއެވެ.\nތަސްލީމާ ވިދާޅުވީ، އެމީހުންގެ ހާލު މިވަގުތު ރަނގަޅު ކަމަށެވެ. މިވަގުތު އައިސީޔޫގައި ތިބި ދެ މީހުންނަށްވެސް ދަނީ ދަރުމަވަންތަ ހޮސްޕިޓަލްގެ ކޮވިޑް-19 އަށް ހާއްސަ ޑީއެޗް11ގައި ފަރުވާ ދެމުންނެވެ.\nއައިޖީއެމްއެޗްއިން ކޮވިޑް-19 އަށް ފައްސިވި ތިން ނަރުހުންނަކީ އިއްޔެ އެ ހޮސްޕިޓަލުން ނިޔާވި އިންޑޮނޭޝިއާ މީހާއަށް ފަރުވާދިން އަށް ނަރުހުންގެ ތެރެއިން ތިން ނަރުހެކެވެ. އޭނާ ކޮވިޑް-19 އަށް ފައްސިވެފައިވާކަން އެނގުމުން އެމީހުން ޓެސްޓުކޮށް، އެ މީހުން ކޮވިޑް-19 އަށް ފައްސިވެފައިވާކަން ވަނީ އެނގިފައެވެ. އަދި އެ މީހާއަށް ފަރުވާދެމުން ދިޔައީ އައިސީޔޫގައިކަމުން އައިސީޔޫގައި ތިބި ބަލި މީހުންވެސް ކޮވިޑް-19އަށް ޓެސްޓު ކުރި އެވެ. އޭގެ ތެރެއިން ފައްސިވީ ދެ މީހެކެވެ.\nރޭ ފުރަތަމަ ހްލްތް ޕްރޮޓެކްޝަން އެޖެންސީ (އެޗްޕީއޭ)އިން ވިދާޅުވީ، ކޮވިޑް-19 ޖެހިގެން 11 ވަަނަ މީހަކު ރާއްޖެއިން ނިޔާވެފައިވާކަމަށް ވިދާޅުވެފައެވެ. އެޗްޕީއޭ އިން ވިދާޅުވީ، ނިޔާވި އިންޑޮނޭޝިއާ މީހެއްކަމަށެވެ. ނަމަވެސް ފަހުން އެޗްޕީއޭއިން އެ މީހާގެ މަރާއި ގުޅޭގޮތުން ގުޅޭގޮތުން ވިދާޅުވީ، އޭނާ ނިޔާވީ ކެންސަރު ބަލީގައި ކަމަށެވެ.\nއެކަމަކު އޭނާއަށް ފަރުވާދިން ބަޔަކު ކޮވިޑް-19 އަށް ފައްސިވުމުން އެޗްޕީއޭއިން ރޭ ދެފަރަހަށް ދެގޮތަށް ދެއްކި ވާހަކަތަކާއި މެދު ވަނީ ސުވާލު އުފެދިފައެވެ.\nޖުލައި 3, 2020 19:53\nމުޅިންވެސް އެޗްޕީން ހަދަނީ ދޮގު... ދޮގުމައްޗައް ދޮގު ދޮގުފޮރުވަންވެސް ދޮގު..\nކުރިން ގާމު އެޗްޕީ އާ ހެލްތުން ބުނި އައިސީޔޫވެސް ވަރައް ރައްކާތެރިވާނޭ.. ކޮވިޓް މީހުންނައް ފަރުވާދެނީ ވަކިން ކަމައް..\nމިހާރު މިއޮތީ ކޮންތާކު ޖެހިފަ...\nދެންކޮބާ ކޮޥިޓައް އައިސީޔޫގާ ފަރުވާދެންޔާ .. ދެން އައި ސީޔޫގާ ތިބި އެހެން ބަލި މީހުންގެ ރައްކާތެރިކަން... އެކަން ކޮންމެހެންވެސް ކަސަވަރު ކުރަން ވެޖޭނުން...\nދެންތިބި ބަލި މީހުހްގެ ރައްކާތެރިކަން ކަސަވަރު ކުރަން އެބަޖެހޭ އެހެން އިތުރު ކަމެއް ނުކޮއްވެސް...\nތި ފަރުކޮޅު ފުއްށި ހަދާން އަދި ޕާރޓް ސަންޖަހަން ތިދިޔަ ބޮޑު ބޭކާރު ވާނުވާނޭގޭ އަދި ބައެއްގެ ޖީބުތަކައް ވަން ހަރަދުތަކައް ވުރެން... މާ މުހިއްމޭނުން ތި އައިޖީ އެމްއެެޗް އައިސީޔޫ ޒަމާނީ ކޮލެޓީ ޕަރޓް ސަނެއް ޖެހުންވެސް..\nބުނާނެ ޓެކޮސީ ކުރަންޔާ ޓެކްސީގަ ޕާރޓްސަން ޖަހަން ޖެހޭނޭ އެއީ މަޖުބޫރު ކަމެކޭ.. އެއްއައްވުރެން މާމުހިންމޭނުން އަދި މާ މަޖުބޫރުނުން ތި ބުނި އަޖީއެމްއެޗް އައިސީޔޫގާ ކޮވިޓައް ވަކި ޕާރޓްސަނެެއް ޖެހުން.. ޓެކްނޮލެޖީ ޕާރޓް ސަނެެއް ވިޔަސް...\nޢައި ސީޔޫއައް ރަގަޅު ހަރުދަނާ ހައްލެއް ނުހޯދާފިއްޔާ ދެން މާދެރަނުން .. އެނެއްކާ އައިސީޔޫގާ ތިބި ހާލު ބޮޑު ބަލިމީހުންނައް ކޮވިޓުޖެހެން ފެސީމަ ދެން އެމީހުން އެނެއްކާ އިތުރައް ސީރިއަސް ވާނެ.. އެގޮތައް ކަންތައްވަންޏާ ކޮވިޓުގަ މަރުވާ ރޭޓު އިތުރުވެގެން ދިއުން ވަރައް ގާތް...\n( އޭރުން ދެން ކުރިން ކުރެހި ގުރާފާ އަރާވެދް ހަމަ ކޮއްފާނޭ..)\nކޮވީޓައް އާމުން ހޭލުން ތެރިކުރުވަން މައުލޫމަތު ދޭން ތިބޭމީހުން . ޢާމުން ރައްކާތެރި ވީމަ ރަގަޅުވާނޭ ބުނެފަ ..\nކަން ކުރަން ތިބި ތިމާމެންގެ ކަންކަން ދޯދިޔާވީމަ އަދި ފަރުވާ ތެެރި ނުވަންޔާ އާމުންނައް އެދެވެނީ ވަރައް ބޮޑު ނުބާ މެސެޖެއް.. މި ކަހަލަ ކިތައް ކަންތައް މިހާރުވެސް ހިނގާފި...\nމަސްއޫލިއްޔަތު ރަނގަޅައް އަދާ ކުރައްވާ..\nޖުލައި 3, 2020 20:03\nވެދާނެ މިއީ ވަރަށްއޮޅޭ ވެރިކަމެއް އިބޫވެސް މާރިޔާ ވެސް އެބަ އޮޅޭ\nޖުލައި 3, 2020 23:35\nމިއީ ހުރިހާ ކަމެއްސް އޮޅި އަދިއޮޅުވާލާ ސަރުކާރު.\nޖުލައި 4, 2020 01:01\nއިންޑޮނޭޝިޔާ މީހާ ކޮވިޑަށް ޓެސްޓުނުކޮށް އިތުރު ބަލީމީހުން ތަކެއްގެ ތެރެއަށް ވައްދައިގެން2ބަލިމީހުންނާ3ނަރުހުން ޕޮޒިޓިވްވީ. ބަލިމީހުންގެ ތެރެއިން އެކަކީ ލޭގެ ކެންސަރަށް ފަރުވާ ހޯދަމުންދާމީހެއް. އިމަޖެންސީގަ އިންޑިޔާއަށް ފުރުމަށް ހަމަޖެހިފައިވާ މީހެއް. ކޮވިޑް ޖެހިގެން ކުރިޔަށް އޮތް 28ދުވަހަށް އޭނާގެ ދަތުރު ލަސްވެގެން ދިޔައީ. ކަމެއް ދިމާވެއްޖެނަމަ މިކަމުގަ އިހުމާލުވީ މީހުން ޒިންމާ ނަގަންޖެހޭނެ.


Jumuhooree Party Ah Ithuru Bayaku Mirey Gulhijje - Vaguthu\nޖުމްހޫރީ ޕާޓީއަށް އިތުރު ބަޔަކު މިރޭ ގުޅިއްޖެ\nއިދިކޮޅު ކޯލިޝަންގައި ހިމެނޭ ޖުމުހޫރީ ޕާޓީއަށް އިތުރު ބަޔަކު މިރޭ ގުޅިއްޖެއެވެ.\nމިރޭ ޖުމުހޫރީ ޕާޓީގެ މައި ޖަގަހާގައި އަލަށް ޕާޓީ އަށް ސޮއިކުރެއްވި ފަރާތްތަކަށް މަރުހަބާ ކިޔުމަށް ވަނީ ހާއްސަ ރަސްމިޔާތެއް ބާއްވާފައެވެ.\nމިރަސްމިޔާތުގައި ވަނީ ބައެއް ކައުންސިލް މެންބަރުންނާއި ބައެއް އާންމު މެންބަރުން ޖުމުހޫރީ ޕާޓީއަށް ސޮއިކުރައްވާފައިވެއެވެ. ސޮއިކުރެއްވި ފަރާތްތަކުގެ ތެރޭގައި ދިވެހި ރާއްޖޭގެ އެންމެ"ހަލުވި ފޯވާޑް" އައްސަދު އަލީ (އަޑުބަރޭ) ވެސް ހިމެނެއެވެ.\nމިރަސްމިޔާތުގައި ރާއްޖޭގެ އެކި ސަރަހައްދުތަކުގައި ޖޭޕީގެ ހަރަކާތްތައް އިތުރު ކުރަން ޖެހޭ ކަމަށް ޖުމުހޫރީ ޕާޓީގެ ސެކްރަޓަރީ ޖެނެރަލް ސަމީރު ވަނީ ވިދާޅުވެފައެވެ. އަދި އެ ޕާާޓީއަށް އަލަށް ގުޅުނު މެމްބަރުންގެ ކިބައިން އެކަމަށް އެހީތެރިކަން ބޭނުންވާ ކަމަށް ވެސް ސަމީރު ވިދާޅުވިއެވެ.\nމީގެ އިތުރުން ރިޔާސީ އިންތިހާބާއި ބެހޭގޮތުން އޭނާ ވިދާޅުވީ ގާނޫނުގެ ދަށުން އިންތިހާބަށް ކުރިމަތިލުމަށް ޝަރުތު ހަމަވާ ކެނޑިޑޭޓަކު ޖޭޕީއިން ނެރޭނެ ކަމަށެވެ. އަދި އުންމީދު ކުރައްވަނީ އެ ކެނޑިޑޭޓަކީ އެ ޕާޓީގެ ލީޑަރު ގާސިމް އިބްރާހިމް އަށް ވާނެ ކަމަށެވެ.\nމިރަސްމިޔާތުގައި ވާހަކަ ދައްކަވަމުން ޖުމުހޫރީ ޕާޓީގެ ޑެޕިއުޓީ ލީޑަރު ޑރ ހުސެއިން ރަޝީދު ވިދާޅުވީ ޖުމުހޫރީ ޕާޓީ މިއަދު މިވަނީ ވަރަށް މުހިއްމު ފައްތަރަކާއި ކުރިމަތި ލާފައި ކަމަށެވެ.\n"އަޅުގަނޑުމެންގެ ކުރިމަތީގައި މިއޮތީ ވަރަށް މުހިންމު ދުވަސް ކޮޅެއް, ރާއްޖޭގައި މިއަހަރު ބޭއްވޭ ރިޔާސީ އިންތިހާބު ވަނީ އަޅުގަނޑުމެނާއި ބޯމަތިވެފައި. މި ދަޑިވަޅުގައި ޕާޓީއާއި ގުޅިވަޑައިގެންނެއްވި ބޭއްފުޅުންނާއި, މުހާތަބުކޮށް އެއްޗެށް ދަންނަވާއިރުގައި އެެއްކަމަކީ އަޅުގަނޑުމެން އެބަޖެހޭ, ކުރިއަށް އޮތް ރިޔާސީ އިންތިހާބު ގުޅިފައިވާ ޕާޓީތަކުން ކާމިޔާކުރުމަށް ގަދަ އަޅައި މައްސަކަތް ކުރަން." ހުސެއިން ރަޝީދު ވިދާޅުވިއެވެ.\nޑރ ހުސެއިން ރަޝީދު ވިދާޅުވީ މިކަން ކާމިޔާބު ވާނީ ކޮންމެ މީހަކުވެސް ވަރަށް ކެރިގެން ފަހަތަށް ނުޖެހި މައްސަކަތް ކޮއްގެން ކަމަށެވެ.\n"ކޮންމެ މީހަކަށްވެސް މި އިންތިހާބު ކާމިޔާބުކުރުމުގައި އަދާ ކުރެވޭނެ ދައުރެއް އޮންނާނެ " ހުސެއިން ރަޝީދު ވިދާޅުވިއެވެ.\nޖޫން 2, 2018 23:48\nބުރުމާ އަނެއްކާ ޔާމީނާ ގުޅިގެން ޔާމީން ހޮވާ އޭރުން އޮންނާނީ ވާނެ އެއްޗެއްވެފަ.\nޖޫން 3, 2018 00:08\nކޮންމެ ފަހަރަކުވެސް ވޯޓު ކައިރި ވީމާ ތިވަރު އަރުވާ..ހަރާން ވާކަމެއް...\nޖޫން 3, 2018 00:49\nދަނގެތީީ ކައުންސިލަރުކޮބާ އޭނަސޮޢިކޮށްފީޔާ\nޤާސިމު ހޮވޭނެ މިއީތިލަދުންމަތިންފެށިގެން\nޖޫން 3, 2018 01:33\nޖުމުހޫރީ ޕާޓީތާ؟ ގުއިރޯނު ޕާޓީތާ!؟ހެހޭ.\nޖޫން 3, 2018 03:52\nޖޭޕީ އަކީ އެންމެ ކަޑަ ޕާޓީ ރާއްޖޭގައި އޮތް.. ދެން އަނެއްކާވެސް ޕާޓީ އަށް ސޮއިނުކުރާ ވުއައްޒިފުން ކަޑާ ލާނީ.. މުއައްޒިފުންނަށް ބިރުދެއްކިޔަސް މިޕާޓީއަށް ނުވަންނާނެ އެއްވެސް މީހަކު..ސީވެސް ރަނގަޅަށް ނުދޮންނަ މީހުން އުޅޭނީ..\nޖޫން 3, 2018 10:20\nސަމީރުއާއި ހުސެންރަޝީދު ތީ ކަމުދާ ބައެއް ނޫން.....\n# ދެއްކޭ ނުދެއްކޭ ވާހަކައެއް އެގެނީކީނޫން،\n# އެއްދުހު ދެއްކޭ ވާހަކަ އަނެއްދުހު ހަނދާނެއް ނުހުރޭ،\n# ޕާޓީގެ ލީޑަރު ރުއްސަން ދޮގުހަދާކަން ސާބިތުވެފައިވޭ،\n# ޕާޓީން ބޮޑުމުސާރަ ނަގާ،\n# އެހެންޕާޓީއެއްގަ އުޅެފަ ޑީލް ހަދައިގެން ޖުމްހޫރީ ޕާޓީއަށް އައި... އަދިވެސް އަދިވެސް..\nޖޫން 4, 2018 12:08\nތި ދެމީހުން ތީ ޖުމްހޫރީ ޕާޓީގެ ހަލާކު... ތީ އެމްޑީޕީން އައި ދެފުއްކެހެރިން..\nޖޫން 4, 2018 12:11\nހުސޭނު ތިޔައީ ވޭމަންޑޫމީހުންގެވެސް ބަލައިގަންނަ މީހެއްނޫނެވެ. ސަމީރު ތިޔައީ އޭނަ ހޮވި ދާއިރާއިން ފެއިލްވެފަ ހުރި މީހެކެވެ.\nޖޫން 3, 2018 10:44\nސޭޓް ފެލާލުމަށް އަންނަ ދުވަސްވަރު މި ޖެހެނީ! ސޭޓް ބޮލެއް ނެތި ޚަރަދުކުރާނެ ބުނިވަރަކަށް!3ފަހަރު ލަނޑުދިންއިރުވެސް އަދިވެސް ހަމަ ޣާފިލްކަމުގަ ސޭޓް އެހުރީ!


ބޮޑެތި ޝަރުތަކަކެއް ކުރުމަށް ފަހު ޕާތް ކަސައުޓީގެ ޓީމްގައި މަޑު ކުރަނީ – Dhuvas Online\nކަސައުޓީގެ ލީޑް ރޯލުން ފެނިގެންދާ ޕާތް އާއި އެރިކާ--\nބޮޑެތި ޝަރުތަކަކެއް ކުރުމަށް ފަހު ޕާތް ކަސައުޓީގެ ޓީމްގައި މަޑު ކުރަނީ\nކަސައުޓީ ޒިންދަކީ ކީ ގެ ލީޑް އެކްޓަރުގެ ރޯލުން ފެނިގެންދާ ޕާތް ސަމްތާން އެންމެ ފަހުން ޝޯއިން ވަކިވުމުގެ ހިޔާލު ދޫކޮށްލައިފި އެވެ.\nޕާތް ކަސައުޓީގައި ކުޅެމުން އައި ރޯލު ދޫކޮށްލަން ނިންމައި އެ ސިލްސިލާގެ ޕްރޮޑަކްޝަން ޓީމަށް އޮތީ ނޯޓިސް ފޮނުވާފައި އެވެ. އަދި މިމަހުގެ 10 ވަނަ ދުވަހަކީ އޭނާ ޝޫޓިން ތަކުގައި ބައިވެރިވާނެ ފަހު ދުވަސް ކަމަށާއި ޝޯއިން ވަކި ވަކީ ސިއްހީ އަދި އަމިއްލަ ސަބަބުތަކަކާއި ހެދި ކަމަށް ބުނެފައިވެ އެވެ.\nޕާތް ޝޯ ދޫކޮށްލަން ނިންމި ނިންމުމާއި މެދު އަލުން ވިސްނައި ޝޯގައި މަޑު ކުރޭތޯ ކަސައުޓީގެ ޓީމުން ދިޔައީ ކެނޑިނޭޅި މަސައްކަތް ކުރަމަުންނެވެ. އެންމެ ފަހުން ޕާތް އެގޮތަށް އެއްބަސްވެފައިވާއިރު ބޮޑެތި ޝަރުތުތަކެއް ވަނީ ކަނޑައަޅާފައި އެވެ.\nރިޕޯޓުތައް ބުނާގޮތުގައި ކަސައުޓީ ދޫކޮށްލަން ޕާތް ނިންމި އެންމެ ބޮޑު ސަބަބަކީ ޝޯގައި އޭނާ ކުޅެމުންދާ އަނޫރާގްގެ ރޯލުގެ މުހިންމުކަން ދެއްކުން ކުޑަވުމެކެވެ. އެހެންވެ އެހެންވެ ޕާތް އެދޭ ގޮތަށް ހެދުމަށް ޝޯއަށް ބަދަލެއް ގެނެސް އަނޫރާގް އާއި ޕްރޭނާ އަދި އެމީހުންގެ ދަރިފުޅަށް ގުޅުމަށް އިސްކަން ދިިނުމަށް ވަނީ އެއްބަސްވެފައި އެވެ.\nޕާތްގެ ޑިމާންޑާއި އެއްގޮތަށް މިހާރު ދެމުން އަންނަ މުސާރަ ބޮޑު ކޮށްދިނުމަށްވެސް ޓީމުން އެއްބަސްވެފައިވެ އެވެ. އަނޫރާގް އާއި ޕްރޭނާގެ ގުޅުމަށް އިސްކަން ދިން ނިންމަވެސް މިސްޓާ ބަޖާޖް އާއި ކޮމޯލިކާގެ ރޯލަށްވެސް ހަމަ އެއްވަރަށް މުހިންމުކަން ދޭނެ ކަމަށްވެ އެވެ.\nސްޓާ ޕްލަސްއިން ދައްކާ މަޝްހޫރު ޑްރާމާ ސިލްސިލާތަކުގެ ތެރެއިން ކަސައުޓީގެ ދެ ވަނަ ސީޒަންއަށް އުންމީދު ކުރިވަރުގެ ތަރުހީބެއް ލިބެމުން ނުދިއުމަކީ ޕްރޮޑަކްޝަން ޓީމުން ކަންބޮޑުވާ ކަމެކެވެ. ހާއްސަކޮށް މުހިންމު ރޯލުތައް ކުޅޭ މީހުން އަވަސް އަވަހަށް ބަދަލު ކުރަން ޖެހުމުން ބެލުންތެރިންގެ ފާޑު ކިޔުން އަމާޒުވެ އެވެ.\nމީގެ އިތުރުން ޝޯގެ ތަރުހީބު ކުޑަވެ ޕާތް ފަދަ ތަރިން ޝޯ އާއި ވަކިވަމުންދާތީ ނޮވެމްބަރު މަހު ކަސައުޓީ ދެއްކުން ހުއްޓާލަން ނިންމާފައިވާކަމަށް ބުނާ ރިޕޯޓުތަކެއްވެސް ދައުރުވި އެވެ. އެކަމަކު އެހަބަރުތައް ފަހުން ނޫސްތަކުގައި ވަނީ ދޮގުކޮށްފައި އެވެ.\nކުރީގެ މަޝްހޫރު ޑްރާމާ ސިލްސިލާތަކުގެ ދެ ވަނަ ސީޒަން ތައް ފަށަމުންދާއިރު ސްޓާ ޕްލަސްއިން ދެއްކި މަޝްހޫރު ސިލްސިލާ ސާތް ނިބާނާ ސާތިއާގެ ދެވަނަ ސީޒަން ފެށުމަށް ދަނީ ތައްޔާރުވަމުންނެވެ. ސްޓާ ޕްލަސްއިންް އިޝްތިހާރު ދައްކާގޮތުގައި އެ ސިލްސިލާ ދައްކާނީ މިޙާރު ކަސައުޓީ ދައްކާ ގަޑީގައި އެވެ. އަދި ކަސައުޓީ ދައްކާ ގަޑި ވަނީ ބައިގަޑިއިރު އަވަސް ކޮށްފައި އެވެ.


hageegee baajjaverikan binaavegen vany dhe asaasakah: hukuru khuthuba | Atoll News\nހަޤީޤީ ބާއްޖަވެރިކަން ބިނާވެގެންވަނީ ދެ އަސާސްއަކަށް: ހުކުރު ޚުތުބާ\nޝާއިޢުކުރީ: ޢާއިޝަތު ވަޙީދާ ޖުލައި 23, 2021, 14:18\nއިންސާނުން ދުނިޔޭގައި އުޅޭއިރު އެންމެ ބޮޑަށް މަސައްކަތް ކުރަނީ ކޮން ކަމަކަށްތޯއެވެ! އުފާވެރި ކަމަށެވެ. ހިތްހަމަޖެހުމަށެވެ. ބާއްޖަވެރިކަން ހޯދުމަށެވެ. ހަޤީޤީ ބާއްޖަވެރިކަމަކީ ކޮބައިތޯއެވެ! މިއަދުގެ ހުކުރު ޚުތުބާގައި ބަލާލާފައި ވަނީ މިމަޢުޟޫއަށެވެ.\nބާއްޖަވެރިކަން މާނަކުރުމުގައި އެކި މީހުންގެ ވިސްނުން ތަފާތެވެ. ބައެއް މީހުން ދެކޭ ގޮތުގައި ބާއްޖަވެރި ކަމަކީ މުއްސަނދި ކަމެވެ. ނުވަތަ އެންމެ ބޭނުންވާ އެއްޗެއް ހާސިލްވުމެވެ. ނުވަތަ މަތީ މަޤާމެއް ހާސިލް ވުމެވެ. ނުވަތަ އެކި ރޮނގުން ކާމިޔާބީތައް ހާސިލް ވުމެވެ. ނަމަވެސް، ހަޤީޤީ ބާއްޖަވެރިކަމަކީ ހަމައެކަނި މިއީތޯއެވެ.\nހަޤީޤީ ބާއްޖަވެރި ކަމަކީ، އަޅާ، ﷲ އަށް އީމާންވެ، އެކަލާނގެ އެންގެވި ގޮތް އިޚްތިޔާރުކޮށް، އެކަލާނގެ ނަހީ ކުރެއްވި ކަންތައްތަކާއި ދުރުހެލި ވުމުން، ﷲ ތަޢާލާ އަޅާ ހިތުގައި ލައްވަވާ ހަމަޖެހުމަކާއި އުފާވެރި ކަމުގެ ޝޫޢޫރެކެވެ. އެއީ އެއްގޮތަކަށް ވެސް މާއްދި ގޮތުން ހާސިލް ކުރެވޭނެ އެއްޗެއް ނޫން ކަމަށް މިއަދުގެ ޚުތުބާގައި ބުނެދެއްވިއެވެ.\nﷲ ތަޢާލާ ވަޙީ ކުރެއްވި އާޔަތެއްގެ މާނައިގައި ވެއެވެ. “މުއުމިނަކު ކަމުގައި ވާހާލު، ފިރިހެނުންގެ ތެރެއިން ވިޔަސް، އަންހެނުންގެ ތެރެއިން ވިޔަސް، ސާލިޙް އަމަލެއް ކޮށްފި މީހާ (ދަންނާށެވެ!) ފަހެ، ހަމަކަށަވަރުން، އެމީހަކަށް ރަނގަޅު، ބާއްޖަވެރި ދިރިއުޅުމެއް، ތިމަން ރަސްކަލާނގެ ދެއްވާ ހުށީމެވެ.” މިއާޔަތުން ދޭހަވާ ގޮތުގައި، ބާއްޖަވެރި ކަމުގެ އަސާސަކީ އީމާންކަން ހަރުދަނާވުން ކަމުގައި ޚުތުބާގައި ވެއެވެ.\nޚުތުބާގައި އީމާން ވުމުގެ ތަފްސީލަށް ބަލައިލަމުން ބުނެފައި ވަނީ، އީމާން ވުމުގެ މާނައަކީ، އެކަލާނގެއަކީ އެއްކައުވަންތަ އިލާހު ކަމާއި، ބައްލަވައި ވޮޑިގަންނަވާ، އައްސަވައި ވޮޑިގަންނަވާ ރަސްކަލާނގެ ކަމާއި، އެކަލާނގެ ފިޔަވައި ހައްޤު ވެގެން އަޅުކަމެއް ވެވޭ އެހެން އިލާހަކު ނުވާ ކަމަށް ހިތުން ތެދުކޮށް، ކަށަވަރުކޮށް ޤަބޫލު ކުރުން ކަމަށެވެ.\nބާއްޖަވެރި ކަމުގެ އަސާސަކީ އީމާންތެކަމެވެ. ނަބިއްޔާ (ސައްލަﷲ އަލައިހި ވަސައްލަމް) ގެ ހަދީޘެއްގެ މާނައިގައި ވެއެވެ. “އެމީހެއްގެ ހުރިހާ ވިސްނުމަކާއި ފިކުރެއް އާޚިރަތް ހާސިލް ކުރުމަށް ހުސްކޮށްފި މީހާ ދަންނާށެވެ! ﷲ އެމީހެއްގެ ހިތުގައި ފުދުންތެރިކަން ލައްވަވައެވެ. އަދި އޭނާއަށް ހުރިހާ ކަމެއް ފަހި ކުރައްވާ ހުއްޓެވެ. އަދި ނުރުހިގެންވާ ހާލުގައި ދުނިޔެ އޭނާގެ ގާތައް އަންނާނެއެވެ. އެބަހީ (ދުނިޔެއިން އޭނާއަށް މިންވަރު ކުރައްވާފައިވާ އެއްޗެއް އޭނާއަށް ލިބޭނެއެވެ.) އަދި އެމީހެއްގެ ހުރިހާވެސް ވިސްނުމަކާއި ފިކުރަކީ ދުނިޔެ ހާސިލް ކުރުން ކަމުގައި ހަދައިފި މީހާ ދަންނާށެވެ! އޭނާގެ ބޭނުންތައް ނުފުދިފައި ވާތަން ﷲ ތަޢާލާ އޭނާއަށް ދައްކަވާނެއެވެ. އަދި އެކަންކަމުގެ މައްޗަށް އޭނާގެ ހުރިހާ ކަމެއް ވިއްސިވިހާލި ކުރައްވާނެތެވެ. އަދި އޭނާ ކިތަންމެ ވަރަކަށް މަސައްކަތް ކުރިޔަސް ﷲ ތައާލާ އޭނާއަށް މިންވަރު ކުރެއްވި އެއްޗެއް މެނުވީ ނުލިބޭހުއްޓެވެ.\nމާތް ﷲ އެންމެ ބޮޑަށް ލޯބިވެވޮޑިގަންނަވާ އަޅުކަމަކީ ނަމާދެވެ. ނަމާދަށް ރައްކާތެރި ނުވެ ކިތަންމެ ބުރަކޮށް މަސައްކަތް ކުރި ކަމުގައި ވިޔަސް ބާއްޖަވެރިކަން ނުލިބޭނެއެވެ. މިއަދުގެ ފުރަތަމަ ޚުތުބާ ނިންމާލާފައި ވަނީ، އުފާވެރި ބާއްޖަވެރި ދިރިއުޅުމެއް ބޭނުންނަމަ، ބާއްޖަވެރިކަމުގެ ދެ އަސާސް ކަމުގައިވާ އީމާން ކަމާއި މާތް ﷲ އަށް ކިޔަމަންތެރިކަން އަދާ ކުރުމަށް އަވަސްވެގަތުމަށް ނަސޭހަތްތެރި ވަމުންނެވެ. މިއަދުގެ ދެވަނަ ޚުތުބާގައި ބުނެފައި ވަނީ، ﷲ ތަޢާލާއާމެދު އިންސާނާގެ ހިތުގައި އޮންނަ ޔަޤީން ކަމަކީ ވެސް އިންސާނާއަށް ބާއްޖަވެރިކަން ގެނެސްދޭ ކަމެއް ކަމުގައެވެ.\nޚުތުބާ ނިންމާލާފައި ވަނީ، ހަޤީޤީ ބާއްޖަވެރިކަން އޭގެ މައްޗަށް ބިނާ ވެގެންވާ ދެ އަސާސް ކަމުގައިވާ އީމާންތެރި ކަމާއި ކިޔަމަންތެރި ކަމުގައި ހިފައިގެން ކުރިއަށް ދިއުމަށް އެންމެހާ މީސްތަކުންނަށް ވަސިއްޔަތް ކޮށް ނަސޭހަތްތެރި ވަމުންނެވެ.


ގޭބިސީތަކުގައި ސޯލަރ ޕެނަލް ހަރުކުރަމަށް ސްޓެލްކޯއިން ހުޅުވާލައިފި | Jazeera\tގޭބިސީތަކުގައި ސޯލަރ ޕެނަލް ހަރުކުރަމަށް ސްޓެލްކޯއިން ހުޅުވާލައިފި - Jazeera\nގޭބިސީތަކުގައި ސޯލަރ ޕެނަލް ހަރުކުރަމަށް ސްޓެލްކޯއިން ހުޅުވާލައިފި\nނަފްހާ ހަމީދު February 11, 2020 86 views0\nކަރަންޓުގެ ޚަރަދު ކުޑަކުރުމުގެ ގޮތުން ސްޓެލްކޯ އިން ކުރިއަށްގެންދާ "ގްރީން ލައިޓް އިނީޝިއޭޓިވް" ގެ ދަށުން އިންސްޓޯލްމަންޓަށް ސޯލާ ޕެނަލް ހަރުކޮށްދޭން ފަށައިފި އެވެ.\nސްޓެލްކޯގައި ބޭއްވި ރަސްމިއްޔާތެއްގައި މި ޚިދުމަތް ފައްޓަވައިދެއްވީ އެ ކުންފުނީގެ މެނޭޖިންގ ޑިރެކްޓަރު ހަސަން މުޢުނީ އެވެ. ސްޓެލްކޯގެ މުވައްޒަފުންނަށް އެންމެ ފުރަތަމަ މި ޚިދުމަތް ފަށަން ނިންމާފައިވާއިރު ކުޑަ ދުވަސްކޮޅެއްގެ ތެރޭގައި އާންމުންނަށް ޚިދުމަތަށް އެދުމަށް ހުޅުވާލާނެ އެވެ.\nސްޓެލްކޯއިން އިތުރަށް ހާމަކުރާ ގޮތުގައި އިންސްޓޯލްމަންޓަށް ކުޑަ އަގެއްގައި ލިބޭ އެޕެނަލްތައް ހަރު ކުރުމުގެ ހުރިހާ މަސައްކަތެއް ކުރަން ހަމަޖެހިފައިވަނީ އެ ކުންފުނިންނެވެ. އަދި މުވައްޒަފުންނާއި އެއް އަގެއްގައި އާންމުންނަށްވެސް ސޯލާ ޕެނަލް ގަތުމުގެ ފުރުސަތު މި މަހުގެ ފަހުކޮޅު ނުވަތަ އަންނަ މަހުގެ ކުރީކޮޅު ހުޅުވާލެވިގެންދާނެކަމަށް އެފަރާތުން މަޢުލޫމާތު ދެއެވެ.\nމި ހިދުމަތާ ގުޅޭ ގޮތުން އާއްމުނަށް މައުލޫމާތު ދިނުމަށް ސްޓެލްކޯގެ ތިރީގައި ސެންޓަރެއް ހުޅުވާނެ ކަމަށް ސްޓެލްކޯ އިން ބުންޏެވެ. މި ސެންޓަރަށް ޒިޔާރަތް ކުރުމުން އެ ގެއެއްގައި ސޯލާ ޕެނަލް ހަރު ކުރެވޭނެ ގޮތަކާ ގުޅޭ ގޮތުން ލަފާ ދޭނެ އެވެ.\nޚިދުމަތަށް އެދުމުގެ ގޮތުން 5000.00 ރުފިޔާގެ ޑިޕޮސިޓެއް ދައްކަންޖެހޭނެކަމަށް ސްޓެލްކޯއިން ބުނެއެވެ. އަދި މީގެ އިތުރުން ވެރިފަރާތުން ދައްކަންޖެހޭނީ ހަމައެކަނި ފައިސާ ކަމަށާއި ޕެނަލް ހަރުކުރުމުގެ ހުރިހާ މަސައްކަތެއް ކުރާނީ ސްޓެލްކޯއިން ކަމަށް އެފަރާތުން ހާމަކުރެއެވެ. އަދި މުޅި ސޯލާ ޕެނެލްގެ އަގަކީ 30,000.00 ރުފިޔާ ކަމަށާއި އިންސްޓޯލްމަންޓް ސްކީމަކަށް ކުޑަ އަގެއްގައި ފައިސާ ދެއްކޭނެ ކަމަށް މުޢުނީ ވިދާޅުވިއެވެ.\nއަތޮޅުތަކަށް މިޚިދުމަތް ފުޅާކުރާނެކަން ފާހަގަކުރައްވައި މުޢުނީ ވިދާޅުވީ މިފުރުސަތު ފުރަތަމަ މާލެސިޓީއަށް ހުޅުވާލި ކަމުގައި ވިޔަސް، ކައިރި މުސްތަގުބަލެއްގައި އަތޮޅުތަކަށް މިޙިދުމަތް ފުޅާކުރާނެ ކަމަށެވެ. އަދި ވިދާޅުވީ މާލެއާއި އެއް އަގެއްގައި އަތޮޅުތަކަށް މިޚިދުމަތް ލިބިގެންދާނެ ކަމަށެވެ.\nސްޓެލްކޯގެ މެނޭޖިން ޑިރެކްޓަރު ހަސަން މުޢުނީ އިތުރަށް ވިދާޅުވީ އެކުންފުނިން ފޯރުކޮށްދޭ ހުރިހާ ޕެނަލްތަކަކީ ވެސް ކުންފުނިން ޓެސްޓުކޮށް ދުނިޔޭގެ މަގުބޫލުކަން ހޯދާފައިވާ ޕެނަލްތަކެއް ކަމަށެވެ.


Dhauvaa ufulee zaathee vegen, isthiufaa nudheynan: Mahloof - One Online\nޔޫތު މިނިސްޓަރު އަހްމަދު މަހްލޫފް: އޭނާގެ މައްޗަށް ދައުވާ ކުރުމާ މެދު ހަފުތާއެއްގެ ތެރޭގައި ގޮތެއް ނިންމާނެ --- ވަން ފޮޓޯ: މުހައްމަދު އައުޒަމް\nދައުވާ އުފުލީ ޒާތީވެގެން، އިސްތިއުފާ ނުދޭނަން: މަހްލޫފް\nއެމްއެމްޕީއާރުސީގެ ހިޔާނާތުގެ މައްސަލައިގައި އޭނާގެ މައްޗަށް ދައުވާ އުފުލި ނަމަވެސް މަގާމުން އިސްތިއުފާ ނުދެއްވާނެ ކަމަށް ޔޫތު މިނިސްޓަރު އަހުމަދު މަހުލޫފު ވިދާޅުވެއްޖެއެވެ.\nޕްރޮސިކިއުޓާ ޖެނަރަލް (ޕީޖީ) އޮފީހުން މިއަދު ބުނީ މޯލްޑިވްސް އެމްއެމްޕީއާރްސީގެ ހިޔާނާތުގެ މައްސަލައިގައި ފުލުހުންނާއި ޕްރެޒިޑެންޝަލް ކޮމިޝަން އޮން ކޮރަޕްޝަން އެންޑް އެސެޓް ރިކަވަރީ އާއި އެންޓި ކޮރަޕްޝަން ކޮމިޝަނުން ކުރިއަށް ގެންދާ ޖޮއިންޓް އިންވެސްޓިގޭޝަނުން ހިންގި ތަހުގީގުގައި އެސްއޯއެފް ޕްރައިވެޓް ލިމިޓެޑުން، މަހްލޫފަށް ފައިސާދީފައިވާކަމަށް ތުހުމަތުކުރެވުނު މައްސަލައިގައި ދައުވާ ކުރުމަށް މިއަދު ކުރިމިނަލް ކޯޓަށް ހުށަހަޅާފައިވާ ކަމަށެވެ.\nޕްރޮސިކިއުޓާ ޖެނަރަލްގެ އޮފީހުން މަހުލޫފްގެ މައްޗަށް އުފުލީ ކޮރަޕްޝަން ހުއްޓުވުމާއި މަނާކުރުމުގެ ގާނޫނުގެ ދަށުން ރިޝްވަތު ހިފުމުގެ ދައުވާއެވެ.\nއެކަމާ ގުޅިގެން މަހްލޫފް ވަނީ ޔޫތު މިނިސްޓަރުގެ ޕީއޭ އަޒްމޫން އަހުމަދު އާއި ޕީޖީ ހުސެއިން ޝަމީމްގެ ޗެޓްލޮގްގެ ފޮޓޯތަކެއް ޓުވީޓް ކުރައްވައިފައެވެ. ޓްވީޓްގައި މަހުލޫފް ވިދާޅުވީ އޭނާގެ މައްޗަށް ދައުވާ އުފުލުމަކީ ޕީޖީ ހުސެއިން ޝަމީމްގެ ވަރަށް ޒާތީ ނިންމުމެއް ކަމަށެވެ.\n"ޝަމީމްގެ ފޮތުގައި އޮންނަ ގޮތުން ދައުވާ ކުރުމަށް ނިންމަނީ އަޅުގަނޑު ފުއްޕާވަރަށް އަދި ސައިޒުވާ މިންވަރެއްގެ މައްޗަށް" މަހުލޫފު ވިދާޅުވިއެވެ.\nމަހުލޫފު ވިދާޅުވީ ދައުވާ އުފުލި ނަމަވެސް އިސްތިއުފާ ނުދެއްވާނެ ކަމަށާއި ކޯޓުގައި ހަގީގަތް ސާފުވާނެ ކަމަށެވެ.\nޕީޖީ އޮފީހުން ބުނީ މަހުލޫފްގެ މައްޗަށް ދައުވާކޮށްފައިވަނީ ރައްޔިތުންގެ މަޖިލީހުގެ ގަލޮޅު ދެކުނު ދާއިރާގެ މެމްބަރުކަމުގައި ހުރިއިރު، 27 އޮގަސްޓު 2014 ދުވަހު ސްޕެޝަލް އިކޮނޮމިކް ޒޯން (އެސްއީޒެޑް) ބިލަށް ތާއީދުކޮށް ވޯޓުދިނުމުގެ މުގާބިލުގައި އޭރުގެ ޓޫރިޒަމް މިނިސްޓަރު އަހުމަދު އަދީބު، އެސްއޯއެފްގެ އެކައުންޓުން މަހްލޫފްގެ އެކައުންޓަށް 33000 ޑޮލަރު، 01 ސެޕްޓެންބަރު 2014 ދުވަހު ޖަމާކޮށް، ރިޝްވަތު ހިފާފައިވާތީ ކަމަށެވެ.\nއެމްއެމްޕީއާރުސީގެ ހިޔާނާތުގެ މައްސަލައާ ގުޅިގެން ޔޫތު މިނިސްޓަރު އަހުމަދު މަހުލޫފްގެ މައްޗަށް ދައުވާކޮށްދިނުމަށް އެދި އޭސީސީން ޕީޖީ އޮފީހަށް ފޮނުވީ މިއަހަރުގެ ޖޫން މަހުގެ ނުވަ ވަނަ ދުވަހުއެވެ.\nއޭސީސީން ބުނި ގޮތުގައި އެސްއީޒެޑް ބިލް ފާސްކުރުމަށް ވޯޓު ދިނުމުގެ ގޮތުން މެލޭޝިޔާގައި ހުރުމަށްފަހު އޮގަސްޓް 27، 2014 ގައި ބޭއްވި މަޖިލީހުގެ ޖަލްސާއަށް ހާޒިރުވެފައި ވަނީ ސީދާ މަޖިލީހުގެ ވޯޓަށެވެ.\nނަމަވެސް މަހުލޫފު މައްސަލައިގެ ވެސް ބައެއް ކަންކަން ރަނގަޅުކުރަން ޕީޖީ އޮފީހުން އޭސީސީއަށް އެންގިއެވެ.\nއެ މައްސަލައިގައި ދައުވާކުރަން ފޮނުވުމާ ގުޅިގެން މިދިޔަ ޖޫން މަހުގެ ނުވަވަނަ ދުވަހު ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހު، މަހުލޫފު މަގާމުން ސަސްޕެންޑުކުރެއްވިއެވެ.\nނަމަވެސް ހަތަރު މަސް ދުވަހަށްފަހު މިދިޔަ އޮކްޓޫބަރު މަހުގެ ދިހަވަނަ ދުވަހު އޭނާގެ ސަސްޕެންޝަން ވަނީ ނިމުމަކަށް ގެނެސްފައެވެ.\nދައުވާއުފުލިޔަސް ޔޫތު މިނިސްޓަރުކަމުން އިސްތިއުފާ ނުދޭނެ ކަމަށް މަހުލޫފު ވިދާޅުވިއިރު، މީގެ ކުރިން އޭނާ ވަނީ ދައުވާ އުފުލާ ހިސާބުން އިސްތިއުފާދެއްވާނެ ކަމަށް ވިދާޅުވެފައެވެ.\nގުޅޭ ޓެގު އެމްއެމްޕީއާރުސީގެ ޚިޔާނާތް ހުސެއިން ޝަމީމް


Partythakuge ethereyge inthihab thakaha EC ah aiyy beyney gothah Gaanoonu islaahu kuranee\n13 އޭޕްރީލް 20183ކޮމެންޓް\nޕާޓީތަކުގެ އެތެރޭގެ އިންތިހާބަށް އީސީއަށް އަތް ބޭނޭގޮތަށް ޤާނޫނު ބަދަލު ކުރަނީ\nސިޔާސީ ޕާޓީތަކުގެ އެތެރޭގެ އިންތިހާބުތަކާއި ޕްރައިމަރީތަކާއި މެމްބަރޝިޕަށް އިލެކްޝަންސް ކޮމިޝަނަށް ބަސް ކިޔޭގޮތަށް ސިޔާސީ ޕާޓީތަކުގެ ޤާނޫނަށް އިސްލާހު ހުށައެޅުމަށް ބަންޑާރަ ނައިބުގެ އޮފީހަށް ފޮނުވައިފިއެވެ.\nއިއްޔެ ބޭއްވި ނޫސްވެރިންގެ ބައްދަލުވުމުގައި އިލެކްޝަންސް ކޮމިޝަނުގެ ރައީސް އަހުމަދު ޝަރީފް ވިދާޅުވީ ސިޔާސީ ޕާޓީތަކުގެ ޤާނޫނަށް މިފަދަ އިސްލާހެއް ގެނެއުމަށް ހުށައެޅުއްވީ ސިޔާސީ ޕާޓީތަކުގެ ކަންކަން ރެގިއުލޭޓްކުރުމަށް އިލެކްޝަންސްކޮމިޝަނަށް ޤާނޫނީބާރު ހޯދުމަށްކަމުގައެވެ.\nޝަރީފް ވިދާޅުވީ ސިޔާސީ ޕާޓީތަކުގެ އެތެރޭގެ އިންތިހާބު ތަކާއި ޕްރައިމަރީތަކުގެ އިތުރުން ޕާޓީތަކުގެ ކައުންސިލް ބައްދަލުވުންތައް އިލެކްޝަންސް ކޮމިޝަނަށް މޮނިޓަރ ކުރެވޭ ގޮތަށް އެކޮމިޝަނަށް ޤާނޫނީ ބާރު ބޭނުންވާ ކަމުގައެވެ. ޝަރީފް ވިދާޅުވީ މިހާރު ބަންޑާރަ ނައިބުގެ އޮފީހަށް ފޮނުވާފައިވާ އިސްލާހުތަކަށް ޤާނޫނީ ބާރު ލިބުމުން ސިޔާސީ ޕާޓީތަކުގެ އާއްމު ޖަލްސާތައްވެސް އިލެކްޝަންސް ކޮމިޝަނަށް މޮނިޓަރ ކުރެވޭނެ ކަމުގައެވެ.\nޝަރީފް ވިދާޅުވީ އެގޮތަށް ކަންކުރަން ޖޭނުންވަނީ ސިޔާސީ ޕާޓީތައް މޮނިޓަރކޮށް ރެގިއުލޭޓް ކުރުމުގެ ބޭނުމުގައި ކަމުގައެވެ.\nއެގޮތަށް ކަންކުރަން ޖެހެނީ ލަގަނެއް ނެތް އަހެއް އޮންނަ ގޮތަކަށް ބޭނުން ދިމާލަކަށް ސިޔާސީ ޕާޓީތައް ދިއުމަށް ފުރުސަތު ދިނުމަށް އިލެކްޝަންސް ކޮމިޝަނުން ބޭނުން ނުވާތީ ކަމަށްވެސް ޝަރީފް ވިދާޅުވިއެވެ.\nބަންޑާރަ ނައިބު މަޖިލިސް އީސީ ސިޔާސީ ޕާޓީ\nއީސީ ފުރަމަތަ ކުރަންޖެހޭ ކަމަކީ މިހާރު ވެސް ގާނޫނުން ދީފައިވާ ކަންކަންކުރެވޭތޯ ބަލާށެވެ. އެގޮތުން ތި ކޮމިޝަނުން 12 މެމްބަރުންގެ ގޮޑި ގެއްލިފައިވާކަމަށް ބުނެ އިޢުލާންކޮއްފައިވާ ބައި އިލެކްޝަން ގާނޫނުގައިވާ ގޮތުގެމެތީން އަދި ސުޕްރީމް ކޯޓުން ނެރުނު ހުކުމްއާއި އެއްގޮތަށް ބޭއްވުނު ތޯ ؟ އަދި ތި އިލެކްޝަނުން އަންގާފައިވާ ސިޔާސީ ހަރަކާތްތަކުގައި ކުޑަކުދީން ބައިވެރި ނުކުރުމަށާއި އަދި ބައިވެރި ކޮއްފިނަމަ ފިޔަވަޅު އަޅާނެކަމަށް އަމުރު ކުރުމުން ޕީޕީއެމް ޖަލްސާގައި ކުޑަކުދީން ބައިވެރިކޮއްފައިވާތީ އެކަން ތި ކޮމިޝަނުން ބެލުނު ތޯ ؟ ދައުލަތުގެ ބަޖެޓުން ޕާޓީތަކަށް ދޭންޖެހޭނެކަމަށް ގާނޫނުގައި ބުނެފައިވާ 31 މާރޗް 2018 ކުރި އެފައިސާ ޕާޓީތަކަށް ގާނޫނުގައިވާ ދުވަހަށް ދީފައި ވޭތޯ ؟ އެހެން ކަމުން ގާނޫނުއަކީ ކޯއްޗެއްކަން ނޭގޭ މަގާމަށް ދަހިވެތި ބަޔަކަށް ކަންކަން ހަވާލުކުރީމާ ނުކުރެވުނު ކަމެއް ދެން އިތުރު އެހެންކަންކަން ހަވާލުކުރީމާ ކިހަނަކުންތޯ ކުރާނީ ؟ ނުވާވަރުން ފޫ ގަޅަށްޔާ ދެން ފެންނާނީ އޭތިއެވެ.\nމޮނީޓަރ ކުރަން ޕީއެސްއެމްގެ3ޗެނަލް ބަލާބަލަ. އޭރުން އިނގޭނެ ރާއްޖޭގެ ސިޔާސީ ޕާޓީތަކުގެ ހާލަތު ..\nޥަރަށް ސަޅި 👌👌👌


SunOnline: "Vee Beyvafaa" Ticket vihkan fashaifi\n"ވީ ބޭވަފާ"ގެ ޓިކެޓް ވިއްކަން ފަށައިފި\nމުހައްމަދު ސިމާއު 01 Nov 2016, 09:02\nމި އަހަރަކީ ބެލުންތެރިންނާ ހަމައަށް ގިނަ ފިލްމުތަކެއް އަންނަމުންދާ އަހަރެކެވެ. އޮލިމްޕަހަށް ބަލާލި ނަމަވެސް ފެންނަމުންދަނީ ތިޔާގި ކޮށެވެ. މިހާރު އޮލިމްޕަސް ތައްޔާރު ވަމުންދަނީ އާ ފިލުމެއް އެޅުވުމަށެވެ.\nމީގެ ފަސް އަހަރު ކުރިން މަސައްކަތް ފެށި ފިލްމު، "ވީ ބޭވަފާ" މިހާރު މިއޮތީ ބޮޑު ސްކްރީނުގައި ޕްރިމިއާ ކުރުމަށް މަހަކާ ގާތްވެފަ އެވެ. ފިލްމުގެ ޑައިރެކްޓަރުން ބުނާ ގޮތުގައި މި ފިލްމަކީ އެތައް ގޮތަކުން ހާއްސަ ފިލްމެކެވެ.\nފިލްމު ހާއްސަވާ ފުރަތަމަ ކަމަކީ ފިލްމުގެ ކާސްޓުންނެވެ. މަޝްހޫރު އަދި ތަޖުރިބާކާރު އެތައް ތަރިންނެއް ފެނިގެންދާ މި ފިލްމުގައި ލީޑް ރޯލުން ފެނިގެންދާނީ ދިވެހި ފިލްމީ ދާއިރާގައި އެންމެ ގިނަ ބައެއްގެ ލޯބި ލިބިފައިވާ އަދި ވެސް ފަޑުކަމެއް އައިސްފައިނުވާ ފިލްމީ ޖޯޑު، ޔޫސުފް ޝަފީއު (ޔޫއްޕެ) އާއި ނިއުމާ މުހައްމަދުވެ.\nމިއީ ރާއްޖޭގެ މަޝްހޫރު ޕްރޮޑިއުސަރު، ޑައިރެކްޓަރު ފާތިމަތު ނަހުލާ 2008 ވަނަ އަހަރު ނެރުނު ލޯބީގެ އަސަރުގަދަ ފިލްމު، "ޔޫސުފް" އަށް ފަހު ނިއުމާ އަދި ޔޫއްޕެ އެކުގައި ބޮޑު ސްކްރީނުގައި ފެނިގެންދާ ފުރަތަމަ ފިލްމެވެ.\nއަދި މިއީ 2014 ވަނަ އަހަރުގެ "އާދޭސް" އަށް ފަހު ބޮޑު ރޯލަކުން ނިއުމާ ފެނިގެންދާ ފުރަތަމަ ފިލްމަށްވާއިރު، ޔޫއްޕެ އާއި ނިއުމާގެ ފޭނުންނަށް މިއީ ހާއްސަ ފިލްމަކަށްވާނެ އެވެ.\nފިލްމުގެ ލީޑް ރޯލުން ދެން ފެނިގެންދާ އަނެއް ތަރި އަކީ އަބްދުﷲ މުއާޒު (މުއާ) އެވެ. އޭނާ އަށް ވެސް މިއީ ހާއްސަ ފިލްމެކެވެ. މިއީ 2013 ވަނަ އަހަރު ނެރުނު، އަދި ގިނަ އެވޯޑް ތަކެއް ހޯދާފައިވާ "އިނގިލި" އަށް ފަހު މުއާ ބޮޑު ސްކްރީނުން ފެންނާނެ ފުރަތަމަ ފިލްމެވެ.\nފިލްމުގައި ފެނިގެންދާނެ އިތުރު ތަރިންގެ ތެރޭގައި ޔޫއްޕެގެ ކުރީގެ އަންހެނުން ފާތިމަތު ފަރީލާ (ފަރީ) އާއި ޒީނަތު އައްބާސް ހިމެނެ އެވެ.\nސަން ޝައިން ޕްރޮޑަކްޝަން އާއި ކިޑްސް ޕްރޮޑަކްޝަން ގުޅިގެން އުފައްދާފައިވާ "ވީ ބޭވަފާ"ގެ ކެމެރާ ފަހަތުން ވެސް މަސައްކަތް ކޮށްފައި ވަނީ ތަޖުރިބާކާރު ޓީމެކެވެ. އެގޮތުން ފިލްމުގެ ޑައިރެކްޓަރަކީ މަޝްހޫރު ކެމެރާމަން އިބްރާހިމް ވިސާން (ކަނޑި) އެވެ.\nމިއީ ދިވެހި ފިލްމީ އިންޑަސްޓްރީގައި 25 އަހަރު ދުވަހުގެ ތަޖުރިބާ ލިބިފައިވާ ކަނޑިގެ ފުރަތަމަ ޑައިރެކްޝަނެވެ.\nލޯބީގެ ހާދިސާތަކެއްގެ މައްޗަށް އަހުމަދު ޒަރީރު ލިޔެފައިވާ ވާހަކަ އެއްގެ މައްޗަށް އުފައްދާފައިވާ "ވީ ބޭވަފާ"ގެ ފްރޮޑިއުސަރުންނަކީ ކަނޑިގެ ކޮއްކޮ އަދި ޑައިރެކްޓަރު، ކެމެރާމަން ހުސެއިން މުނައްވަރު (ކުޑަ ފޫޅު) އާއި އަހުމަދު ޝާހު އެވެ.\nއަދި ފިލްމުގެ ސްކްރީންޕުލޭ އެފަދަ ދެވަނަ އެއް ނެތް، މަހުދީ އަހުމަދާއި އަހުމަދު ޒަރީރު ލިޔެފައިވާ އިރު، ކެމެރާ ކޮށްފައި ވަނީ ވެސް ރާއްޖޭގެ މަޝްހޫރު ކޮކޯ ހަސަނެވެ.\nފިލްމުގެ އެއް ޕްރޮޑިއުސަރު ހުސެއިން މުނައްވަރު ބުނި ގޮތުގައި، މި ފިލްމު ހާއްސަވާ ކަންތައްތަކަކީ މިއީ އެވެ. ގިނަ ގައުމީ އެވޯޑްތަކެއް ހާސިލްކޮށްފައިވާ ޓީމެއް މި ފިލްމުގެ ފަހަތުގައި އޮތުމެވެ.\nމުނައްވަރު ބުނީ، އެޗްޑީ ފިލްމެއްގެ ގޮތުގައި މިމަހުގެ 30 ވަނަ ދުވަހު އޮލިމްޕަހުގައި ފިލްމު އަޅުވަން ނިންމާފައިވާ އިރު މިއަދު ހެނދުނު 10:00 އިން ފެށިގެން ފިލްމުގެ ޓިކެޓް އޮލިމްޕަހުން ވިއްކަން ފަށާނެ ކަމަށެވެ.\nއަދި ވަރަށް ގިނަ ފަރާތްތަކުން ޓިކެޓް ބުކް ކުރަން ގުޅަމުންދާ ކަމަށާއި ނަމަވެސް މިފަހަރު ފިލްމުގެ ޓިކެޓް ނޯޓު ނުކުރެވޭނެ ކަމަށް ވެސް އޭނާ ބުންޏެވެ.\nފިލްމު، "ވީ ބޭވަފާ"ގެ ފުރަތަމަ ޝޯގެ ޓިކެޓްތައް ވިއްކަން ހަމަޖެހިފައި ވަނީ 200 ރުފިޔާ އަށެވެ. އަދި ޖުމްލަ 10 ޝޯ އޮލިމްޕަހުގައި ދެއްކުމަށް ހަމަޖެހިފައިވާ އެ ފިލްމުގެ ފުރަތަމަ ޝޯއަށް ފަހު ދެން އަޅުވާ ހުރިހާ ޝޯއެއްގެ ޓިކެޓް ވިއްކާނީ 100 ރުފިޔާ އަށެވެ.\n'ލަވް އާޖް ކަލް 2'ގެ ޕޯސްޓަރު ދައްކާލައިފި\n"40 ޕްލަސް"ގެ ވަދާއީ ޝޯތައް ފަށަނީ\nއާލިއާގެ އުފަންދުވަހު މުވައްޒަފުންނަށް ގަންދިނީ ގެ!


Ekuverikamuge2vana match gai Bangladesh athun Raajje balivejje - One Online\n9 ފެބްރުއަރީ 2022: މާލެ، ރާއްޖެ އާއި ބަންލަދޭޝް ބައްދަލުކުރި އެކުވެރިކަމުގެ ދެވަނަ ވޮލީ މެޗުގެ ތެރެއިން --- ވަން ފޮޓޯ: ޔޫސުފް ސޮފްވާން (ސޮއްޕެ)\nރާއްޖެއާއި ބަންގުލަދޭޝް ކުޅެމުންދާ އެކުވެރިކަމުގެ މެޗުތަކުގެ ތެރެއިން ދެވަނަ މެޗުގައި ބަންގުލަދޭޝްއިން ރާއްޖެ ބަލިކޮށްފިއެވެ.\nރާއްޖެއާއި ބަންގުލަދޭޝް ކުޅުނު ފުރަތަމަ އެކުވެރިކަމުގެ މެޗު ރާއްޖެއިން ކާމިޔާބު ކުރީ ތިން ސެޓު އެއް ސެޓުންނެވެ. ރޭ ކުޅިވަރު އެކުވެނީގެ އެތެރޭ ކޯޓުގައި ކުޅުނު މެޗުން ރާއްޖެ ބަލިވީވެސް ތިން ސެޓު އެއް ސެޓުންނެވެ.\nބަންގުލަދޭޝްއަކީ ވޮލީގައި ރާއްޖެއަށް ވުރެ ފެންވަރު މަތި ގައުމެއްގެ ގޮތުގައި ފާހަގަވެގެން ގޮސްފައިވާ އިރު، މިފަހަރު ކުޅުނު ފުރަތަމަ މެޗުން ރާއްޖެ ބަންގުލަދޭޝް އަތުން ހޯދި ކާމިޔާބީއަކީ މިދިޔަ ހަ އަހަރު ތެރޭގައި ހޯދި ފުރަތަމަ ކާމިޔާބީއެވެ.\nރޭގެ މެޗުގެ ފުރަތަމަ ސެޓު ބަންގްލަދޭޝުން ކާމިޔާބު ކުރީ 25-19 އިންނެވެ. ޖެހިގެން އައި ސެޓު ފަސޭހަކަމާއެކު 16-25 އިން ރާއްޖެ އިން ކާމިޔާބުކުރި ނަމަވެސް އަނެއް ދެ ސެޓު 25-15، 25-21 އިން ކާމިޔާބުކޮށް ބަންގްލަދޭޝް ވަނީ މެޗުން މޮޅުވެފައެވެ.\nބަންގުލަދޭޝް އިން ރޭގެ މެޗުގައި ރަނގަޅު ފޯމެއްގައި ފެނިގެންދިޔަ އިރު، ފުރަތަމަ ސެޓު އެޓީމުން ގެންދިޔައީވެސް ލީޑު ގެއްލުވައި ނުލައެވެ. ސެޓުގައި ރާއްޖޭގެ ޒުވާން ކުޅުންތެރިންނަށް ކޯޗު މުހައްމަދު ސާޖިދު (ބޮޑު ކާއްޓޭ) ފުރުސަތު ދިންކަން ފާހަގަވެގެންދިޔަ އިރު، މާއިދު މުހައްމަދު ފަދަ ކުޅުންތެރިންނަށް ރޭގެ މެޗުވީ ރަނގަޅު ތަޖުރިބާ އަކަށެވެ. ފުރަތަމަ ސެޓުގައި ބަންގުލަދޭޝް ޓީމުން މޮޅަށް ކުޅުނުކަން އެންމެ ބޮޑަށް ފާހަގަވީ ސޮހާން ޝެއިހުއެވެ.\nރޭގެ މެޗުގެ ތެރެއިން އާދަމް ނަސީމް (އެޑަމް) ބޯޅަ ފޮނުވާލަނީ --- ވަން ފޮޓޯ: ޔޫސުފް ސޮފްވާން (ސޮއްޕެ)\nފުރަތަމަ ސެޓު ގެއްލުނު ނަމަވެސް ދެ ވަނަ ސެޓުގައި ރާއްޖޭގެ ޓީމުން ވަނީ މޮޅު ކުޅުމެއް ދައްކައިފައެވެ. ރަނގަޅު ބްލޮކުތަކެއްވެސް ސެޓުގައި ފެނިގެން ގޮސްފައިވާ އިރު، އާދަމް ފައިރޫޒާއި އިސްމާއިލް ސާޖިދު (ކުޑަކާއްޓޭ)ގެ ހަމަލާތައް ފާހަގަވެގެން ދިޔައެވެ.\nދެވަނަ ސެޓުގައި ބޮޑު ކާއްޓޭ ވަނީ ޒުވާން ކުޅުންތެރިޔާ އަހުމަދު ނާފިއު ކުޅުމަށް ނެރެފައެވެ. ސެޓުގައި އޭނާ އުންމީދީ ކުޅުމެއް ދައްކާފައިވާ އިރު، އަލީ ހުޒާމް (ހުޒަންޓޭ)އާއެކު ރަނގަޅު ބްލޮކްތަކެއްވެސް ކޮށްފައިވެއެވެ. ރާއްޖޭން ސެޓު ގެންދިޔައީ ތަފާތު ބޮޑު 25-16ގެ ނަތީޖާއަކުންނެވެ.\nމެޗުގައި ދެން ކުޅުނު ދެ ސެޓުގައިވެސް ބަންގުލަދޭޝް އިން ތަފާތު ދެއްކިއެވެ. ބަންގުލަދޭޝް އިން ދެވަނަ ސެޓު 15-25 އިން ގެންދިޔަ ނަމަވެސް ހަތަރުވަނަ ސެޓުގައި ފެނުނީ ތަފާތު ވާދަވެރި ކުޅުމެކެވެ. ސެޓު ދާދި ހަމަހަމަކޮށް ދިޔައިރު، ފަހު ޕޮއިންޓާ ހަމައަށްވެސް ދިޔައީ ގާތުންނެވެ. 21-21 އިން އެއްވަރުވުމާ ހަމައަށް ޕޮއިންޓުތައް ކައިރި ކައިރީ ދިޔަ އިރު، ބަންގުލަދޭޝް އިން ސެޓު ގެންދިޔައީ 25-21 އިންނެވެ.\n9 ފެބްރުއަރީ 2022: ބަންގްލަދޭޝްއިން މެޗުން މޮޅުވެ އުފާފާޅުކުރަނީ --- ވަން ފޮޓޯ: ޔޫސުފް ސޮފްވާން (ސޮއްޕެ)\nރޭގެ މެޗު ޝަރަފުވެރިކޮށްދެއްވުމަށް ރައީސް އިބްރާހިމް މުހައްމަދު ސޯލިހާއި ނައިބު ރައީސް ފައިސަލް ނަސީމް އަދި ޔޫތު މިނިސްޓަރު މަހުލޫފު ވަޑައިގެންނެވިއެވެ. އަދި ރައީސް ސޯލިހާއި މިނިސްޓަރު މަހުލޫފުގެ ދައުވަތަކަށް ރާއްޖެ ވަޑައިގެން ހުންނެވި، ބަންގްލަދޭޝް ވޮލީބޯޅަ ފެޑެރޭޝަންގެ ރައީސް އަދި ޑާކާގެ ނޯތު ސިޓީ ކޯޕަރޭޝަންގެ މޭޔަރު މުހައްމަދު އަތީގުލް އިސްލާމްވެސް ރޭގެ މެޗަށް ވަޑައިގެންނެވިއެވެ.\nރާއްޖެއާއި ބަންގުލަދޭޝް ކުޅޭ އެކުވެރިކަމުގެ ތިންވަނަ ވޮލީ މެޗު އޮންނާނީ މާދަމާ ރޭގައެވެ.\nޑި ޔޯންގް ބޭނުންވަނީ މަޑުކުރަން، އެކަމަކު މުސާރައިގެ މައްސަލަތަކެއް އެބަހުރި: ބާސާ ރައީސް\nއަރާމު ހޮލިޑޭސް އެންޑް ސްޕާ މިޔަޓް ފުޓްސަލް ފިއެސްޓާގެ ގުރު ނަގައިފި\nކޮނޑޭގެ ތާރީހީ ފުޓްސަލް މުބާރާތް، ކިއްސަރު ކަޕް 2022ގެ ގުރު ނަގައިފި\nހުރިހާ މެޗަކުން މޮޅުވެ ސްޕޯޓްސް ކްލަބު ސިޓީން ލީގު އައްޑަނަ އުފުލާލައިފި\nކުއަޑްރަންގިއުލާ ޓީ20 ސީރީސް: ފުރަތަމަ މެޗުގައި ރާއްޖެއިން ތައިލެންޑް ބަލިކޮށްފި


Science minister kamah2nameh Qasim fonuvaifi\nރައީސް އިބްރާހިމް މުހައްމަދު ސޯލިހް އަދި ޖުމްހޫރީ ޕާޓީގެ ލީޑަރު ގާސިމް އިބްރާހިމް ޖަލްސާއެއްގައި -- އަވަސް ފޮޓޯ\nހުސް ވެފައިވާ މިނިސްޓަރު އޮފް ސައިންސް އެންޑް ޓެކްނޮލޮޖީގެ މަގާމަށް އައްޔަން ކުރައްވަން ދެ ބޭފުޅެއްގެ ޖޭޕީން ފޮނުވައިފި އެވެ.\nރައީސް އިބްރާހިމް މުހައްމަދު ސޯލިހްގެ ކޯލިޝަން ސަރުކާރުގައި ސައިންސް މިނިސްޓްރީ މިހާތަނަށް އޮތީ ޖޭޕީއަށް ހާއްސަކޮށްފަ އެވެ. އެ މިނިސްޓްރީގައި ކުރީން ހުންނެވީ މުހައްމަދު މަލީހު ޖަމާލެވެ. ނަމަވެސް މާޗް 1، 2021 ގައި މަޖިލީހުން އިތުބާރު ނެތް ކަމުގެ ވޯޓެއް ނަގާ މަލީހު ވަނީ މަގާމުން ދުރު ކޮށްފަ އެވެ. އެ ފަހުން އެ މިނިސްޓްރީއަށް މިނިސްޓަރަކު އައްޔަން ކޮށްފައެއް ނުވެއެވެ.\nނަމަވެސް ޖޭޕީގެ ލީޑަރު ގާސިމް އިބްރާހިމް މިހާރު ވަނީ ސައިންސް މިނިސްޓަރު ކަމަށް އައްޔަން ކުރެއްވުމަށް ފެނިވަޑައިގަންނަވާ ދެ ބޭފުޅެއްގެ ނަން ރައީސް ސޯލިހަށް ފޮނުއްވަވާފަ އެވެ. ޖުމްހޫރީ ޕާޓީގެ އިސް އޮފިޝަލަކު ވިދާޅުވެ ގާސިމް، ދެ ބޭފުޅެއްގެ ނަން ފޮނުއްވެވީ ރައީސް ސޯލިހްގެ އެދިވަޑައިގަތުމަކަށެވެ.\n"ރައީސް ޔަގީންކަން ދެއްވާފައި ވަނީ ލީޑަރަށް [ގާސިމް އިބްރާހިމް] ސައިންސް މިނިސްޓަރުކަން އޮތީ އަދިވެސް ޖޭޕީއަށް ކަމަށް. އެހެންވީމަ ރައީސްގެ އެދިވަޑައިގަތުމަކަށް ދެ ބޭފުޅެއްގެ ނަން ވަނީ މިހާރު ރައީސަށް ފޮނުއްވާފައި،"\nއަވަސްއަށް ކަށަވަރުވެފައިވާ ގޮތުގައި ގާސިމް މިފަހަރު ފޮނުއްވެވީ ސިޔާސީ ކަންކަމުގައި ހަރަކާތްތެރިވެވަޑައި ނުގަންނަވާ ތައުލީމީ ދާއިރާގެ ދެ ހިދުމަތްތެރިއެއްގެ ނަމެވެ. އެ ބޭފުޅުންނަކީ ގާސިމްގެ ވިލާ ކޮލެޖްގައި އިސް މަގާމުތަކުގައި ތިއްބެވި ބޭފުޅުން ކަމަށް ވެސް އެނގިފައި ވެއެވެ.\nޖޭޕީގެ އޮފިޝަލް ވިދާޅުވީ ސައިންސް މިނިސްޓަރަކު ކަމަށް އެއިން ބޭފުޅަކު ވަރަށް އަވަހަށް އައްޔަން ކުރައްވާނެ ކަމުގެ ޔަގީންކަން ވެސް ރައީސް ސޯލިހް ގާސިމަށް ދެއްވާފައިވާ ކަމަށެވެ.\n"އަޅުގަނޑުމެންނަށް މައުލޫމާތު ލިބިފައިވާ ގޮތުގައި ރޯދަ މަސް ނިމުމުގެ ކުރީން އެއިން ބޭފުޅަކާ މިނިސްޓަރުކަން ހަވާލު ކުރައްވާނެ. ރައީސް ވެސް އަދި ގާސިމް ވެސް މި ފަހަރު ވިސްނެވީ ސިޔާސީ ގޮތުން ވަކި ފިކުރެއްގައި ކުރީން މަސައްކަތް ކޮށް ފަހުން އެ ޕާޓީއާ ގުޅިވަޑައިގެންފައިވާ ބޭފުޅެއްގެ ނަން ނުފޮނުއްވުމަށް. އެހެންވެ ސިޔާސީ މަަސައްކަތުގައި ނޫޅުއްވާ އެކަޑަމިކް ދެ ބޭފުޅެއްގެ ނަން އެ ފޮނުއްވީ،" މައުލޫމާތު ދެއްވި އޮފިޝަލް ވިދާޅުވި އެވެ.\nމި ސަރުކާރުގައި ޖުމްހޫރީ ޕާޓީގެ ތިން މިނިސްޓަރަކު އެބަ ތިއްބެވި އެވެ. އެއީ ގާސިމްގެ އަނބިކަނބަލުން އަދި ޓްރާންސްޕޯޓް މިނިސްޓަރު އައިޝަތު ނަހުލާ އާއި ޓޫރިޒަމް މިނިސްޓަރު ޑރ. އަބްދުﷲ މައުސޫމާއި އެންވައިރަންމަންޓް މިނިސްޓަރު ޑރ. ހުސައިން ރަޝީދު ހަސަން އެވެ.\nކޯލިޝަން ޕާޓީތަކުގެ އެއްބަސްވުމުގައިވާ ގޮތުން ކެބިނެޓުން ހަތަރު ޖާގަ ޖުމްހޫރީ ޕާޓީއަށް ލިބެ އެވެ. ސަރުކާރު ފެށިގެން އައީވެސް އެހެނެވެ. ކުރީން ހެލްތް މިނިސްޓްރީއަކީ ވެސް އެ ޕާޓީއަށް އޮތް މިނިސްޓްރީ އެކެވެ. އެ މަގާމުގައި ފުރަތަމަ ހުންނެވީ ޖޭޕީގެ ފަރާތުން އަބްދުﷲ އަމީނެވެ. ނަމަވެސް ވެންޓިލޭޓަރުގެ މައްސަލަ ބޮޑުވެ އެމްޑީޕީ އާއި އާންމުންގެ ފާޑުކިޔުން ބޮޑުވުމުން އަމީން ވަނީ އިސްތިއުފާ ދެއްވާފަ އެވެ. އޭގެ ފަހުން އެ ސްލޮޓް ނެގީ އެމްޑީޕީންނެވެ. އެ މަގާމަށް ހަމަޖެއްސެވީ އޭރު ރައީސް އޮފީހުގެ މިނިސްޓަރަކަށް ހުންނެވި ކެރަފާ އަހުމަދު ނަސީމެވެ.\nކެބިނެޓްގައި ކުރީން ހިމެނިވަޑައިގެން ޖުމްްހޫރީ ޕާޓީގެ ތިން ވަޒީރުން -- އަވަސް ފޮޓޯ\nމި ސަރުކާރުން މިހާތަނަށް ފަސް ވަޒީރަކު މަގާމުން ދުރުކޮށް ނުވަތަ އިސްތިއުފާ ދީފައި ވެއެވެ. އޭގެ ތެރެއިން ތިން ބޭފުޅަކު ނިސްބަތް ވަނީ ޖޭޕީއަށެވެ. އެއީ ކުރީގެ ޓޫރިޒަމް މިނިސްޓަރު އަލީ ވަހީދު އާއި ކުރީގެ ހެލްތް މިނިސްޓަރު އަބްދުﷲ އަމީން އާއި ސައިންސް މިނިސްޓަރަކަށް ކުރީން ހުންނެވި މުހައްމަދު މަލީހް ޖަމާލެވެ. އަމީން އަމިއްލަފުޅަށް އިސްތިއުފާ ދެއްވީ އެ ނޫން ގޮތެއް ނެތުމުންނެވެ. އަލީ ވަހީދުގެ މައްޗަށް ޖިންސީ ގޯނާގެ ސީރިއަސް، ބޮޑެތި ތުހުމަތުތަކެއް ކުރެވުމުން ރައީސް އެންގެވީ އިސްތިއުފާ ދެއްވާށެވެ. އެކަން ނުކުރެއްވުމުން މަގާމުން ވަކި ކުރެއްވީ އެވެ. މަލީހުގެ މަގާމު ގެއްލިވަޑައިގަތީ އެމްޑީޕީ އިސްވެ އޭނާގެ އިތުބާރު ނެތް ކަމުގެ މައްސަލަ މަޖިލީހަށް ހުށައަޅާ ފާސް ކުރުމުންނެވެ.\nސައިންސް މިނިސްޓަރަކަށް އައްޔަން ކުރައްވަން ދެ ބޭފުޅެއްގެ ނަން ރައީސް ސޯލިހަށް ފޮނުއްވާފައިވާއިރު ކެބިނެޓަށް ބަދަލުތަކެއް ގެންނެވުމުގެ މަސައްކަތް ރައީސް ސޯލިހް ވަނީ ފައްޓަވާފަ އެވެ. އެނގިފައިވާ ގޮތުގައި އެމަނިކުފާނުގެ ފަރާތްޕުޅުން ވަނީ ކޯލިޝަން ޕާޓީތަކަށް ސިޓީއެއް ފޮނުއްވާފަ އެވެ. އެ ސިޓީގައި ބައެއް ވުޒާރާތަކާމެދު ރައްޔިތުންގެ ކަންބޮޑުވުންތައް އިންތިހާއަށް ހުރި ކަމަށް ވިދާޅުވި އެވެ. އަދި ވަޒީރުންގެ މަޖިލީހަށް ބަދަލުތަކެއް ގެންނަވާ ހިންގުން ހަރުދަނާ ކުރައްވަން ބޭނުންފުޅުވާ ކަމަށް ވިދާޅުވެފައި ވެއެވެ. އެ މަސައްކަތް މިހާރު ފައްޓަވާފައިވާ ކަމުގެ އިޝާރާތް ވެސް ދެއްވިއެވެ.\nބައެއް މަސްދަރުތަކުން ޔަގީން ކުރެވުނު ގޮތުގައި މި މެސެޖް ރައީސް ދެއްވީ އެކި ޕާޓީތަކަށް އެކި ގޮތަށެވެ. ބައެއް ޕާޓީތަކުގެ ލީޑަރުންނާއި ގުޅުއްވާ އެ މަޝްވަރާތައް ކުރެއްވި އެވެ. ބައެއް ޕާޓީތަކަށް ރައީސް އޮފީހުގެ ޗީފް އޮފް ސްޓާފް ސޮއި ކުރައްވާ ސިޓީއެއް ފޮނުއްވެވީ އެވެ.\nރައީސް އިބްރާހިމް މުހައްމަދު ސޯލިހު ގާސިމް އިބްރާހިމް ޖުމްހޫރީ ޕާޓީ + މުހައްމަދު މަލީހު ޖަމާލް ކެބިނެޓް ޕޮލިޓިކްސް


Adam Aai eku Code Kuran Dhaskurumah Ranuge Furusatheh\nއެޑަމް އާއިއެކު ކޯޑު ކުރަން ދަސްކުރުމަށް ރަނުގެ ފުރުޞަތެއް\nހދ. ވައިކަރަދޫއަށް އުފަން އާދަމް ވަހީދު (އެޑަމް) ގެ ބޭސިކް ވެބް ޑިވެލޮޕްމެންޓް އެންޑް ވެބް ޑިޒައިނިން ކުރުމުގެ އޮންލައިން ކޯހުގެ ބައިވެރިވެ، ވެބް ޑިވެލޮޕްމެންޓް، ވެބް ޑިޒައިން އަދި ވެބް ސޮފްޓްވެއާ ހެދުމުގެ ހުނަރު ދަސްކުރުމަށް މިއީ ރަނގަޅު ފުރުޞަތެކެވެ.\nކާމިޔާބު ކަމާއިއެކު ދެ ބެޗަށް މި ކޯސް ފުރިހަމަކޮށްދިނުމަށްފަހު ތިންވަނަ ބެޗްގެ ކޯސް ފެށުމަށް މިހާރު އެޑަމްދަނީ ތައްޔާރުވަމުންނެވެ. މިގޮތުން މި ކޯހުގެ ތިންވަނަ ބެޗް 05 ޑިސެމްބަރ 2020 ގައި ފެށުމަށް ހަމަޖެހިފައިވާއިރު، މި ކޯހުގައި ކިޔަވައި ދިނުމުގެ ގޮތުން ޖުމްލަ ގޮތެއްގައި ހަރަކާތްތެރިވާނީ އެޑަމްއެވެ. ނަމަވެސް ބައެއް ސެޝަންތަކަށް އެ ސެޝަންތަކަށް ހާއްސަ ލެކްޗަރާއިން ބައިވެރިވާނެއެވެ.\nއެޑަމް އިސްނެގުމުގެ މަތިން އޮންލައިންކޮށް ހިންގަމުން އަންނަ މި ކޯސްތަކުގައި ބައިވެރިވުމުގެ ފުރުޞަތު އާންމުކޮށް މިހާރު ވަނީ ހުރިހާ އުމުރު ފުރާއަކަށްވެސް ހުޅުވާލާފައެވެ. ހުރިހާ އުމުރުފުރާތަކަށް ހުޅުވާލަން ނިންމި ސަބަބު ހާމަކުރަމުން އެޑަމް ބުނެފައިވަނީ މި ކޯސް ފުރަތަމަ ފަށައިގަތްއިރު ބޮޑަށް ޓާގެޓްކުރީ އުމުރުން ހަގު ކުދިންނަށް ކަމަށެވެ. ނަމަވެސް އެ ކޯހުގައި 30 އަހަރުން މަތީގެ ބައިވެރިންވެސް ބައިވެރިވިކަމަށާއި އަދި އެ ފަރާތްތަކުގެ ނަތީޖާތައްވެސް ވަރަށް ރަނގަޅު ކަމަށެވެ. މިހެންވުމުގެ ސަބަބުން މިހާރު މިކަން ދަސްކޮށްދިނުމަށް ވަކި އުމުރުފުރާއެއް ނުގެންގުޅޭ ކަމުގައި އެޑަމް ބުނެފައިވެއެވެ.\nމި ކޯހުގައި ކިޔަވައި ދިނުމަށް ހަމަޖެހިފައިވަނީ ހަފްތާއަކު ފަސް ދުވަހުއެވެ. ކޮންމެ ދުވަހެއްގެ ސެޝަންވެސް ކުރިއަށް ގެންދިޔުމަށް ހަމަޖެހިފައިވަނީ ރޭގަނޑު 20:30 އިން 22:00 އަށެވެ. ކުލާހުގައި ކިޔަވައިދޭ ވަގުތު ވަކި މިންވަރެއް ކަނޑައެޅިފައިވީ ނަމަވެސް ކުލާހުގެ ބައިވެރިންގެ ޝަޢުޤުވެރިކަން ހުންނަ މިންވަރަކުން ވަގުތު އިތުރުވުމަކީ އެކަށީގެންވާ ކަމެއްކަން ފާހަގަ ކުރަމުން އެޑަމް ބުނެފައިވަނީ ދަރިވަރުންގެ ޝަޢުގުވެރިކަން ބޮޑުވުމުގެ ސަބަބުން ބައެއް ސެޝަންތައް ދަންވަރު ބާރަ ޖެހުމާއި ހަމައަށްވެސް ދިގުދެމިގެންދާ ކަމަށެވެ.\nދެމަސް ދުވަހުގެ މުއްދަތަށް ކުރިއަށް ގެންދިޔުމަށް ހަމަޖެހިފައިވާ މި ކޯހުގެ ހުރިހާ ސެޝަންތަކަށް ހާޟިރުވެ ހަވާލުކުރެވޭ ހޯމްވޯކްތައް ބަރާބަރަށް ނިންމާނަމަ ދެމަސް ދުވަހުގެ ތެރޭގައި ވެބްސައިޓް ހަދަން ދަސްވުމުގެ އިތުރުން، ވެބް ސޮފްޓްވެއާހަދައި އަދި ލިނަކްސް ސާވާ ޓްރަބަލްސޫޓް ކުރުންފަދަ އެތައް ކަމެއް ދަސްވެގެން ދާނެކަމަށެވެ.\nމި ކޯހުގެ އެންމެ ސަޅި ތަންކޮޅެއްގެ ގޮތުގައި ފާހަގަ ވެގެންދަނީ ކޯހުގައި ބައިވެރިވާ ދަރިވަރަކަށް ދެ މަސްދުވަހުން އެ ދަރިވަރަކަށް ހިތްހަމަ ޖެހޭވަރަށް ދަސްނުވާނަމަ ކުރިއަށް އޮންނަ ކޯހުގައި ހިލޭ ފުރުޞަތު ލިބިގެން ދިޔުމެވެ.\nދަރިވަރުންގެ ހިތްވަރެއް ހުރިނަމަ ކިތަންމެ ދުވަހަކު މަސައްކަތް ކޮށްދޭންވެސް ތައްޔާރު\nމިނޫހަށް މަޢުލޫމާތުދެމުން އެޑަމް ބުނެފައި ވެއެވެ.\nކޯހުގައި ބައިވެރިވާން ބޭނުންވާ ފަރާތްތަކުން Learn Code with Adam ފޭސްބުކް ޕޭޖަށް ޒިޔާރަތްކޮށް މި ކޯހުގައި ބައިވެރިވުމަށް ފުރިހަމަ ކުރަންޖެހޭ އޮންލައިން ފޯމް ފުރިހަމަ ކުރެއްވުމުން މި ކޯހުގައި ބައިވެރި ވެވޭނެއެވެ. ކޯހުގެ ކުލާސްތައް ކުރިއަށް ގެންދިޔުމަށް ހަމަޖެހިފައިވަނީ ގޫގުލް މީޓްސް މެދުވެރިކޮށެވެ. ކޯހުގެ ފީއަކީ މަހަކަށް 800 ރުފިޔާއެވެ.\nމޫސުމީ ދަނޑުވެރިކަމަށް ވައިކަރަދޫއިން ބިން ދޫކުރަނީ\n"ވައިކަރަދޫ ޔޫތު ކުލަބް ސްޕޯޓްސް އެކަޑަމީ" ގެ ފެށުން އައު އަހަރުގެ ފުރަތަމަ ދުވަހު\nވައިކަރަދޫގައި ބޭބީ ނާސަރީ އަދި ނާސަރީ އަށް ކިޔަވައިދޭން އަލުން ފަށަނީ\nވައިކަރަދޫގައި މަސްރޭހަކާއި، ކުޑަކުދިންގެ މަސްވެރި ހަވީރަކާއި، ބާބަކިއުއެއް\nވައިކަރަދޫގައި ގާއިމްކުރާ ތުއްކޮއިބޭގެ ހަނދާނީ ބިނާގެ ބިންގާ އަޅައިފި


Raees Nasheed ge haalukolhu ehkoh saafu nuvanees jalsaa nuninmaane: Eva\nމިއަދު ޕޮޒިޓިވްވީ 372 މީހުން\nއީވާ އަބްދުﷲ-- ފޮޓޯ: ރައްޔިތުންގެ މަޖިލިސް\nރައީސް ނަޝީދުގެ ހާލުކޮޅު ސާފު ނުވަނީސް ޖަލްސާ ނުނިންމާނެ: އީވާ\n06 މޭ 2021 - 23:35:26\nކުރީގެ ރައީސް އަދި ރައްޔިތުން މަޖިލީހުގެ މިހާރުގެ ރައީސް މުހައްމަދު ނަޝީދުގެ ހާލުކޮޅު އެއްކޮށް ސާފު ނުވަނީސް މިހާރު ކުރިއަށްދާ ރައްޔިތުން މަޖިލީހުގެ ހާއްސަ ޖަލްސާ ނިންމާ ނުލާނެ ކަމަށް ރައްޔިތުން މަޖިލީހުގެ ނައިބު ރައީސާ އީވާ އަބްދުﷲ ވިދާޅުވެއްޖެއެވެ.\nމިރޭގެ ވަގުތެއްގައި ކުރީގެ ރައީސް އަދި ރައްޔިތުން މަޖިލީހުގެ ރައީސް މުހައްމަދު ނަޝީދަށް އަމާޒުކޮށް ހަމަލާއެއް ދީފައިވެއެވެ.\nއެގޮތުން މަޖީދީމަގު އަތަމާ ޕެލަސް ސަރަހައްދުގައި ނަޝީދު ކާރުކޮޅަށް އަރާވަޑައިގަންނަ ވަނިކޮށް އެ ސަރަހައްދުގައި އެއްޗެއް ގޮއްވާލުމުގެ ސަބަބުން އެމަނިކުފާނަށް ވަނީ އަނިޔާވެފައެވެ. އަދި ލިބުނު އަނިޔާތަކަށް ފަރުވާ ދިނުމަށް އެމަނިކުފާނު ވަނީ އޭޑީކޭ ހޮސްޕިޓަލަށް ގެންގޮސްފައެވެ.\nމި ހާދިސާއާއި ގުޅިގެން މިރޭ މަޖިލީހުން ބާއްވާ ކުއްލި ޖަލްސާ ފައްޓަވަމުން އީވާ ވިދާޅުވީ، މިރޭގެ މަޖިލީހުގެ އެޖެންޑާގައި އޮތީ ރިޔާސަތުން އަންގާ އެންގުމެއް އެކަނި ކަމަށެވެ.\nމީގެ އިތުރުން ރައީސް ނަޝީދުގެ ފުރާނައަށް އަމާޒުކޮށް ދީފައިވާ ފިނޑި، ޓެރަރިސްޓު ހަމަލާ ރައްޔިތުންގެ މަޖިލީހުން ކުށްވެރިކުރާ ކަމަށް އީވާ ވިދާޅުވިއެވެ.\nއީވާ ވިދާޅުވީ، މި ހަމަލާގައި ނަޝީދުއަށް ލިބިވަޑައިގެންނެވި އަނިޔާތަކަށް އޭޑީކޭގެ މަލްޓި ސްޕެޝަލިސްޓް ޓީމަކުން ފަރުވާ ދެމުން އަންނަ ކަމަށެވެ. އަދި ރައީސް ނަޝީދުގެ ޑޮކްޓަރުންގެ ޓީމުން އަދި އޭޑީކޭއިން އެމަނިކުފާނުގެ ހާލުކޮޅާއި ގުޅިގެން މައުލޫމާތު ހިއްސާ ކުރާ މިންވަރަކުން އެ މައުލޫމާތު މެންބަރުންނާއި ހިއްސާ ކުރައްވާނެ ކަމަށް އީވާ ވިދާޅުވިއެވެ.\nމީގެ އިތުރުން ފުލުހުންނާއި ސިފައިން މި މައްސަލަ ތަހުގީގު ކުރަމުން އަންނަ ކަމަށާއި، އެ ތަހުގީގާއި ގުޅިގެން މައުލޫމާތު ލިބޭ މިންވަރުން މެންބަރުންނާ ހިއްސާ ކުރައްވާނެ ކަމަށް އީވާ ވިދާޅުވިއެވެ.\nމިވަގުތަށް ޖަލްސާ މެދު ކަނޑާލި ނަމަވެސް، ރައީސް ނަޝީދުގެ ސިއްހީ ހާލަތުގެ ފުރިހަމަ މައުލޫމާތު ލިބެންދެން ގަސްދު ކުރަނީ ޖަލްސާ ނިންމާނުލުމަށް ކަމަށް އީވާ ވިދާޅުވިއެވެ. އަދި މަޖިލިސް އިތުރަށް ކުރިއަށް ގެންދާނެ ކަމަށާއި، ނަމަވެސް މިރޭގެ މަޖިލީހުގައި ބަހުސް ކުރިއަށް ނުގެންދާނެ ކަމަށް އީވާ ވިދާޅުވިއެވެ.\nރައީސް ނަޝީދަށް ދިން މި ހަމަލާއާ ގުޅިގެން އެމްއެންޑީއެފް އިން ވަނީ ސެކިއުރިޓީ ވަރުގަދަކޮށް، އެލާޓް ލެވެލް މަތިކޮށްފައެވެ. އަދި ފުލުހުންވެސް ވަނީ ފުލުހުންގެ ހިދުމަތުގެ އެލާޓް ލެވެލް، ލެވެލް ތިނަކަށް މަތިކޮށްފައެވެ.\nމީގެ އިތުރުން މި މައްސަލައާ ގުޅިގެން ހޯމް މިނިސްޓަރު އިމްރާން އަބްދުﷲ ވަނީ، މައްސަލަ ތަހުގީގުކުރަން ބޭރުގެ އެހީ ހޯދާނެ ކަމަށް ވިދާޅުވެފައެވެ.\nރައީސް ނަޝީދުއީވާ އަބްދުﷲމަޖިލިސް\nސިއްރުކުރާ ކޮމެޓީތައް ދެން ބާއްވާނީ މަޖިލީހުގެ އިދާރާގައި\nރައީސް ނަޝީދު އިތުރު ސާޖަރީއެއް ހައްދަވައިފި\nނަޝީދުގެ ރައްދު ބިގޭއަށް: ވަފާތެރިކަމުގެ ވާހަކަ ނުދައްކަވާ"\nހިސާން ދަންޖައްސަން ޖެހޭ ކަމަށް ވިދާޅުވި މައްސަލަ ފުލުހަށް\nޑޮނާލްޑް ޓްރަމްޕަށް އެވީ ކިތައް އަހަރުކަން އެނގޭތަ؟\nލޯން ސްކީމުގެ ބޭނުމަކީ މާލެ އައުން ހުއްޓުވުން:އަސްލަމް\nއަލިފާން ރޯވި ބޯޓުގެ ކެޕްޓަން ހައްޔަރު ކޮށްފި\nކޮޕާ އެމެރިކާ: މެސީގެ ލަނޑާއެކުވެސް އާޖެންޓީނާ މޮޅެއް ނުވި